text:
溫書果陣時好容易會溫到冇曬方向,特別係文科:要背文答題之外仲要作文.其實跟住一個詳細嘅大綱會唔會更加易溫書呢?DSE中文 Straight 5** 嘅 @dsefreegiveaway 又返來AfterSchool 帶咗一系列嘅中文溫書To-do List俾大家!
依個新系列會以我自己嘅經驗同你Go though DSE嘅旅程,每個月提你要每一科每一份卷做齊啲咩,令大家有更明確嘅目標📈 🔥考2020 DSE 嘅你,強列建議你10月要做好以下嘅事情:
DSE中文要溫咩範文?
- 10月嘅時候應該溫好一啲嘅機會較低嘅範文:
例如2018同埋2019年出過嘅範文,由於佢哋出嘅機會唔大,所以建議喺10月嘅時候詳細咁溫左一次,然後落返臨考前一至兩個禮拜再覆睇就得.
- 10月應該要開始慢慢咁樣累積自己做字訓同埋譯句嘅能力:
應該開始每日做五至10條之分,或者同身邊嘅朋友互相考對方字訓, 10月一定要開始啦!
越早開始嘅話,你熟嘅字訓就會越多,而熟悉嘅程度亦都會越高.另一方面,亦都可以增加自己的課文嘅理解,順便幫你背埋一啲重要嘅字詞意思.
考DSE前要讀定啲咩?📕
10月嘅時候,應該要做晒所有DSE嘅past paper.
因為係11月開始,你會遇到越來越多嘅Mock卷,而呢啲嘅mock卷比pass paper來講都係更為重要,因為mock卷係貼緊2020年出咩,而past paper都只係過去嘅事,唔會再出.其實中文閱讀嘅past paper真係唔多,大約係得10份左右,你可以一日之內做晒咁滯.做完嘅話可以比對每年差唔多嘅題型嘅答案,從而去增加你對嗰種題型答題方法嘅認識.
簡單講
- 溫1819出過嘅六篇範文
- 開始累績字訓同譯句
- 做唒DSE閱讀卷
文言文🎞
每個人嘅文言文能力都唔同,所以首先分析下你嘅文言文能力究竟係去到咩程度,其實好簡單,你去做文言文嘅past paper,如果你20分攞到13分或以上,你嘅文言文能力就算係中上水平,如果係13分或以下,你嘅文言文就係相對比較差.
🥇如果你文言文比較強:
10月你應該要完成大約四至五篇文言文練習,已唔需要做額外溫習文言文嘅行動,因為你文言文嘅能力本身唔差,你只需要鞏固你嘅能力就得,文言文嘅分數相對浮動,好難話要攞1819分,因為咁樣都係睇你唔臨場發揮.所以我覺得文言文對於一啲能力本身唔差嘅人嚟講唔值得投資,如果你將時間放落白話文,或者其他卷,個投資回報率會更加高.
我建議你可以去書店買本進階文言文練習,入邊應該有二三十篇練習,你只要keep住每個月做五篇左右,或者每個禮拜做一至兩篇,做到三月,你文言文水平會慢慢咁提升.
🥈如果你文言文比較差:
第一,都要搵出自己文言文差嘅原因係咩,你自己解唔明篇文,仲係答題有問題呢?通常有九成嘅人都係錢姐,即係睇唔明篇文.
當然,睇多啲文絕對係一個可以幫你提升文言文閱讀能力嘅方法,但係如果你唔識睇文章嘅技巧,無論你睇幾多篇文言文,你嘅能力都唔會提升.
幾個方法去提升你睇明文言文嘅能力
係睇多啲文言文嘅筆記, 文言文教學資源喺網上都有好多,例如YouTube有好多交睇文言文嘅片,而小卒,DSE00等等嘅網站都有好多文言文嘅資源,例如一啲文言文入面常見嘅句型,或者一啲古今異義嘅字詞.
⚠你要對以下嘅幾項有多啲嘅認識⚠
- 🔰推斷文言字詞意思嘅方法
- 🔰不同文言常見句式嘅意思
- 🔰文言文入邊想見嘅人稱代字,代詞
- 🔰文言文常見文體同埋主旨表達嘅方法
我建議如果同學嘅文言文能力真係唔高嘅話,可以從以上各個方面去提升自己文言文能力,當然我如果有機會都會深入講下以上各個方面嘅知識同埋一啲要留意嘅地方,但可能未必係10月或者近期會做嘅事,所以建議你自己上網睇一睇不同嘅資料同筆記.
DSE中文卷二作文📖
其實作文每個人嘅能力同埋進度都好唔同,所以其實真係好難比一啲個個都啱用嘅建議,咁不過我都會講返我舊年係呢個時候究竟做緊啲乜嘢,同埋我覺得10月應該要做啲乜嘢來提升自己寫作嘅能力.
記敘抒情文
先講記敘抒情文,如果你係寫Q1嘅話,而你嘅文筆又唔算特別好,我覺得你而家仲可以花少少時間睇多啲唔同類型嘅散文,從而去提升自己嘅文筆,因為距離DSE仲有五至六個月,你而家仲可以咁陪多少少時間落去提升文筆,如果去到12月或者一月,你會開始用好多時間操卷,就唔會有休息嘅時間去比自己提升文筆,因為改善文筆要累積詞語,係需要頗長嘅時間.
我建議同學可以睇唔同作者嘅散文書:最經典嘅當然係小思,席慕蓉等等.大家都可以喺平時睇到嘅唔同文章:例如係考評局嘅例子,或者補習派俾你嘅例子等等,將呢啲例子入邊嘅佳詞佳句抄落自己本簿開始累積,如果你之前有呢個嘅習慣當然最好啦,但如果你之前係冇類似嘅習慣,而你自問文筆又唔算太好嘅話,我強烈建議你由依一刻開始累積詞彙.
至於係扣題方面,我覺得記敘抒情文佢要求扣題能力唔算太高,而且扣題能力係好難提升,只可以透過更多嘅練習去提升,所以依個月你只要keep住繼續每星期作一篇文就夠,冇需要話特別操得多.
議論文
去到議論文,我覺得議論文需要嘅元素不外乎兩樣:第一係例子,第二係推論.所以喺三月之前你都係主要訓練依兩樣野,而冇特別話有啲咩一定要喺10月先做到.
反而,我知道有好多學校比學生作嘅議論文題目都係一啲開放式言論,例如係「談XX」,「XX有用」,因為好多學校嘅卷都係抄返2018,2019年嘅公開考試卷出,但其實我自己覺得下年出返命題式議論嘅機會比較大,例如好似2016年Q3:
有人認為「傳統往往是創新的包袱」.試談談你對這句話的看法.
但由於依兩年都冇出過以上依種形式嘅議論文,所以好多同學對於呢種議論文題目嘅訓練都係唔夠,而依種議論文往往比開放式嘅議論文更加之難作,所以要有更多嘅練習同準備.所以我覺得係10月嘅時候,就一定要開始練翻以上呢一種議論文,如果去到11月或者1月先開始練嘅話,你作依種議論文嘅能力會唔高,因為你習慣咗開放式議論對論點冇好大限制嘅特性.
如果你自問過去一兩年都冇作過呢種議論文,而你又想係真實嘅考試揀議論文,就必須要留意我之後講命題式議論嘅post啦!
依個新系列會Guide住大家溫書,唔知大家鐘唔鐘意依個新系列呢?中文嘅其他卷之後會再開post講,未完啊!
如果你對溫曬上面嘅中文課題覺得太過高難度,可以由@dsefreegiveaway 嘅白話文溫習開始慢慢溫: 中文卷一閱讀備戰指南


c: text/html

text:
而家每日一有時間就會睇下佢幾時 online,有時見佢 online 但都冇搵我,我會望住佢個 account 由 online 轉 last seen,但都冇我份時,個人就會好失落好灰.其實可能係我諗太多,對佢嚟講,可能我只係一個佢唔太在意,而且可有可冇既人.
今早試過打電話俾黃高高,其實都估到佢唔會聽,但都係打左,因為我真係好想好想聽到佢把聲,就算見唔到聽到都好,當然最後都係聽唔到.仲唔知有冇整嬲佢,可能我真係太心急……其實諗諗下又真係既,聽到又點,而家我只可以默默咁繼續鐘意佢,只可以係咁……有時我諗人係咪可以好似打機咁死鬼左就可以從新嚟過………anyway la 今世同唔到佢一齊,希望下世可以啦!
黃高高最近 send 左好多英國既相俾我,其實我一直都想離開香港,幾個月前都有問過澳洲點可以返過去,又睇過去加拿大既門檻,但真係好貴,講緊百幾萬港紙,點會有,而且又要睇住我老豆,所以一直所有人都同我講話移民時,我都係得個想字.但見到黃高高既相,令我真係好想走,去到外國應該可以比起而家簡簡單單咁生活.所以決定左而家要想辦法搵夠一舊錢先,希望兩年左右可以離開香港啦.
今日下午落左樓下食煙,我發覺企左係到咩都唔洗諗既時候真係好舒服好輕鬆,但一食完行返上去,我又覺得好攰.

robotstxt: allowed

filter: keep


text:
(杜拜生活)我在杜拜的疫情近況
與香港相比的話,我會覺得呢喥啲人普遍嘅病毒防範意識還有待加強.要不是政府強制全民帶口罩的話,我相信好多人都會唔記得肺炎呢樣嘢仍然存在!
如果有睇開我專頁嘅朋友就會知道,喺疫情嘅早期(三月尾),阿聯酋就實施咗多項嚴格措施去減低肺炎嘅傳播.首項係關閉機場,暫停所有航機服務;再嚟就係封城,同埋實施全面宵禁21日,如非緊急情況都唔可以外出,出街前要上政府網頁申請出入許可,如果被警察抽查發現喺無許可嘅情況下街上遊蕩,係會罰款港幣六千蚊!而家八月份了,肺炎嘅每日新增個案相對於5月高峰期已經有明顯下降(當時每日有800-990新增個案,此時此刻已回落至179啦~!!之前一路喺2xx徘徊),措施已經放鬆咗很多.各大商舖亦恢復經營,餐廳在遵守社交距離下亦可照常營業,感覺上很是歌舞昇平.
與香港相比的話,我會覺得呢喥啲人普遍嘅病毒防範意識還有待加強.要不是政府強制全民帶口罩的話,我相信好多人都會唔記得肺炎呢樣嘢仍然存在.透過社交媒體,我依然睇到身邊嘅朋友夜夜笙歌,經常聚會派對,生活好不悠閒自在.我同男友基本上都盡量留喺屋企,出街食飯都一定先電話確認前往嘅餐廳有遵守社交距離先會去.(因為男友本身有哮喘,所以都好認真去對待肺炎呢件事)我朋友比較多,所以應酬邀約都多.相信我,好多時候我真係推得就推,因為萬一我惹到返嚟俾男友,佢有咩三長兩短,我真係唔知點賠返個仔俾人.真係要出嘅,當然都係盡量做足防範措施.我發現,出街食飯,好多餐廳每檯都放有一支酒精搓手液;同時,部分餐廳暫停提供實物菜單,取而代之嘅係QR code,掃一掃,就喺自己部電話睇menu.啊!前幾日出席朋友嘅歡送派對先知,原來而家所有嘅夜店都依然係暫停營業,提供酒精服務嘅酒吧都謝絕顧客隨歌起舞,當然,啲人飲大咗兩杯都係照跳啦,呢個就係點解我話呢喥啲人嘅防範意識依然有待加強.日後,若係自己做host揀餐廳食飯嘅話,就一定唔會再嚟呢啲地方(尤其係English pub)㗎啦,佢哋啲社交防範規例形同虛設!
而家阿聯酋每日依然有過百新增個案,有時候香港嘅朋友同家人發短訊嚟關心我,我都會叫佢哋唔使太擔心.因為,但有樣嘢真係唔講唔知,原來每百萬人口嚟講,阿聯酋做嘅病毒測試(以一個人口近千萬嘅國家嚟講!)數量居於榜首!如果你要在兩個城市之間通勤,就必須持有陰性嘅病毒測試結果證明(證明於48小時內有效).阿聯酋首都阿布扎比更加進行大規模嘅上門免費病毒測試,航空界別最近也更新條例,所有旅客進入杜拜(即使轉機),都需要持有陰性嘅病毒測試證明(抵達前96小時內有效).所以我哋睇呢喥每日嘅新增個案過百好似好嚇人咁,但因為大量嘅病毒檢測都真係會令我哋比較放心,呢點香港真係要努力下!不過資訊流通就要學下香港啦.我見香港會公佈確診人士嘅行蹤同住宅位置,但係呢喥就無講得咁詳細,我哋唔會知道邊喥係高危地區,平日都係要靠大家自覺自律唔去人多嘅地方.
最後,無論睇緊呢篇文嘅你身在何處,我都希望你好好保重,身體健康.但願呢場瘟疫戰快啲結束,我哋大家嘅生活可以儘快恢復正常.


text:
基本上已經可以Handle到大部份既妝容需要架啦.
外型用左粉紅X黑既配搭,可愛得黎都幾女仔.
配索袋雖然係幾方便,不過用完放返入個袋到成個袋就污糟哂T^T
傷心事唔好講,都係講返D掃啦!
一黎緊係試下個濕粉掃啦:)
Size同一般濕粉掃既刷頭Size係差唔多既,係枝桿短身D,用黎上底妝都幾順心,毛量唔算太厚,都拖得幾薄,不過要溫柔D上,唔係會起掃痕架.以旅行掃黎講,合格有凸啦.
碎粉掃同胭脂掃就偏細左少少,但太大枝又真係唔方便帶既.
毛量就幾夠豐厚同鬆軟,抓粉力都好唔錯.
碎粉掃用黎上胭脂就完美啦.
Well~如果你用定妝噴霧咪可以囉XDDD
眼部用既掃有3枝,我個人鐘意用毛量再豐厚少少既眼影掃做窩位,但出門旅行將就下都OK.
中間個枝我幾Like,可以用黎畫返眼影既輪廓位,做臥蠶位亦得.
最後斜角掃就令我有少少失望啦,毛量比較疏,好影掉粉,不過我飄左眉都無需要畫眉,用黎補下眼影色啦.
大範圍做眼窩,中間鈎畫輪廓,斜角掃我就咁用黎印返少少下眼影既漸層啦.
反而呢枝唇掃幾好上色,又易控制,有埋個蓋好衛生.
雖然唔係枝枝掃都岩哂心水,但For帶去旅行用都幾方便,咁樣一Set應該化咩妝都夠哂啦.
各大LOG﹣ON及Elite makeup Hong Kong有售
「產品及有關資料由植村秀提供」


text:
今次區選,意義已經重置,故此名義改為「和你投」,亦係可取.香港嘅選舉制度,從來都唔係真正民主,呢點大家都知,但如果因為中共定義選舉而忽視選舉嘅價值,咁就會係香港人嘅損失.真正嘅民主選舉,會等到香港獲得國家主權之後正式出現,但喺呢個戰爭尚未開打嘅關頭,我地更加要記得,選舉嘅過程比結果更重要——選舉係為咗一再感受互助互愛為何物,就算最終因為配票而敗選都毋須認真.
當大家意識到今次唔係由政府主導嘅區選,而係由香港人自己定義嘅「和你投」,選舉本身就成為有利我地嘅活動,而非消費義士,甚至直頭徒勞無功.大家都知道呢場選舉就算有好結果,香港都唔會即時回復原狀,而輸到開巷,就會令親共組織更加氣焰囂張,但大家必須知道,當前要思考嘅絕對唔係呢啲.「和你投」只係香港獨立戰爭全局中嘅其中一環,而戰爭前夕,大家所做嘅每件事嘅目的都好簡單,就係要鞏固自己人脈,方便未來留前鬥後.正因為咁,斟酌過往區選得票率,批判泛民左膠曾經做得幾差,都係焦點錯置,無濟於事.
二零一九年係大多數香港人嘅政治啟迪時機,一直以政客或社運人自居者,都係到呢幾個月至後知後覺咁意識到香港同中國係如何勢不兩立(今年七八月都仍然有人同我講諗未來十年嘅事太遠).香港獨立以及中國解體真係大勢所趨,所以我曾經都覺得所謂泛民左膠落後形勢,行得太慢,但而家我亦真心相信,佢地眼中之所以只有選舉同一國兩制,只係因為佢地唔夠遠見,視野太窄,而呢啲於我而言,都唔係罪無可恕嘅事.反而,知道區選無聊,知道前面有個陷阱,急於話畀全世界知自己一早知道,除咗表現自己有先見之明以外,根本唔會改變到任何事.
「和你投」嘅意義,係在於細節,在於溝通交流,唔係在於結果.香港有好多人都唔識得戰略理論,唔識得世界歷史,但佢地都想自己生活過得開心,想自己仔女平安,想個社會可以享有免於恐懼嘅自由.心中存有呢啲期望,已經係好嘅開始,因為唔係個個人都知道真正安穩係要首先流血,例如藍絲廢老.政治素人辭職參選,大家絕對可以誅心論之,但我睇到嘅係,多一個人放棄自己份工去挺身而出,多一個人有意為香港民族去冒險犯難,永遠唔係壞事.大家幫手助選,甚至有家長帶埋小朋友企街站,聲嘶力竭,日曬雨淋,呢啲都係額外付出,如果大家唔去留意呢啲言行身教嘅價值,唔去留意選舉前夕社交活動嘅功能,咁就係錯過咗最緊要嘅小事.
處身自己人食肆之中,我成日都會靜心偷聽身邊人對話,嗰啲有關選舉嘅對話於我而言自然係無關宏旨,但我欣慰嘅係,我真係感受到彼此日常都已經融入於香港人呢個身分認同之中,無法分解.尤其令我感觸嘅係,我聽到大人教小朋友嘅時候都係灌輸緊政治理念,即使好淺好淺,但小朋友真係接收緊呢啲將會對佢地一生受用嘅概念,而呢啲概念就係為我地香港民族埋下緊一波又一波抗爭到底嘅種子——「和你投」係政治參與,令大家擁有更多共同話題,同時一齊貼近時事,絕對係做好過唔做,而無論我諗嘢比佢地早幾多步都好,佢地嘅一言一語都係充滿力量,逐少逐少咁塑造緊香港人嘅共同想像.
以往講區議員做地區工作,係為得到選票而經營,呢種印象殘留當然無法避免,但大家亦毋須全盤否定民意代表本身象徵嘅價值.出選者只係個體,力量微不足道,但得到群體支持之後,佢就唔再係自己一個,而係代表緊好多人.正因為佢係代表,當選委會DQ佢,其實就等於DQ緊所有幫過手同投過票嘅街坊,而呢種侮辱個體嘅舉措,又會再激發群體嘅憤怒,周而復始,為成個民族注入前進動力.中共推廣鄰里節,安放漢人去新疆飾演好親戚,目的就係重建社區關係,達到監控之效,而我地參加「和你投」,就正正可以深刻體會到中共顛倒自然秩序嘅荒謬絕倫.人與人相交相愛,以至捨身為人,都係因為大家有相處有交流有共同價值觀——好街坊呢種關係,只可以自由生成,永遠唔可以自上而下咁建立出黎.
我絕對唔認為,參與「和你投」,就會破壞同扭曲咗公眾對民主嘅觀念,甚至令香港更遠離民主,因為中共設計嘅民主,從來唔係,亦永遠唔會係我地香港人心目中嘅民主,呢點香港人心中有數.就算而家係由香港政府提供資源場地,就算之後開票一如所料黑箱作業做票,呢啲舊聞都唔足以損害大家對於香港民族嘅互助互愛,因為最崇高嘅民族精神已經喺選舉準備時期得以體現同大幅加深.我嘅人生目標係贏返成個香港,然後建國,然後幫香港喺全亞洲搵到個最理想嘅位置站穩陣腳,所以我認為所有令香港人可以更加感受到彼此存在嘅事都值得做,例如上前線,例如買物資,例如用我地嘅方式去對待一次其實屬於我地嘅選舉.
人在國在,人亡國亦亡.只要香港人性命得保,只要香港人感情深厚,中國解體之日,香港一定會有自由,有民主,有前途,有希望,前提係大家唔好輕信焦土.要贏成場戰爭,靠嘅就係捍衛免於恐懼嘅自由嘅決心,如果自身死亡真係輕於鴻毛,家人朋友死亡真係微不足道,咁由第一日開始我地就可以直接投降,乜都唔做.中共用恐懼去煽動平民,想將團結嘅共同體化整為零,係因為佢地思想高度從來及唔上我地——我地想像到愛,於是同仇敵愾,於是子彈都夠膽擋,但佢地只識得推人去死.只要我地唔陷入同對方同樣嘅思維,唔接受同對方同樣嘅手段,而係全心全意去經營自己嘅社交圈子,進而鞏固成個民族嘅凝聚力,我地就會建國在望.
目前有好多人都具有點出陷阱嘅能力,分析中共嘅能力,言論因而有一定說服力,但大家唔可以忘記,人類要一直進步,靠嘅唔單單係發現陷阱,而係避過陷阱之後,搵出點樣同自己所屬嘅群體共同行落去嘅方法.解構有利人類自省,但解構畢竟只係寄生於已經構成嘅傳統,如果傳統消失,咁解構主義亦會隨之而消失,流於虛無.故此,解構主義嘅人仍然有價值,解構一切仍然有必要,但解構過後繼續努力嘅重構主義者,至會更加接近真理,更加適生.我地知道世界充滿缺陷,人性好易變得醜惡,但我地更加要知道世界係應該有希望,而人性係可以一再散發光輝.我自己唔係會選擇出選「和你投」呢條路嘅人,但呢段時間好多參選人都付出咗好多時間精力,為嘅只係盡佢地所能盡嘅一分力,去改變香港,我睇在眼裡,自然唔想抹煞佢地嘅熱誠.
因為我知道,既然係自己人,就應該要視之為自己人咁對待.自己人喺出面犯錯,我地應該死攬,因為可以盲目去相信一個人,絕對唔係輕易嘅事,而我地做到,就係突破咗只愛自己呢個限制,勝過自私自利.然而,返到屋企之後,自己人一定要家法伺候,因為是非對錯唔可以亂,但懲罰嘅方法唔應該係冷嘲熱諷或者情緒勒索,而係動之以情,曉之以理,等佢下一次再去面對世界嘅時候可以做得比上一次好,從而令成個群體都可以慢慢進步.前線嘅決定可能未必合乎預期,選舉嘅結果亦可能未必如願以償,但企上前線同參與選舉嘅都係手足,既然係手足,我地就應該齊上齊落,共赴國難,等埋大家一齊成長.自己人永遠都啱,為民族而狂熱,係發現民族嘅重要一步,只要我地有呢種感性,我地就會比得上韓國人,而當我地慢慢以理性調和,我地就會比得上韓國人有餘,有資格追趕日本人——面對外侮侵犯,災難降臨,都可以做到守望相助,無畏無懼.
血債太深,票償不切實際,但投票係極低門檻嘅政治表態良機,唔投反而唔見得有幾高明.只要選民心中知道,民主一定要繼續爭取,投完票之後會繼續思考香港未來,繼續上街聲援,支持手足,大家就係向住同一個方向邁進緊.香港唔係靠區選改變,亦唔會喺短期內改變,但我見到選舉裡面有人精進,有人愛人,增加緊將來戰爭我方勝算,所以我唔覺得選舉多餘,而我亦會鼓勵人多加關注.思考只係一個崗位,一個因為我無法上陣面對武力而選擇嘅崗位,一個因為我唔認為而家參與選舉係我要行嘅路而選擇嘅崗位,所以我專注思考,然後輸出思考成果,所謂精進自身,分工合作,應當如此.我相信參選者嘅良知,相信自己人嘅血性,所以當選之後資源應該點樣運用,用幾大部分去支援被捕義士等等,我認為交畀大家自行決定係最好,在此不贅.
希望到時大家都會一早起身去食個早餐,踴躍「和你投」.


text:
今季港超兩支不勝之師深水埗同大埔今日終於喺菁英盃碰頭,本來大家或者會以為兩隊會係差唔多水平,兩隊會有一番龍爭虎鬥,點知原來深水埗同大埔比,都係未夠班……竟然可以再次被屠殺,雖然無對住傑志咁輸夠雙位數,但對住聯賽其中一支下游球隊大埔可以失到五球,問題都真係幾大吓...賽後主帥潘文迪更加宣布離開球隊.
之前有睇大埔嘅直播比賽,都可以見到佢哋會係主守為主,今場面對較弱嘅深水埗,終於見到佢哋有積極嘅取態,防線都壓得比較上,最搶眼莫過於左閘翁煦濤,佢多次可以上前助攻,甚至有時走到前場右路幫手,由此可以見到大埔有幾咁進取.另外今場大埔利馬喺前鋒王力威身後活動,呢個佈置成功令大埔前場組織能力強咗唔少,不過入球把握力喺前鋒保連奴入替之前強差人意,頭兩個入球都係有啲幸運成份.保連奴入替之後立竿見影,前場有支點停球,以及有個明確目標,如果之後保連奴長期健康,配合主教練李恆匯嘅合理戰術佈置,喺前場有一定威脅力下,大埔成績有望大幅進步.
至於深水埗,如果唔增兵,今季真係要拎到一分都難.由今場可以見到,深水埗根本完全無法阻止對手進攻,利馬同翁煦濤多次舞龍咁舞,尤其嚴啟華嗰位好似放題咁,如果唔係大埔最後一腳同一傳處理得差,真係随時又輸夠雙位數.假如仲係咁樣踢落去,一直唔增兵,季尾真係隨時輸夠百五球,或者而家潘文迪離開,對雙方黎講都會係好事.


text:
「智慧」
人工智能嘅一個盲點就係需要人類嘅智慧作為基礎,然後透過不斷自我學習同優化而不斷進步.但係如果人工智能好似一個初生嬰兒咁,要從一張白紙學識人類窮一生先至學到嘅嘢,究竟需要幾耐?恐怕個答案會好驚人.到最後其實人工智能再唔需要人類嘅智慧就已經可以不斷進化,而亦都因為咁人工智能係有必要被規管.如果有一日人工智能失控嘅話,後果真係可以非常嚴重.
「進化」
究竟人工智能可以進化到乜嘢地步?睇下 Google 旗下嘅 DeepMind 開發嘅 AlphaGo Zero 就知道.新一代究竟同之前一代有乜嘢分別?最大嘅分別就係 AlphaGo Zero 只需要知道遊戲嘅規則就自己開始玩.咁證明咗人工智能係一定嘅框架同規則內係唔需要人類嘅智慧就已經可以自行進化.聽落真係好得人驚,因為人類捉圍棋嘅智慧竟然可以咁快被破解.
「影響」
人工智能當然可以為人類帶嚟好嘅影響,尤其係科研方面.因為人工智能可以無間斷咁工作同學習,好多仍然未破解嘅問題,或者當人工智能可用更嘅快速度去解決唔同嘅問題.如果人工智能係需要規則同框架嘅話,人類係有必要去規範嚟啲規則,如果任由人工智能發展嘅話,真係好有可能有一日人類會俾自己創造出嚟嘅智能系統取代.都是就真係得不償失!
Also published on Medium.


text: 我哋今次再詳細啲去講 租屋 當中嘅流程. 搵盤 首先,普遍都會上去rightmove 或 zoopla 搵盤,agents 係會有啲未放上市場嘅盤告知我哋,但資料就未必完全齊備,例如未有內部相片,未有確實起租日期,甚至未有確實定價等,所以,主力都係靠以上兩個渠道係最多最齊最集中. 當見到啱心水嘅盤,主要都係用電話聯絡地產經紀(agent),有時打電話打咗好多次都冇人聽,就先爭取時間上網填咗啲基本資料俾agent 先,希望喺你未打到電話之前佢會主動搵你(當然呢個機會好微,但都有幸試過agent自動打返電話嚟嘅).打得通呢個電話搵啱人你就成功咗第一步,agent或會直接安排睇樓時間,但如果間屋仍然有租客住緊,agent就要稍後和租客夾好時間才覆你.留意番,如果agent好耐都冇搵返你嘅話,你需要再打電話去跟進,因為有時佢哋係會唔記得咗,又或者曾經嘗試搵過你一次你冇聽電話佢哋就唔會再搵你,直接放棄你. 另外,有時見到啲盤經OpenRent出租,即係由業主自己放盤,不經地產經紀,約睇這類型嘅盤最直接就係上OpenRent嘅平台搵返個盤出嚟,然後send message俾個業主,講自己background,希望業主選中你,安排你去約睇. 睇屋&出Offer 睇屋當日,agent 會大概講一次間屋各樣嘢俾你知,有任何疑問請當刻問清楚,同agent傾過嘅重要事項請你出Offer嘅時候清楚寫明,免得之後口同鼻拗,例如你見到隻窗爛咗而agent話業主會整返,你就喺出Offer時寫明 “assumed the broken window in kitchen will be repaired before tenancy starts”.出offer主要係填offer form 或者出個offer email, 之後再補電話確認agent收到你嘅offer.出offer時,要列明租金,租期,起租日期,會否俾upfront, 會俾幾多個月等.跟住就係講出你對間屋嘅要求,例如要做專業清潔,要油油,要處理牆身發霉,同埋先前提及嘅一啲特別事項等. 而每個agent收到offer後做法都可能不同,有啲一收到有人出offer,就會交俾業主睇吓接唔接受.有啲就等吓先,收齊晒先一次過交俾業主決定揀邊一個.所以,如果有心租嘅話,唔好拖得太耐,盡快決定然後通知agent,成功機會就會大啲. 當業主


text:
美國斯克蘭頓大學大學喺2015年1月發表既調查指,只有8%既美國人成功將新年目標持之以恆.想開始實行2015年既目標? 就要記住成功既秘訣:淨係訂立目標唔夠架,要坐言起行!以下有9個簡單既方法,教你點樣達到一啲普遍既新年目標,例如:減肥,生活得更健康,做野更有組織,增強自信等…
1. 大份早餐,細份晚餐
想更容易管理食野既份量? 試下早餐食飽啲,而夜晚就盡量唔好食太多野.比起夜晚訓覺嗰陣要消耗晚餐既卡路里,喺日頭消耗早餐食左既卡路里會比較快架!所以將全日最豐富既一餐安排喺朝早,可以好有效咁幫你改善飲食習慣.
2. 少外食,多煮飯
好似啱啱講咁,早餐食大份啲對身體好啲.但好多人朝早都比較趕,未必有時間去準備一餐豐富既早餐.不過最好唔好買快餐做早餐呀.取而代之,你可以搵啲簡單既食譜喺屋企自己整早餐.你可以前一晚用啲健康又唔貴既材料,整定早餐,喺出門口既時候一拎就走得!你可以整下一啲三文治或者卷餅呢一類凍左都好味,同埋喺街都方便食既野.
3. 寓減肥於娛樂
好多人KEEP唔到減肥呢個新年目標,完全係因為佢地當做運動係一樣辛苦既事.要避免咁既情況,就要揀一樣你鍾意做既運動!如果你係李小龍FANS既話,可以試下學武術.或者你鍾意戶外既,不如買架單車,多啲出去探險!想同另一半一齊做運動既話,可以揀跳舞,BOXING之類近年流行情侶一齊做既運動.唔單止做到運動,重可以比多啲時間你既伴侶,一舉兩得!
4. 分階段執屋
唔想屋企亂到行步路都行唔到,但如果你又冇時間空出成日黎大掃除,咁點算好?唔使怕!其實唔一定要一次過執屋,可以將屋企或者公司分開唔同部分,逐少逐少咁執.你可以由最亂既地方執起又得,最唔亂既地方執起都得,只要係你自己鍾意既次序,就得!每次執好一個地方相信都會有好大既成功感,咁就可以令你有動力繼續執落去.
5. 放空一下
有冇諗過點解沖涼既時候會易啲諗到好橋?因為沖涼係一日入面,唯一幾個唔使點用腦既時間!當你專注喺機械式同埋冇意識既沖涼動作既時候,你個腦會利用呢幾分鐘寶貴既時間黎重新開機.所以你會偶然靈機一動,諗到一啲平時用腦過度既時候諗唔到既野.所以搵啲方法令自己就算唔係沖緊涼,都可以放鬆一下係好重要架.根據研究,就算每日靜坐冥想5分鐘,都可以提高你既做野效率.
6. 由小事開始,嘗試冒險
無論你想事業定係愛情更進一步,其實唔使冒好大險.你可以由啲比較細,同埋可以預測到風險既事開始,脫離自己平日既慣例.例如開會既時候多啲發言;同本來唔熟既同事傾下計;同朋友一齊試下新餐廳.當你更有自信,就會更大膽同有冒險精神.
7. 學習獨處
其中一個令生活更完滿既秘密係要享受獨處.與其週末淨係用黎訓覺,個個星期六晚都同朋友出街,不如試下耐唔耐同自己過啲有質素既獨處時間!去屋企附近散下步,睇一本新書,發掘一個新興趣(可以好似摺紙或者砌圖咁簡單既興趣),都係唔錯既選擇.
8. 同朋友/親人保持聯絡
想重新同舊朋友或者唔熟既親戚聯絡返? 科技可以幫到你!想同佢地聯絡返,其實唔使寫封好長既信架.只要喺你得閒啲既時候,sd一句sms或者whatsapp:「hi,最近點呀?」;或者share一段你喺facebook見到既搞笑片就夠架啦.
9. 即刻戒煙!
雖然戒煙係好困難,但你未來既健康絕對比一時既滿足感重要.覺得自己冇咩動力戒煙既話,可以想像一下,你未來幾十年既人生如果都係比呢一支少少既煙控制住,會係點樣.如果唔鍾意咁既未來,你就會堅持落去!
————
無論你既目標係減肥,或者改善人際關係都好,都唔好再搵藉口,應該立刻行動,為你既生活帶黎正面既改變.更好既生活習慣會帶黎好多好處.唔止可以提高你既自信心,更可以增加效率.而健健康康(特別係生理上),係減低醫療保險保費既最好辦法.你既未來就喺你手中,由今日開始改善你既生活習慣啦!
想知道更多改善你生活既方法,記住上MoneyHero blog,留意理財同儲錢既貼士.做個精明消費者,透過MoneyHero比較各種信用卡,保險 (醫療/旅遊)同私人貸款啦.


text:
(TestingMama Blogger分享)媽媽們不用買!網上流行的5件BB雷品!
唯妹就嚟出世,又係時候要入貨.睇返買過俾唯b嘅用品,同埋集合呢幾年聽嘅評語,個人認為有幾樣產品係可以唔使買嘅,同大家分享一下~
1. 放大鏡指甲鉗
陪月姨姨,我同唯爸都一致認為個放大鏡喺度係阻住嘅,放到咁大其實好難睇,比冇放大鏡仲危險啲.所以我哋由唯b初生已棄用,改用嬰兒剪刀,冇咁利,剪住隻迷你手指甲仔,新手爸媽都易控制啲.
2. 濕紙巾加熱器
我冇買呢樣,但我聽身邊所有買過嘅親戚朋友都話好後悔買咗,因為其實濕紙巾又唔係真係好凍,同埋我哋抹pat pat都係用棉花多,咁用暖水濕棉花就可以喇,唔使買部機.
喺屋企我都好少用濕紙巾幫唯b抹pat pat,因為濕紙巾唔係100%純水,有其他物質,長期用對皮膚都唔太好,尤其是初生bb嘅皮膚咁幼嫩,多用天然產品好啲.初時我哋都係每次用就拎個盆裝暖水,再濕啲乾棉花抹pat pat,但之後想方便大家,就喺$12店買咗呢個膠盒,放一大疊乾棉花入去,加食水,等啲棉花慢慢吸水後,用力壓走多餘嘅水份就得,用法就好似濕紙巾咁,每次取一片.
3. 學步車
買過一部學步車俾唯b,佢嘅興趣不大,而且未學識行嘅幼兒推住果部車係未必識平衡,反而無助學行.佢識行絕對唔係靠部車,其實只要有圍欄,佢就會扶住慢慢企起身,再慢慢學行.
4. 防跌枕
防跌枕目的係防止bb向後跌撞到後腦,不過bb係唔會咁聽話一跌就只向後跌,佢哋跌嘅方向可以係向係左/右/前/後,所以如果係初學企同行,俾佢留喺軟墊上,跌都唔怕撞擊後腦,好過要佢揹住個枕頭嘛.
5. 沖涼網
本身我都以為同初生唯b沖涼會用到,但其實有個網喺度,係更加阻礙沖涼.首先,我唔會放個bb自己一個瞓喺網度(好似啲廣告相咁),因為佢個身要浸住少少暖水先唔凍;第二,有個網喺度,我幫佢轉身洗背嘅話,要抱住佢嘅同時又要拎走個網,唔方便.所以,我只係用過一次咁多.
每件產品嘅出現當然都有佢嘅用途嘅,而以上都只係我個人同身邊親友嘅意見,唔係話以上嘅產品完全冇用,只係可以用其他嘢代替或甚至慳返,希望幫大家慳返少少錢同位啦!
唯媽於大學時期修讀英國文學,愛文字愛閱讀,望能感染唯B,做個不只知識,更知性的人.
此專頁記錄唯B的BLW歷程,分享唯B在玩樂之中學習,成長的生活點滴.
TestingMama Blogger:唯玩.唯樂.唯在學


text:
夏天來一杯冰凍甜品,真係可以滿足一下味覺外,又可以超級消暑.既然有個新玩具,當然唔好浪費佢其中一個整雪葩功能,所以就買左小小豬最愛嘅兩種水果,來一個士多啤梨藍莓雪葩啦~
2017年8月21日星期一
(自家消暑甜品)士多啤梨藍莓雪葩
20 AUGUST 2017(SUN)
夏天來一杯冰凍甜品,真係可以滿足一下味覺外,又可以超級消暑.既然有個新玩具,當然唔好浪費佢其中一個整雪葩功能,所以就買左小小豬最愛嘅兩種水果,來一個士多啤梨藍莓雪葩啦~
其實之前我都有整個雪葩俾小小豬食,始終自家制嘅唔會加無任何添加劑,而且入口仲係啖啖真100%純水果,咁就可以食得安心又放心.不過之前用開嘅手動攪拌器壞左,用攪拌機嘅方法又好似有點麻煩,所以之後都冇再整.依家有新玩具咁方便,就當然要整多啲俾小小豬同自己食啦!
其實兩者份量都係好隨意,鐘意邊種生果就加多啲就得啦~
將士多啤梨嘅葉同椗切去,然係切開一半~
藍莓洗乾淨~
然後將所有生果放入冰格雪過夜(如果急食的話,最少雪起碼五小時)~
準備整雪葩前就先將生果由冰格取出,解凍五分鐘先~
然後將生果粒粒可以放入已換上粉紅色雪葩磨頭~
之後就可以壓成雪葩啦~
話咁快就有得食,小小豬話雪葩即係健康雪糕,所以就要用雪糕筒食先最好~
睇佢真係食得“Lam Lam”脷,仲一口氣食左兩大球雪葩添~
今次依個份量就可以整一盒士多啤梨藍莓雪葩,咁係依兩日就可以隨時食到好味又健康雪葩(每次食完記得放回冰格呀).由於無加任何防腐劑,所以整出嚟嘅雪葩最好就係兩日食晒呀~
依家用慢磨榨汁雪葩機嚟整雪葩真係超方便,唔計將生果雪過夜都只係用左十五分鐘就可以有雪葩食,真係啱晒為食嘅小小豬.
亦都係因為有左依個新玩具,所以小小豬食生果動機就越來越多,由平日唔多願食,到依家行街市都會主動叫我買生果整果汁或者雪葩,對住依個為食豬,真係唔知好嬲定好笑呀!
訂閱: 發佈留言 (Atom)


text:
恐龍公園 ,其實媽媽一直都想帶豬仔包去,但要行大斜路或樓梯上去,烈日當空真係有點卻步,今日難得有豬仔包舅母同行,可以揸車上去,又遇上陰天,事不宜遲,出發去揾恐龍!
其實 恐龍公園 係坪石遊樂場嘅兒童設施,以遠古恐龍時代為主題,附近有公眾停車場 ,揸車去非常方便.
我哋一落車,向前行已經遠遠望到遊樂場入口,因為個入口有大大隻恐龍牙等着張開口食我哋.行到去遊樂場,發現一個人都冇,yeah ,我哋包場可以盡情玩啦!
呢個遊樂場有好多恐龍嘅佈置,色彩繽紛嘅 恐龍 蛋化石 ,恐龍骨 ,大大嘅恐龍頭 ,恐龍腳印同 恐龍 山洞 等等,不過豬仔包望咗兩眼,已經比其他遊樂設施吸引住.
呢個遊樂場面積好大,分成兩邊.非常多滑梯 ,亦有鞦韆,搖搖船 ,攀爬架等同感官設施等.最特別係城堡滑梯有個升降機,可以俾小朋友「搭落樓」,睇落相當好玩又刺激,不過豬仔包身型細小,驚佢扶唔實跌落地,唔敢俾佢玩.
由於包場,豬仔包兩邊係咁走,超級放電 ,可惜玩咗一輪,突然落雨,我哋唯有結束呢次恐龍之旅.臨離開前,發現除咗揸車之外,仲有一架82號小巴可以直達,下次媽媽可以自己帶豬仔包去又唔使行斜路同長樓梯啦!
地址:九龍牛池灣平山彩石里
開放時間:06:00 – 23:00
圖文獲 豬仔包の開心日常 授權轉載
其他文章:
室內遊樂場|東昌街體育館兒童遊戲室 海洋世界+潛水艇+觸感板


text:
閏秒
閏秒,校正時間措施,校正原子鐘時間,同天文觀測一致.西曆,六月三十號尾,十二月卅一號尾,都有機會加一秒,減一秒.人紀時本來就以天文現象定義,自有原子鐘之後,由於佢好準確,就用原子鐘計算時間.然而天文現象並非平均而行,天體運行受好多因素影響,地球自轉會輕微減慢,大地震改變地球重心,咁就同原子鐘計算有輕微之差,個差年年唔同,半年會公佈一次要否校正.為咗實際生活所用時間,同天文現象相合,有必要校正一下.至今都只有加一秒嘅情況,未曾遇上減一秒.
現時一般人所用,都基於協調世界時間,以原子鐘計算,同天文定義嘅世界時間有啲唔同.閏秒用來較正協調世界時間.若果加一秒,廿三點五十九分五十九秒之後,就到廿三點五十九分六十秒,先至到下一日〇點〇分〇秒.減一秒就無咗廿三點五十九分五十九秒,廿三點五十九分五十八秒之後,直跳下一日〇點〇分〇秒.
不過電腦時代,程式一般都無理會閏秒,唔為意會搞到計算出錯,有時後果會好嚴重.尤其東亞地方,閏秒嗰刻喺日間工作時間,股市,航行等,都有影響.六十秒嘅寫法,亦唔係所有標準都過到.實際有啲方法,如遇加一秒,就將系統時間相對減慢,分擔多咗嘅一秒.閏秒不能預測,故此寫唔能寫死,只能隨公佈防範出錯.故此,有人提議取消閏秒,另立方法.然而各國意見分歧,畢竟要顧及天文校正,二〇一五年決定保留,直至二〇二三年再議.
電腦唔一定只限於協調世界時間,可以改用全球定位系統時間,用萬國原子時間,甚至可以直用世界時間,咁就可以避過閏秒問題.
文[編輯]
閏秒繙自英文Leap second.


text:
「駕駛」
作為一個駕駛者,揸車嘅時候都真係要一眼關七.唔夠瞓嘅時候,或者因病食藥都要留意自己嘅精神狀態,如果唔係真係好容易發生意外.而係香港,好多時比較嚴重車禍都係因為啲的士,小巴同貨車.當然我唔係歧視佢哋,但係搵食還搵食,你搵命博唔緊要,但係唔好害咗人哋.講真嗰啲車本身安全已經唔係好高,所以一有乜意外都會釀成嚴重傷亡.
「車禍」
係大時大節嘅前夕又發生嚴重嘅車禍,而今次又係因為貨車釀成事故.睇返個行車記錄儀嘅片段,雖然唔可以一口咬定係架貨車衝紅燈,但係一定關佢事.除此之外,好多人話架小巴無超速,但係睇片嘅時候真係唔覺得佢有減慢速度.而最無良就當然係個貨車司機,因為意外之後,所有人都去小巴到關心的傷者嘅情況,唯獨貨車司機只係關心架貨車嘅損毀情況.真係有無病呀?
「死傷」
今次嘅車禍暫時釀成四死十四傷,而死者當中有一個係手抱女嬰.當知道咗之後真係有啲唔舒服,因為自己個仔都好細,而每個父母一定最疼錫自己嘅仔女,但係因為今次嘅意外奪去個小朋友嘅生命,作為父母嘅一定會怪責自己.希望女嬰嘅爸爸同媽媽可以堅強咁面對.雖然講就容易,但係比著我都會怪自己無好好保護自己個小朋友.所以真係無時無刻都要注意安全!


text:
事關 有一日 打開個Skysacnner睇下邊到有平機票.
見到柒月直航莫斯科 都係五千蚊.所以就去左
當我買完之後 發覺原來.莫斯科喺踢緊世界盃.仲可以睇到4強同決賽.
想買場4強入去睇 即刻係上環落車買飛 不過已經賣曬. 而決賽一張飛 係4萬港紙
一落機. 莫斯科機場 感覺同啟德差唔多 好舊
因為世界盃嘅原因.入境過關 都用左成3個鍾
Counter 又開得少.過關 好似見工咁.問長問短
MockoBckий MeTpoпoлиTeH莫斯科地鐵站
莫斯科嘅地鐵站.喺二戰前已經開始營運.
每一個地鐵站都有唔同嘅 主題.壁畫.雕像.燈飾.多數都係用大理石同皇宮風格
有好多站名係同共產黨有關. 革命站,列寧站,史達林工廠站.但有唔少已經改返現代化嘅名..
係每一個地鐵站,商場入口.都要搜身同袋..入左閘.每條電梯都有個實Q
深到見唔到底嘅地鐵站. 因為蘇聯當年打冷戰嘅時候 驚被美國炸同用黎做防空洞
KpácHaя плóщaдb 紅牆
紅色係俄文嚟講係代表 美麗. 其實同共產黨嘅紅色係唔關事
用作巡遊同典禮
ГлaBHый yHиBepcaлbHый MaraзиH 國家百貨商場
莫斯科最大嘅百貨公司


text:
婚紗照拍攝地點選擇多,簡簡單單可以到影樓影一輯唯美照片,預算許可唔少人亦會揀海外婚攝貪多特色靚景.不過香港其實都好多戶外地點揀,重點係隨時都可以影呀嘛!
1.山頂公園
戶外地點當中最熱門嘅選擇就係山頂公園喇,除咗可以一覽全港風景,廣闊嘅大草地同西式亭園係新人最鍾意嘅地方,好似去咗外國一樣!而且有車位提供,非常方便.
2.荔枝角公園
香港周圍都係現代建築,想影輯傳統中國特色嘅婚紗相可以到荔枝角公園,園內有一個稱為「嶺南之風」嘅園區,有中式大宅迴廊,涼亭同石雕等,著埋旗袍影相就好似返古代成親一樣!
3.中上環
如果大家想影moody啲嘅婚紗照,中上環街拍絕對係好選擇.融合英式歷史建築同現代風格,最能夠代表到香港特色,大大增加婚照嘅故事感!影相位好似有電車,遮打花園旋轉樓梯,終審法院大樓同多個塗鴉牆等.不過中上環人來人往,想影得靚就要留意拍攝時間喇.
4.香港大學
如果另一半喺母校認識,有咩開心得過喺相識嘅地方影婚紗照?香港大學周圍都係影相位,提提大家除咗要係舊生,學生或職員身份先可以申請拍攝之外,仲要留意只可以揀週日或公眾假期先可以進行拍攝.
溫馨提示︰戶外影婚紗照更加講求速度,香港天氣炎熱,曬足成日外影攪到肌膚好易缺水.建議大家外影嘅前後,敷返個保濕面膜,醒一醒神補充肌膚水分,咁就成輯相都咁靚咁正啦!
5.赤柱美利樓
赤柱充滿外國小鎮風情,到美利樓影婚紗相係另一個熱門選擇,獨特嘅維多利亞時期建築同海濱景色非常有夢幻感.赤柱廣場仲有提供免費新娘化妝間,方便隨時補妝同換衫.
6.石澳海灘
影得婚紗相當然唔少得藍天白雲同沙灘背景啦,石澳海灘海天一色,容易拍出亮麗動人嘅婚紗照.附近仲有多間彩色小屋,啱晒行浪漫風格嘅新人!
日日都出去戶外影相好容易曬黑架,新娘子唔想婚禮上真人黑過相片幾度,肌美精超滲透3D美白立體面膜幫到你,含美白有效成分高純度維他命C,可以抑制黑色素生成,預防黑斑同雀斑!再加埋3D剪裁,忽略嘅鼻翼同下巴都一樣敷到,零死角美白就係咁簡單,婚禮上一樣要靚盡全場!
小貼士: 著lowcut 婚紗嘅新娘子,千祈唔好唔記得頸同鎖骨嘅美白,肌美精美白3D面膜有足足30ml 嘅美白精華,敷完仲可以搵面膜精華按摩頸同鎖骨,滋潤又美白,靚曬!


text:
182
84
20
港鐵灣仔站 A3 出口, 步行約6分鐘; 灣仔舊街市內 繼續閱讀
開飯介紹
OVOCAFE是健康素食餐廳,菜式夠light夠健康.店內佈置得像花園一樣,落足心思. 繼續閱讀
附加資料
外賣自取 9折
營業時間
*最後落單時間:20:45
星期一至日
12:00 - 22:00
付款方式
座位數目
45
其他資料
Wi-Fi
酒精飲品
自帶酒水 詳細介紹
切餅費
電話訂座
外賣服務 詳細介紹
加一服務費
素食
以上資料只供參考, 請與餐廳確認詳情
招牌菜
食家推介
相關文章
厭食寶寶 等級1 2022-09-13
571 瀏覽
首先我本身係少食多餐個種女仔黎嘅,基本上去親邊度食嘢都會有淨🙈但係同 friend黎呢間食過幾次,大家叫2-3個餐share黎食,仲有Quota可以食甜品🙈夠light我buy之後想講佢個環境好靚,好多花同盆栽,食物啲擺盤好用心,明明只係食個lunch tea,幾碟放埋一齊好似嗰啲港女T 咁,求其影都靚,5似100蚊有找食物選擇都算多同好食,唔係剩係得沙律,反而佢啲甜品好大份,當正餐食都得😂夜晚收工過黎食一份啱啱好美中不足就係個地理位置?因為我同啲 friend唔係灣仔街坊5識路,第一次嚟跟住個google map行左好耐,個門口因為好多植物🙈嗰陣到左仲以為係花店,經過左都5知後尾個到嘅侍應教我灣仔A3出太和街直到,原來10分鐘內都到,下次識行 繼續閱讀
SukiYuShukMan 等級1 2022-09-09
459 瀏覽
以前係附近做嘢,成日都會過去ovo cafe食野,無論lunch定dinner都食過好多次,今次放假過到來灣仔,見到ovo重新裝修過,又同其他品牌crossover,打算朝聖下,來到後人流唔多,同比放飯時間來講有點冷清,或者客人未知佢地已經重開呢.今次見到menu比之前更花了點心思,起碼有厚實既封面😄不過好可惜冇咗佢地最signature既位,就係每個星期lunch都唔同,呢個都係當初最吸引我成日去既點,起碼每個星期有新鮮感,不過一場來到都試下佢地既set.- 份量少 價錢貴我揀咗light meal,有3樣嘢跟一杯野飲,我揀咗main係impossible meat意粉,以前試過呢個幾好食.當個餐來到後個份量真係嚇親,個6角型兜真係好迷你,好似我手掌咁細,似係下午茶餐,以為個main會大份d,點知係同前菜小食同一個份量,但價錢係$88😅,個意粉真係3啖食完,成個餐食曬好似冇食過野咁🙃,對比以前$82一個餐跟沙律或者飲品相差太遠,起碼以前係一個正常份量既餐,如果用$88去食呢個”下午茶”餐,同比灣仔其他餐廳真係輸曬,而且$88已經係最平既餐😓 味道方面,同以前唔同,但唔係難食既,普普通通咁.當然menu仲有regular meal,但價錢太高啦,一個regular既main course跟飲品就算,但又跟前菜小食甜品又太多,建議價錢調整低d,但跟既野少d,份量正常d會較好.btw見到個menu main course竟然有雜果乳酪軟雪糕,真係呆咗,呢個唔係應該擺係甜品一欄嗎?真係百思不得其解!🤔可能放錯咗位😅個定價都太高.總結今次探訪ovo之旅,比較失望,冇咗以前最鍾意既tom yummy同埋清邁咖喱湯麵,lunch都冇咗便當及每個星期唔同既set menu,而且以前既員工都貌似唔同曬,今非昔比,以前既味道既感覺不再,今次應該係最後一次來ovo了,再見啦!👋 我都希望將來佢地會做得越來越好! 繼續閱讀
同事介紹話公司附近有新甜品店,睇左同事打咭相lunch 食三式併盤好似好正,疫情過萬之下自己節制吓唔敢堂食,收工去買碗糖水𠱁吓自己,外賣芝麻糊,睇落普通,$32價錢都正常,宵夜時番丁,原來咁大碗,又重芝麻味,童年回憶反晒黎. 繼續閱讀
真係好多選擇任你mix and match 意粉/飯/沙律/小食/甜品, 可以每樣食少少, 好啱胃食既女仔, D餐重包一杯鮮榨西瓜汁(好似可以揀茶&啡), 咁我當然揀西瓜汁抵D, 鮮榨喎, 試左既甜品 有宇冶金時, 楊枝甘露, 鮮果乳酸, 三款都好正, 甜度好啱我.個menu重有爺爺系列 (即係椰皇), 椰皇入面係果凍, 上面係北海道軟雪糕+鮮果, 不過我會加$10轉乳酪, 因為今次食完愛上左呢度既乳酪, 其實我都鍾意食YO MAMA, 每次路過都要唧番杯, 好似外面好少有乳酪雪榚了, 另外, 問左waitress果凍冇魚膠粉, 適合素食人仕, 不過我唔係素食的.偷聽到隔離話芝麻糊勁足芝麻味, 同對面冇得比, 我下次都要試試, 見到佢個menu 中式糖水重有樹記腐竹薏米, 下次真係要試吓佢D中式野. 繼續閱讀
heidilo1997111 等級3 2022-08-10
470 瀏覽
無意中發現原來有間cafe,如果只係望門口,以為只係園藝店,但係自助形式既餐廳,又可以欣賞植物,佢係又賣園藝植物又可以食野既好地方! 👧🏻芝士忌廉牛肝菌意大利飯 $118連餐湯/沙律,有好大粒菇,飯亦都非常吸汁👧🏻泰式金不換素肉碎伴鍋粑 $88連餐湯/沙律,擺盤精緻,如果當lunch食會唔飽~ 繼續閱讀


text:
今次去試做reenex hydrafacial嘅原因,其實就係因為好多男仔fd都話女仔笑果陣最cute最正,影相自拍個時要笑,睇笑片聽笑話個時又會笑~~諗諗下,笑都係我最鍾意嘅事之一,但係…近來笑就變成我嘅煩惱,唔知係唔係笑得太多,加上已經唔係十八廿二…呢排我發現自己啲魚尾紋同法令紋都深咗明顯咗好多!啲紋係明顯到有幾個fd問我搞邊科!做咩放棄自己!而我自問個樣都ok,又好鍾意笑,所以一直以嚟都好多男仔追我(唔係曬命),而家搞到我唔係好敢再笑…咩桃花都無晒啦…
為左啲魚尾紋同法令紋唔再惡化落去,唯有盡量做表情管理,但我笑點勁低,點忍笑都係治標唔治本…呢幾個月徘徊喺笑與唔笑之間,啲fd又問我咩事唔開心,唔通我同佢地講係因為啲紋咩!為咗變返做以前嗰個可以笑得盡情嘅我~唯有去搵救兵,去reenex試做hydrafacial,搵膠原bb彈走我啲紋!
我本身都有做開facial,但reenex嘅hydrafacial試做就真係未去過.今次去reenex試做hydrafacial都係睇咗女神Ali bb嘅廣告之後先有興趣,Ali bb啲皮膚咁好!試做reenex hydrafacial之後我都想好似佢咁靚!而且我都有search下,發現原來好出名嘅「污糟水」hydrafacial都係reenex試做,啲人都話reenex hydrafacial唔錯,重點係試做完全免費,一蚊都唔駛俾!所以我好順手就上網book去reenex試做hydrafacial lu.
我記得果日收工去reenex試做,waiting area有5-6個客等緊做facial,等咗10分鐘左右就有美容師帶我入房,行過仲見到清潔姐姐好仔細咁抹乾淨每間做完facial嘅房添.
講真我本身有做開facial,不過每次去美容院試做我都有少少擔心,一黎驚自己皮膚唔知岩唔岩個facial,二黎驚會遇到黑店hard sell,自己耳仔軟好易被人氹到><.今次去reenex試做hydrafacial,真係好舒服~美容師好好人,超細心~講解每一個step之餘,知我最想解決魚尾紋同法令紋,試做reenex hydrafacial個時仲係個啲位重點打多幾下!試做過程完全無sell,讚!
試做reenex hydrafacial「污糟水」主要分2 part,過程好簡單,第1 part治療師首先用真空吸管將皮膚底層積聚嘅污糟野,例如粉刺黑頭死皮,由底層徹底清潔乾淨皮膚.而出到嚟,我果支水係充滿灰黑色混雜嘅液體!真係唔吸唔知自己皮膚原來咁污糟!吸完feel到啲污糟無晒,毛孔都即刻收細咗~
第2 part就係導入reenex hydrafacial獨家精華,吸哂污糟野之後再導入等底層膠原媽媽更易吸收到,生多啲膠原bb!治療師話隻精華係升級版,集合咗高濃度人體生長因子,滲透力更勁,可以令膠原媽媽生多3倍膠原bb,有膠原bb就可以令到皮膚重新變返漲卜卜,更加緊緻~同時KO我想怕嘅魚尾紋同法令紋!
試做完reenex hydrafacial後照一照鏡,都幾明顯見到皮膚白咗同飽滿咗,最重要嘅法令紋同魚尾紋都即刻淡咗,我好耐都無試過由心而發咁笑出嚟!治療師話除左reenex hydrafacial,如果想3年不老,就要連埋reenex 膠原bb facial,做夠6次就可以3年不老!我諗係女仔都想唔變老,盡情咁笑架啦!就係咁我就做左reenex hydrafacial嘅fans XD
免費試做reenex hydrafacial傳送門:
http://bit.ly/reenexHydraFacial_Free


text:
語言迷思系列(一):語言學——可能係世界上最易扮識嘅科學
車,我都識啦
喺連登同人某個對話有感而發.
喺某個講「中國用語」嘅 post,有人提到普通話同台灣國語係兩隻唔同語言,因爲佢哋啲口音唔同喎.跟住我就屎窟痕留咗句言話普通話同國語係同一隻語言,唔通英式同美式英文係唔同語言咩!本身冇嘢,最衰利申咗一句「語言學 jj」.大鑊,佢應返我話我錯,因爲佢哋只係「同一語文,兩種語言」,我心諗 wtf does that even mean,佢仲最後加多咗句「屌你仲利申語言學 你真係自含jj啦」.
如果真係讀過語言學(或者唔係完全將啲嘢畀返晒老師嘅話),應該係講唔出以上嘅言論.我有時諗,唔會有一個普通人鬧一個讀物理嘅人「你錯啦,含撚啦你」,但係語言學就成日有呢個問題.
1. 語言涉及政治,好容易受既定立場影響
網上周街都流傳好多 folk etymology(一啲作出嚟嘅詞源),除咗「秦朝人講粵語」同「粵語差一票做咗國語」之外,最經典不過係「Mandarin 係滿大人嘅音譯」.實際上 Mandarin 呢個字來自葡文 mandarim,解「高官」,官講嘅語言,咪就係「官話」囉.不過呢個故事好似冇咩睇頭,滿大人嗰個 version 本身又得意,又可以用嚟屈普通話係咩胡語滿語,等自己有多啲優越感,一次過滿足晒三個願望.你情感上幾憎中國嘅普通話都好,你夾硬話同台灣國語係唔同語言只係盞自 high .所以當你同佢哋講一啲佢哋唔啱聽嘅嘢,佢哋就會鬧返你轉頭,覺得你一定唔係支持緊佢哋,即刻 dismiss 晒你講嘅嘢.試問會唔會有一個完全唔識化學嘅人同一個化學家拗化學嘢?
2. 你讀語言學?噉你咪識好多語言?
每次同人講我讀語言學,都會有人問「噉即係讀中英文?」,「係咪即係要識好多語言㗎?」呢啲問題,證明一般人都唔係好理解語言學讀乜.每次同人講語言學係科學,大部份人都覺得好神奇.(如果想了解多啲,可以睇睇 Thomas Tsoi 老師寫嘅呢篇文)冇計啦,語言學呢個名本身就好文科,喺大學又歸落文學院,文科嘅本質就好似冇咩正確答案,所以如果有人覺得語言學家做研究係遙望星空沉思片刻等靈感到都唔出奇.物理數學呢啲科就冇呢個問題喇,一來大家覺得佢哋喺理科,所以所有嘢都有正確答案,好難唔識扮識;二來大家喺學校學嘅物理數學又真係物理同數學會學嘅嘢,所以就算完全唔識理科嘅人都會有一個好 general 嘅概念.相反,啲人本身就唔知清楚語言學最核心嘅分支(語音,音韻,語法等等)呢啲咁理科嘅嘢,喺香港接觸得最多嘅就係方言地位呢啲比較社會語言學嘅問題,個 feel 比較「文科」,所以好容易會有種「車,我都識啦」嘅錯覺,先至會出現完全唔識語言學但係又同 ling 人拗嘅情況.
同世人宣傳語言學知識真係好難,有啲人有咗已有嘅諗法就幾多客觀證據幾多 reference 都唔會改變立場,所以我唔會奢望改變世界.如果下次見到關於語言嘅網上討論嗰陣,少一個人扮識嘢同 ling 人拗啲唔係自己範疇嘅嘢嘅話,我已經好心滿意足.


text:
To剪or not to剪?
本來,修剪體毛與否只係一種審美觀和個人習慣,鍾意剪咪剪,唔剪咪唔剪.所以,我以前都會覺得,外國某啲分支嘅女權主義者經常喺體毛呢個範疇大戰,係有點小題大造,而且好多論點我都好有保留,例如社會單單要求女性剃毛係性別不平等,我是不同意的,因為社會對男性都同時有一定嘅審美要求,例如整齊嘅鬍鬚,適量嘅肌肉等.各有各要求,並非只針對女生.因此,就體毛呢方面嘅性別爭議,我認為是無謂的,就無著墨去講.
然而,隨住越來越多女生向我剖白/報料,道出好多關於體毛嘅誤解同經歷,我就發現,或許我都真係需要講一講呢個話題.
1. 你不需要為了滿足伴侶而修剪體毛
讀者M同我講,話男朋友好鍾意佢剃曬啲毛毛.但佢次次剃完都好唔舒服,又痕又痛,行步路都會辛苦. 我嘅回應係,其實伴侶之間有點情趣係好事,試一兩次都無壞,但如果真係唔舒服嘅,就好應該坦誠同男朋友講.佢真係愛你嘅,唔會為左少少嘅視覺刺激而要你辛苦.
2. 體毛無關衛生問題
體毛有好重要嘅作用,包括保護你嘅皮膚,幫你隔一隔開啲細菌同汗水,減低摩擦力等等.絕大部分時候,人不同部位嘅體毛都無關「衛生」問題,唔會話唔剃毛就係污糟啲,噁心啲,臭啲.搞笑嘅係,原來好多人都會誤會,以為唔剃毛就係污糟邋遢.尤其原來是有啲男生,會用呢樣嘢黎比壓力啲女朋友,但自己又唔係好groomed🙈 It is just a beauty standard, not a necessity.
3. 多體毛=淫?
呢個更加係無根據.讀者A同我講,話同男朋友第一次親熱,然後男朋友見到佢好多體毛,就話佢好淫,質疑佢係咪老江湖.首先,就算係淫蕩或者係老江湖,又如何呢?其次,體毛多與少同性慾係無任何關係,唔好再信埋啲無根據嘅嘢再用呢啲廢話傷害人啦.
好多野,我以為只係常識.但原來,如果無人出黎講呢啲常識,就真係會有啲傻仔,用啲錯誤嘅觀念比壓力自己嘅伴侶或朋友.我唔反對人修剪體毛,我自己有時都會修剪,但我地必須要搞清楚,修剪體毛只係一個選擇,不代表個人衛生或性格.別人修剪體毛與否,都係佢地嘅身體自主,其他人沒有加把口評論,批評嘅需要.


text:
話說今日呢個合乎商務及經濟發展局最大利益(之係GDP主義,話知你死人冧樓,奴工都要開工)所謂八號風球,為港幣服務嘅天文台皇恩浩蕩咁俾大部份文職人士放早半個鐘,大家喺叩謝聖·天文台(Saint Observatory,知名網民·林非·2017)都嚟唔切嘅情況下,冒住唔俾港鐵延誤焗死,喺冒雨嘅露天巴士站俾傘篤死,或者各大小商場鐵路站超負荷扶手電梯託賴冇出意外嘅情況下動物大遷徙歸家,真箇冇傷冇痛返到屋企都當你贏.
附圖呢度呢就係荃灣荃豐中心對出,荃灣多層停車場嘅行人天橋,平時呢度已經熙來攘往人流如鯽㗎喇,閒時仲有契丹丐幫(冇 working visa)又裝聾又扮啞在此刺激終囯GDP,我就行咗呢段路十幾廿年,首次企哂喺度,閒時明明係冇原因想停留此地嘅通道,偏偏各位早咗放工嘅奴工(包括在下)今日喺度非法集結.
企開少少今日睇真啲,艾思~原來係「年宵效應」——通道右方係返荃景圍一帶嘅小巴隊龍,由地下排返上行人天橋就梗㗎啦,日日如是,但往來荃灣地鐵站——千色店方向嘅人流,卻是毫無默契咁左上右落 vs 右上左落,大家都唔讓夾硬鳩過嘅結果,就係區區一段二三十米唔到嘅路段喺酸粟汗臭溝屌你老母嘅情況,人人都趕時間咁一起浪費時間.
根據博奕論(Games Thoery),原本大家好過嘅用橋方法為——
一起左上右落
來 5:去 5
但假如有一個人貪快,右上左落咁越過同方向嘅人潮
所有人 -1:自撚私 10
由於大部份人都想快嗰「五」秒歸家,結果人潮大兜亂,兩個方向嘅人各不相讓咁迎面互屌,結果
所有人 -1:自撚私 都係 -1
Merry Christmas,hallelujah,大家一齊迫迫迫同屌屌屌,原本十秒行完嘅路昇華為十分鐘,如果路邊有炭爐,我真係想立刻搵埋哈姆太郎一齊跳起yeah暨BBQ.
明明各位真·文明少少,唔爭先恐後,唔好驚死執輸行頭慘過敗家,咁就大家合皮開心上路啦,不過算啦,我呢種窮酸無名氏講咁多都係多舊魚,曉得互利同埋唔貪小便宜嘅人,就唔係香港人啦,係咪?


text:
大家有睇開我地Facebook,都知我,永勝同Mancent哥哥三個上咗廣州啦!
趁幾日復活節節假...快快手手紀錄一下先....
但係點解我地咁唔鍾意返大陸,都會有呢個廣州之旅呢?
咪就係因為永勝既同事Enson結婚,所以我也返去飲順便去咗氏文迪既鄉下(人和)
同長隆野生動物園喇!
不過最後出發時...點解我地3個去又唔帶埋細佬仔Marcus去呢?
就係因為爸爸tf細佬仔Marcus肥dodo又可愛驚俾人捉咗
同佢未食得大人野law.
等我介紹下我地呢個三日兩夜撇甩細佬仔Marcus之旅玩過去過食過d 咩啦
呢間係基督教中心
後,心儀既幼稚園(劍嗚都陪跑..最後都係waiting)
廢話講住咁我先,入正題喇!
Day One
我地一早十點就約咗Mancent公公婆婆係紅磡火車站等,
一齊撘火車去到羅湖轉深廣鐵路和諧號上廣州
Mancent 都係第一次撘和諧號
[永勝文迪對上一次搭係5年前]
我地去到深圳已經差唔多十二點.再轉深廣鐵路和諧號去到廣州已經差唔多2點喇!
由香港紅磡->深圳->到廣州東站出閘..~ 用左三個鐘 !!
好彩一出到廣州火車站,永勝同事Enson(即係聽日結婚個位)
就已經係火車站出面接我地
佢揸車車咗我地去酒店check in,
我地既酒店名係達鏢國際酒店
有咩賣點?
其實最緊要係交通方便
因為呢間酒店係地鐵站上蓋
仲要係兩條線既𨍭車站
地鐵站名叫昌崗站
我地book 兩間房,一間公公婆婆..
另一間比自己
一入房直係好高層
鄰近又有餐廳食肆/便利店
有布拉腸粉~
跟住Settle Down 好
Enson 車我地去搵地方食lunch,但係個時已經3點幾 !!!
好多地方已經close咗無野食,
途經海珠橋-海珠廣場
解放軍像
最後Enson就車咗我地去廣州賓館上面既酒樓飲茶,
唔知係我地太肚餓定 d 野食真係好好味?
我同永勝地覺得d點心好好味呀!
因為永勝另一個同事Michael一家三口都係上黎飲Enson個餐,
咁Enson食咗小小野又要出發去接Michael一家,咁我地食飽咗,就踏上人和回鄉路.
係廣州坐一個鐘到地鐵就可以返到我們鄉下人和
好可惜文迪爸爸之前無係鄉下買地種田..若果唔係已經發左 ~
我同永勝對上一次返我鄉下就係5年之前近去擺酒,今次返去發覺我地擺酒既酒店都close咗喇!
番鄉下..其實地方大...好多野玩
梗係玩番D鄉下先玩到既野
踏單車
我地去到我鄉下人和都差不多6點,無咩地方去過就食晚飯,
我地食晚飯既地方係一個漁堂,係漁堂邊既露天地方食飯Mancent都未試過.
今次食咗鴨煲,走地雞,食物好農村風味好好味,連Mancent都食得快咗呀!
可能係佢自己踩單車去到食飯個到用咗 d 體力所以食得快咗,如果餐餐係咁就好喇!
因為Mancent食飯乖公公話獎勵Mancent,俾佢可以自己揀一份玩具,
佢就揀咗份和諧號電動列車玩具,買完玩具我地就坐地鐵這廣州.
返到酒店同Mancent哥哥講聽日去動物園睇動物,佢就好快就瞓咗,
等我同永勝可以relax下,睇下電視食下野.
明天要去長長隆動物園. 留意
廣州探親長隆動物園之旅 Part 2 ~
[永勝話:佢生活左咁多年人..都未見過咁多動物架]


text:
喺香港想食東南亞國家嘅菜式唔難,好易就搵到日本菜,韓國菜,泰國菜呢啲餐廳,但係食越南菜又好似真係比較少,今次同大家介紹沙田圍嘅黃店:越南仔,正正係主打越南正宗嘅菜式,睇完一次menu你就會發現平時去食小巴黎原來冇咩真正越南菜式.餐廳老細冇去越南學過廚,大部份嘅食物都係以前留學嘅時候,一班越南同學媽咪教佢煮,點解我知?因為鋪頭部電視機loop住條片,你去一次你都會知.食物方面,今次試咗越式嘅蕃茄湯粉同撈檬,味道唔錯,值得下次再去試埋其他嘢!
搵黃店記得用:檸檬地圖 Lemon Map
食馬拉菜可以睇埋:Mimila-新城市內馬拉菜黃店-有好味喇沙蝦子麵
越南原來都有蕃茄湯
可能都係自己孤陋寡聞,今次去越南仔見到有蕃茄湯所以特登叫咗一碗嚟試,味道同其他地方嘅蕃茄湯好唔同,有種香料嘅香味,加埋好多洋蔥紅洋蔥同炸蒜,令到個湯都幾香幾濃,啲湯汁都會痴住啲麵,唔經唔覺好易食完碗粉,碗湯都冇咗一半.
檬粉彈牙啲肉都好好味
呢碗撈檬個烤肉真係好正,啲人夠軟身唔痴牙,加埋味道都好濃,同啲配菜放埋一齊撈,口感都唔錯.魚露唔會話好鹹好酸,令到啲檬粉唔會得啲魚露味.
飲品都好多嘢揀
今次叫咗紅豆冰同三檸七,平時大家飲龍鳳檸樂可能飲得多,但係黃檸+青檸再+咸檸可能真係少啲,下次可以去試吓!雖然青檸+黃檸嘅味道唔算好突出,容易比咸檸遮住.呢度仲有好多唔同嘅特飲,淨係要試齊想飲嘅都要嚟幾次先得…
Menu
呢間越南菜有幾款小食/前菜好吸引,例如法式蝦多士,海膽軟殼蟹,另外有個叫冰鎮蜜糖凍蕃茄都好吸引,仲有去過台灣參加啤酒節拎過獎.


text:
男人的Fantasy (五十六) 對MK妹的回憶
圖片來源:互聯網
MK妹,一個用嚟形容女仔無論品味同修養都唔夠水準嘅貶詞,彷彿係一種唔會受男人鍾意嘅女人種類.
我可以同你講,錯_晒.
每一個男人嘅青春期記憶體入面,至少都會對一個MK妹仰慕過,甚至有過肌膚之親.
女性結構一般都係比男性早熟,特別係十三四歲呢個發育起步時期,大家一街都可以見到好多生到高頭大馬嘅中學妹妹,拖住一個未發育,好似幾日冇食飯嘅同校男朋友甜甜蜜蜜.
女仔比男仔早熟,早發育,而且早接觸呢個世界.出街玩,落Disco,食煙,飲酒,講粗口,好多時都係女仔接觸得比男仔更加早.
細佬……即係我……亦即係筆者,十三歲嗰年,都試過有一個咁嘅經歷.
話說當年我表姐都算係暴風女孩,九十年代初仲興踩Roller嘅佢,有一晚玩完因為冇車返屋企,就上咗我屋企瞓.
同行,仲有一個都係十三歲,叫慧慧嘅女仔.
第二朝,表姐好早就走咗,留低慧慧一個喺我屋企瞓.唔使諗太多,冇咸嘢發生過,除咗褲嘅朋友可以著返先.
「你好,我叫慧慧.」呢句係慧慧同我人生嘅第一個交接,對於當年仲係中學雞,叫女同學會響全朵嘅我,叫人個名仲要係疊字,未免係太過親密.
慧慧係一個新晉暴風少女,中一唔讀書就日日出街玩.佢用雙氧水自己染頭髮,佢每日食一包煙,而且佢仲會出入波樓同當年仲要自己打碟嘅卡拉OK.
神奇…超卓.對於仲係袋住三十蚊就可以走去機舖玩一日嘅我,慧慧嘅生活真係豐富到我完全冇諗過.我同佢係同一年出世,但就好似生活喺兩個世界咁.
就係咁,我同慧慧呢個現代稱為MK妹嘅女仔就熟稔起嚟,我哋一齊玩一齊食嘢,夜晚仲會傾電話.儘管我仲係未習慣成身煙味嘅佢,但同時間,我間唔中都會喺佢身上聞到一陣女人嘅味.
我由細到大,同我一齊瞓得最多嘅唔係阿媽,就係一班大表姐.我從來都無試過,聞到佢哋身上有呢種味.我覺得呢種味好吸引,所以時不時都會借機會行近慧慧去聞.
雖然後來我知道,呢一種應該係成日唔返屋企,加小量汗線發達而引伸出嚟嘅味.但對我嚟講,呢一種係我第一次,自己由異性身上搜獵返嚟嘅獨有味覺.
我幻想過,自己會同慧慧拍拖,我哋會拖住手行街,然後係打茄輪,生仔.慧慧呢個MK妹身上,我搵到自己第一次希望佔有對方嘅勇氣.
我嘅幻想每一日都愈來愈多,直到有一日,我突然間唔見咗慧慧.佢冇再打電話俾我,亦都冇上我屋企搵我.我打電話去佢屋企,佢屋企人都係話佢未返,佢老爸心情唔好時,間唔中仲會話佢死咗.
我好失落,我好似冇咗半個世界咁.佢嘅離開同時帶俾我人生首次失眠,仲有我竟然因為掛住佢而唔玩孖寶兄弟.
最後我忍唔住問表姐,慧慧去咗邊?
表姐話,慧慧喺Disco識咗個男人,好耐都冇見過慧慧喇.我聽到嗰一刻,感覺好似個心俾人插咗一刀咁,個感覺細膩到,我Feel到插我嗰把係生果刀.
我嘅第一個夢就咁完咗,有好大段時間,我行喺街上都會留意一啲同慧慧差唔多打扮嘅女仔.
金頭髮,背心,短褲加一副未發育嘅身形,仲有煙不離手嘅習慣.
一個永遠都忘記唔到嘅MK妹身影.
薛可正Facebook Page
http://www.facebook.com/sithoching


text:
電視節目
電視節目係喺電視台播出嘅節目,可以係電視台自己製作,製作公司製作或者買外地電視台節目嘅版權返嚟播.節目類型包括:新聞,劇集,娛樂,體育,教育等.一般嚟講,電視節目製作流程可以分為三個階段:前期製作,拍攝,以及後期製作.
製作團隊[編輯]
- 製作人
- 編劇
- 導演
- 美術設計
- 燈光師
- 演員
- 攝影師
- 收音師
- 剪接師
前期製作[編輯]
前期製作階段嘅主要工作係節目內容嘅構思,製作流程嘅規劃,以及拍攝所需要各項要件嘅準備,以確保構思能夠真正轉換成為真實嘅聲音同影像.
- 1. 節目內容構思
前期製作階段最初嘅任務就係節目內容嘅構思,小組每個成員諗出最想藉住由節目傳達出點樣嘅訊息,初步嘅構思需要係啲乜.
- 2. 企劃書撰寫
節目內容有咗初步構思之後,跟住每個小組就要召開企劃會議,撰寫出節目嘅企劃書,將節目嘅構思具體化.定出節目名,節目嘅對象,節目嘅長度,節目嘅宗旨或目標,節目嘅內容大綱,影視節目嘅類型,節目嘅製作方式,預計製作進度,節目嘅參與人員,以及製作嘅預算等.
- 3. 文字劇本同分鏡劇本嘅編寫
確認咗影視節目企劃書之後,就可將節目嘅內容大綱依照節目嘅類型態發展成詳細嘅文字劇本,撰寫出希望觀眾可以聽到同睇到嘅內容.喺文字劇本完成之後,可以進一步將劇本再轉化成分鏡劇本,安排節目嘅各樣畫面同聲音,並依照場地同鏡頭嘅唔同將內容加以分類.分鏡劇本應該盡量精確詳細,以便令到每個參與人員能夠順利完成事前嘅準備同拍攝工作.
- 4. 各項拍攝工作嘅準備
喺完成劇本之後,另一項重要嘅工作係根據劇本內容,決定合適嘅演員,並依照劇情需要,去搵或佈置需要嘅場景,準備並設計需要嘅道具同服裝.
拍攝[編輯]
拍攝階段係節目真正進行拍攝,錄製嘅過程.呢個階段嘅工作包括實際進入拍攝現場,進行各種型態嘅演出同拍攝,並錄製節目需要嘅所有畫面同聲音.喺製作節目嘅時候主要係由導演指揮現場,每項技術人員合作發揮佢哋嘅專業質素,例如美術設計協助佈景同道具嘅設置同調整,燈光師配合劇情架設合適嘅燈光效果,攝影師接按照導演嘅指示盡力捕捉最適當嘅畫面,收音師需要隨時留意每位演員嘅音量以錄製完美嘅現場聲音等等.
後期製作[編輯]
- 1. 剪接
拍攝完成之後,已經錄製好所有需要嘅畫面同聲音,但喺呢啲錄製好嘅母帶裏面,除咗所需要嘅片段之外,亦有好多NG嘅畫面同聲音,導演亦可能要求演員喺同一個場景拍攝幾個唔同位置嘅鏡頭,而且錄製片段嘅次序未必同原本規劃嘅順序一樣.因此,呢個階段嘅重要任務就係要剪輯出真正需要嘅畫面同聲音,並將佢哋按照劇本加以排序.
- 2. 效果
節目嘅內容唔係全部都能夠喺現場拍攝完成,部分節目可能會加入一啲效果嚟強調劇情,例如用慢動作.有時需要加入特效嚟協助劇情嘅表達.另外,剪接之中一段段排序好嘅影片,亦必須喺呢個階段加以銜接.銜接嘅時候除咗單純嘅將片段嘅頭尾相接之外,亦需要依據節目嘅需求加入轉場效果.喺影片剪輯完成之後,最後要為節目加入片頭,片尾同字幕.
- 3. 聲音編輯
影片嘅內容除咗現場收音之外,若果需要有旁白,或者現場收音效果唔係幾好,亦可以喺呢個階段重新配音嚟彌補呢個缺陷.除此之外,影片亦經常會加入背景音樂或音效嚟輔助劇情氣氛嘅傳達.


text:
「分別」
我經常講郭大少係同其他小朋友有啲唔同,佢係一個觀察力同學習方法都好似有啲分別,但係食嘢同飲水方面真係搞到我同老婆一頭煙!本身佢已經唔係肥嗰啲,依家餵佢食嘢真係好頭痕,鍾意食嘅就好肯食,唔鍾意嘅就點氹都唔識.真係激鬼死!好彩嘅係多得老婆過去嗰十一個月堅持餵人奶,所以相對病痛都比較少.只係今個月有少少鼻水同屙爛屎,所以穩陣起見都係去睇醫生!
「回顧」
郭大少今日十一個月大啦!今個月同佢去咗人生嘅第一個旅行,而相比起平時去旅行影相真係影少咗好多,因為要湊住佢去旅行真係要兼顧好多嘢,不過亦因為咁反而親子時間多咗.佢依家真係好有主見,要個樣嘢佢會指住佢話俾你知我要,而唔要嗰樣嘢就會擰歪面同耍手擰頭.不過最大鑊嘅係佢識得爬上梳化,真係好驚佢跌落嚟,雖然佢依家識得腳落先,但係有時佢一急就真係會頭落地,認真要睇到實.
「懷念」
前幾日去探一個老友啱啱出世未夠兩嘅細女,真係好懷念郭大少啱啱出世細細粒,食完就瞓嘅時期.家陣真係無乜可能,真係好鬼有主見!不過其實又好開心,因為見到佢健健康康咁成長.老實講真係好鬼矛盾,有時又唔想佢哋大得咁快,有時又希望佢哋快啲大.不過相信好多父母都會懷念自己嘅仔女啱啱出世同癡實自己嘅時期!如果你問我,當然就梗係唔好大得咁快啦!
Also published on Medium.


text:
想哭的我戴上了猫的面具
泣きたい私は猫をかぶる
近期宅在家中的時間多左,但瑣碎後勤工作都冇停過
縱使勁多朋友推薦德國神劇 dark,都未得閒睇
其中一個原因就係唔想再用太多腦住 😅
反而就留意到呢套
想哭的我戴上了猫的面具
表面上好似係一個愛情故事,但實際上我覺得係女主角嘅心路成長嘅故事
一個女仔,好細個果陣,就要面對雙親離異,同輩bully嘅故事
細細個就要學習堅強,係大眾面前,做一個開心果嘅角色
遇到唔開心嘅事情,都會忍住,故作堅強
但返到佢地嘅空間嘅時候,就會自己喊到傻咗 (呢個畫面..好熟..)
久而久之,女主角將自己越收越埋,大家更加難去分辨佢內心諗緊咩,連佢心儀嘅對象都誤會佢真係一個好樂天,敢想敢做嘅一個女仔
所以無乜人能夠理解,體會甚至分擔到佢內心果種痛苦
又久而久之,係女主角世界入邊
其他人對佢黎講都只係背景,同稻草人,一D唔重要嘅角色
就係咁,經過一輪劇情
女主角發現,其實係真實世界入邊,係會有好多人擔心佢 , 在乎佢
只要佢打開佢嘅心房,身邊人會更加了解佢諗法,同識得愛錫佢
人生在世,世途險惡
出左黎社會做野,或多或少每個人都需要一副面具
返到屋企,或者對住自己人
總係想做返自己
雖然我又唔係特別鍾意許停堅,但呢個moment係會諗起佢呢首歌
“如放下面具去也許面紅
乘著晚風去追尋逍遙星空
除去假的寬容 還真想不通
曾年少的青蔥 忘卻世間的縳束”
希望大家係呢個壓迫嘅社會,都搵到一個/一班啱嘅人同空間
比大家可以放低個面具,哪怕只係一陣
放低個面具,哪怕只係一陣


text:
依家每日咁多確診個案,周圍都好高風險,萬一要去隔離執嘢又得幾個鐘,有啲咩就一定要執齊?如果唔係隔離嗰10幾日,大家就真係手停口停啦!
1.電話卡
上網對自己友嚟講幾乎係日常生活唔少得嘅一環,要確保上網穩定,隨時隨地可以做嘢,買定幾張電話卡,就算一個台收唔到都仲有另一個台.
2.拖板
自己友平時咁多電子產品要叉電,隔離嘅地方未必有咁多插頭,帶定拖板就可以確保啲電器有位叉.
3.手提電腦,平板電腦
冇咗手提電腦或者平板電腦又點做嘢呢,梗係記得要帶啦,仲可以用來睇Netflix,YouTube,等時間過得快啲.
4.叉電線
買定唔同頭嘅叉電線,無啦啦咩型號嘅電子產品都差到啦.
5.尿袋
雖然有插頭叉電係好方便,但準備定尿袋以備不時之需都好緊要㗎,等緊去隔離酒店嘅地方,分分鐘要等好耐,有尿袋就唔怕手機冇電啦!
6.耳機
無論用嚟做嘢,聽歌定係睇戲都係必備,等自己做嘢專心啲,唔使怕人哋騷擾你.
7.手機轉換器
想將手機畫面駁落電視,帶一條手機轉換器就一定唔少得啦,個Mon 大啲睇戲都爽啲.
8.迷你煮食電器
大家見過隔離派嘅飯盒,都知質素好參差,去到其他地方煮嘢食未必好似屋企咁方便,帶個迷你煮食器,簡單煮個麵又得,煮個飯都得,就唔使驚餓親啦!


text:
全店,買滿$600免運費(港澳地區)
商品存貨不足,未能加入購物車
您所填寫的商品數量超過庫存
每筆訂單限購 {{ product.max_order_quantity }} 件
現庫存只剩下 {{ quantityOfStock }} 件
一口咬燕窩,即叫即燉
身為MODEL既我,要時時刻刻睇住自己身形同皮膚..
但偏偏生完BB既我,真係肥到唔想出門見人,搞到皮膚無
苦冇對策下嘅我經朋友介紹,知道咗有一隻聽說唔錯嘅Ma
不過當初朋友介紹,我都係半信半疑,因為燕窩俾我嘅印象
點知一食落真係發覺好處多多,仲令我愈來愈相信天然療法
食咗之後,感覺到皮膚嘅狀態慢慢有改變,變得有彈性,柔
一樽可以俾我食足兩星期,佢地仲好貼心咁,搵咗順豐急凍
而家已經開咗工既我,有時等緊埋位嘅時候,都會食一至兩
其實平日做謢膚我從不偷懶,又mask又精華,但最近化妝好似唔上粉又唔貼面,一到Lunch就要上洗手間補粉.洗手間係女人分享扮靚靚嘅好地方.我見隔離Office同事Amy皮膚滑到發亮,問佢用開邊隻粉底牌子補粉.「我冇補粉喎,朝早只上少少粉」
天生麗質?傾傾吓知道佢注重飲食營養,除咗平日飲多啲水食多啲菜之外,仲有食燕窩習慣.「骨膠原流失,皮膚就失去彈性光澤,到時上幾多粉護膚,都係晒錢.」
唔係唔知燕窩價值高,三個問題.第一,傳統煮法麻煩.由浸到煮到食得,最快半日.平時返工返到屋企已經好夜好攰,雖然間的營養最高,但唔會考慮傳統煮法.第二,即食燕窩有膠味.講嘅唔係白xx,係燕xx,老xx都有膠味.佢哋強調即食,但保鮮期可長達一年,又話冇防腐劑,即係有其他化學成份啦!第三原因,貴!
「我食開呢隻14匙分量,一日一口食到兩星期,啱啱好!」Amy話之前買呢隻燕窩得兩個方法order:上鋪頭賣, WhatsApp order地鐵沿線交收.佢哋家庭式經營即叫即做,試過做大樽size,但發覺OL客多,為保存營養價值,做返細樽size.而家可以上網order ,順豐即日速遞,放Office屋企都得,一日一口, 14日食完再order.
試過之後,真係比較杰身.本身我對化學食物好敏感,有化學味一定被我偵察到,呢隻燕窩冇乜化學味,亦冇膠味.但就真係連甜味都冇.食咗一個星期,已經開始見到皮膚光澤了.


text:
☀通渠騙案☀地漏水泥堵咗點疏通?荃灣裝修前期唔注意真嘅好耽誤事兒
通渠騙案地漏水泥堵咗點疏通?前期唔注意真嘅好耽誤事兒
藍田通渠防水公司通渠呃案每戶人家喺裝修嘅時候都會喺管道嗰邊裝上地漏通渠呃案54485818,但係總有得啲裝修工人會做嘢唔小心嘅通渠呃案54485818,佢哋會將地漏嗰邊唔小心放入水泥,咁一嚟嘅話,地漏就會被水泥畀覆蓋住,從而無法好好嘅發揮地漏嘅作用,嗰麼當地漏水泥堵咗應該點進行疏通呢?
地漏水泥堵咗疏通嘅辦法:
首先,當地漏被水泥堵住咗,我哋要將滴漏邊上嘅水泥清洗乾淨,跟住將地漏拆下嚟,啱於地漏下面嘅水管進行一定嘅疏通,如果屋企係商品房嘅話,我哋最好聯繫一下物業,好有得可能涉及到鄰裡之間嘅關係,呢個時候由物業,嚟調解嘅話會好好多.
同時,也得自己尋搵樓下嘅鄰居,將樓上和樓下連接嘅地漏嘅水管進行疏通,我哋得用原木進行疏通,把一根小圓木插進水管中,接著打滾水喉,唔停嘅向下衝水,一邊衝水一邊將棍子嚟回嘅抽動,喺吸力和壓力嘅作用下,管道嘅水泥就會被衝走.
甚至也得用火鹼疏通法,我哋得去市場上購買幾塊火鹼,把它放到下水管中,跟住到啲熱水,火鹼遇到熱就會產生一定嘅化學反應,溫度就會立馬升高,管道裡面嘅水泥就會融化,順著水排出去,咁就得解決地漏被水泥堵塞嘅問題.
上面講述嘅三種方法就係地漏水泥堵咗之後嘅常見方法,如果一旦地漏嗰邊嘅水泥堵咗嘅話,一定要儘快進行疏通,否則會出現好大嘅問題嘅呢.


text:
離九州佐伯市大約半個鐘船程有個小島名叫深島,成個島而家只有18人居住,但就有超過100隻貓,所以又稱為貓島.每日有3班船來往蒲江港與深島,而由佐伯JR站就可以搭巴士去到蒲江港上船.
呢張深島地圖好可愛!來自九州佐伯觀光官網.深島暫時真係我去過最少人出沒的小島,唔單止居住的人少,遊客都唔多,全島應該只有100人以內,所以話佢隱世都冇錯.想感受真正遠離煩囂的環境,一定要黎深島體驗一下!
一落船已經見到好多貓的蹤跡,佢地真係好好好得意!行幾步又見到幾隻,呢度咩品種的貓都有,隻隻都唔同顏色唔同樣子,有大貓有細貓,貓奴黎到一定好開心,影相影唔停.點解深島會貓多過人呢?以前深島其實唔係咁少人住,不過大部份人都搬左出去市區住,而佢地以前養既貓又不斷繁殖,慢慢就變左咁多貓.而家深島既貓咪大部份都冇人養,但每日定時定候會有居民去唔同地點放低糧食,所以貓咪都生活得幾好,唔會冇人理.佢地好多都好乖,又唔驚人,可以放心同佢地玩.但當然佢地都係有一般貓的特性,就係好cool,所以都唔一定會理你,哈哈.
近碼頭有個好迷你的鳥居,上面有間同樣迷你的神社.
再行多幾步見到呢間好童話風的小屋,係一間麵豉工場,即係日本人最鍾意飲的麵豉湯的麵豉,工場主人同時亦係深島唯一一間餐廳的老闆,就係再行入少少會見到的深島食堂啦.餐廳外型設計都係好可愛,裡面就係非常舒適的木造環境.深島食堂冇餐單,根據老闆即日有咩新鮮食材就用黎煮,因為係海島,魚就最新鮮啦,果然係好好味!原來日本唔同地區做麵豉湯的方法同材料都會有唔同,深島出產的麵豉湯比一般淡,有種清甜味,好好飲.
深島食堂有戶外位置區,睇海景一流,可惜我去個日天氣麻麻地,有微雨,如果唔係相信海景會好靚!因為深島出名水質清澈,日本人會特登搭船黎玩水,仲可以潛水同划艇.雖然天氣唔好,但都仲可以見到D水的顏色,係綠色架,近睇可以見到底添!
食堂出面條小路應該係最多貓聚集,一次過會見到10幾20隻,真係好得意呀!!!
呢間係深島唯一一間小學,不過已經荒廢左啦,因為島上已經冇小朋友咁濟,得返兩個BB未夠歲數讀書,到佢地夠歲數讀書,就會再安排睇下出島外面市區學校讀定點.去呢間小學有點似去探險,要先經過好似森林的路同埋一堆草.另外島的另一面仲有個燈塔,不過我就冇去到.
深島真係一個非常relax的地方,好舒服寫意,鍾意貓咪的話黎輕輕鬆鬆遊覽半日都唔錯.另外蒲江港仲可以去另一個叫屋形島的小島,鍾意小島遊的話可以去埋.


text:
我媽媽同婆婆都有清胎毒嘅習慣,就黎生BB之前我同好多媽媽一樣,都會比較燥熱(同燥底無直接關係嘅,但燥熱引起嘅問題真係會令人好心煩氣躁!).呢個時候千祈唔好以為體質本身係寒底就一定唔關自己事呀!陀住BB嘅嗰陣,因為身體入面嘅荷爾蒙分泌同血液循環都會唔同咗,所以有機會改變體質自己都唔覺㗎~
我本身係熱底,係生完第一胎變咗寒寒地.其實陀住個小朋友係會積聚好多毒素喺個胎同身體入面,如果唔清熱毒,BB就好容易會出現過敏情況.通常會有嬰兒瘡疹,同埋比較容易有濕疹同奶癬.
大仔LaxsBB嗰陣皮膚已經好靚喇,我都好羨慕!
我自己通常6,7個月開始就清胎毒,飲吓啲去胎毒湯水(即係我地嘅去濕湯),通常用嘅湯料有土茯苓,紅菜頭,鑽地老鼠呢幾種.開頭無飲咁密嘅,之後自己慢慢加同調節,同埋會食一啲中醫角度屬於比較寒涼嘅瓜果,例如西瓜,苦瓜,青瓜等等都無問題.
一般人都知啱啱陀BB嘅時候唔好食沙律,有啲穩陣啲嘅媽媽連生果都唔食!始終每一個對清胎毒嘅反應都唔一樣,試過有啲媽媽9個月都唔敢食寒涼嘅野清一清毒!其實最緊要係留意自己身體,就住自己調節飲食,唔好一味跟足一個時間表,因為個個身體都唔一樣架!
咁我係點睇到自己有無胎熱嘅呢?
-
生暗瘡/皮膚出現紅點
-
眼睛容易有分泌物/眼垢
-
常常感到口乾
-
舌苔偏厚和黃
-
便祕
-
痕癢(嚴重的會變成妊娠瘙癢性毛囊炎或丘疹)
如果無出現呢啲徵狀,就唔洗清胎毒喇,不過都要注意飲食同作息時間,留意住身體變化,相信自己嘅感覺!
有咩會引起胎熱呢?
-
熬夜(事業型媽媽要特別注意⚠)
-
火氣大
-
天氣熱
-
食煎炸(熱氣,肥膩),生冷(冰凍)食物
-
冬天常食味濃(辛辣)/燥熱食物(牛肉,羊肉,咖喱就係好例子喇!)
-
濕熱嘅華南氣候都有影響


text:
「街市」
作為一個會買餸煮飯嘅人嚟講,識買嘢嘅就當然會去最附近嘅街坊街市去買!事關除咗乜都有之外,價錢嘅性價比真係超讚!更重要嘅係大部份嘅人都好好,服務態度一流,如果買得多,熟絡咗嘅話,真係會吹多兩咀.不過係大型嘅超級市場買到嘅食材通常都會比較貴,而且唔一定靚.所以如果真係會煮飯嘅人通常盡量都會係街市搞掂.除非你想買一啲外國食材,否則街坊街市真係一應俱全!
「長發」
以前都未必感受到屋村街市嘅優點,好多人覺得好污糟邋遢,濕淋淋,但係我真係覺得嚟啲街市先知有人情味!只不過啱啱搬咗去青衣一個月多啲,附近嘅長發街市就話係年初八擺市一個星期.真係認真誇張!我自己買嘢嘅時候都八卦問吓啲商戶,佢哋都話領展係完全無知會下,將個街市嘅營運外判咗俾另外一間公司.到時樣樣都加,最終未影響我哋嚟啲市民囉!
「建華」
好多人都未必知道建華嚟間管理公司係啲乜東東.其實如果大家有留意係農曆新年期間,屯門良景邨所謂嘅「管理員」以暴力拘趕小販,其實由領展建議交俾街市嘅外判商「建華」負責.根據《壹週刊》2015年報導,建華集團係全港有五百個零售點.一方面做領展街市嘅管理商,控制租金上落,一方面引入其集團持有嘅肉檔進駐,以「又做管理又做商販」嘅一條龍模式主導價格及租金.


text:
《一個廁所出賣你嘅人格》
[我真係好鍾意用好認真既語調講ON9野...]
[下文有驚嚇情節,請避免食飯時間觀看,多謝合作~]
有人話,打牌會知道人品.
計我話,去廁所,先會真正知道果條友有無品.
人花三分一時間係訓覺,去廁所既時間,相比之下,一定少好多.之但係,唔好睇少果短短幾分鐘或者一兩個字.去一個優質既廁格,解決人生大事,不單係大腸,前列腺健康尤關既頭等大事,甚至會影響一整日既心情以致工作生產力.試諗下如果一個國家元首去得唔暢快,可以有咩效果?一場戰爭,可能就此發生.所牽涉既,會係數以百萬計既人命!
而一個廁所,亦都係正正反映著一個民族既優勝劣敗.廁所係最私人最隱密既地方.你可以係果度,大門一閂,就為所欲為.所有平時既道德教條,公民教育,都可以拋諸腦後.佢係一面照妖鏡,可以將一個人既惡行,完完全全揭露得無比徹底,而無須負上任何責任.所有既野,都會由偉大既清潔工友,同埋下一個去廁所既幸運兒承擔.所以,一個人可以有幾衰,去一去廁所,一定無所遁形,IP都唔駛Check!
所以,當好多人都話強國人超無公德心之餘,我成日都覺得,香港係呢方面,只不過係五十步笑百步.點解?就唔好講大型商場既廁所,會有遊客既存在啦.我地不如就係呢度,就講就散,講下公司辦公室既廁所.尤其是當你以為,辦公室入面好多高教育水平人士,點知原來連去一個廁所都唔識去,你就知道,呢個世界,衣冠禽獸係有幾多.
成地都係,個廁板濕晒,或者個馬桶無沖廁,只不過係小兒科.我就係呢度拋磚引_,分享一個我曾經見過最離譜既例子:
試過一入去廁格果陣,部格仔牆一片一大撻咖哩朱古力喇沙,杰杰地,好似就死既鹽蛇,想抵抗地心吸力又抵抗唔到咁,慢慢蜿蜒而下.一直去到 D 磚罅,先減速然後作冰掛狀呀.個廁所仲要好臭,好似坑渠爆左十隻死老鼠再穢土轉生,係你個鼻度出出入入呀.我真係好想知道佢個人個出口係咪花灑狀,又採取左個咩世界級既姿勢,先可以痾成咁.
大家仲係香港見識過咩最核突既廁所?唔好食飯住啦.即上輔仁Facebook 分享左先啦![bang]
#輔仁適用 #粵典適用 #多謝牛牛御准 #勞動階級萬歲


text:
尋日去朗豪,本來係為左 Lancome 加 HKD380 換果套野,點知最終無貨買唔到,加上買左M.A.C 都諗住收手啦.
點知諗黎諗去越覺得唔可以,點可以咁易放棄,第一次見實物就因為無合心意0既skin care set 放棄左,特意再去睇又竟然無貨.我明明收到宣傳單張已經諗定係must buy 架嘛,唔可以再等有貨先出動喇!
有時女人就係咁,堅持起上黎都可以好得人驚.我係認真到上網search 佢地分店電話,target
左我方便去果幾間,逐間打去問人地仲有無個化妝箱同有無我想要0既set.(但我搵唔到Lancome 有香港官網囉,都係search
佢一個美白promotion 先搵到地址電話咋!)
終於,都係最少人0既圓方最齊貨,放工即去.
就係咁,好順利就帶左佢返去喇!
超大盒呀!
呢個化妝箱好pro 咁呢!
有幾格可以放唔同野,好實用!
除左化妝箱之外,仲有好多野跟埋呢!
靚靚0既4色眼影,呢個色系好易配搭.
Lancome 0既mascara 其實都唔錯呢!
3支lip stick ,其中兩支係貨size 黎呢,但d 色唔知襯唔襯我,諗0下試唔試先.
仲有eye & lip remover 同香水版,同埋mini size 0既Juicy Tube ,正!
呢套掃又係好吸引,包裝已經好靚.
入面3支掃都好軟架!
仲有廣告賣到好行果支基底液0既sample,可以試試係咪講到咁好用.
加HKD 380 就有咁多,真係好抵!
為左換上面set 野,我就買左個skin care set.
煥顏細胞再生日霜
eye mask x 3
爽膚水,眼精華同精華0既sample
唔駛一千蚊就得到心頭好,大滿足,超級開心啦!
其實朗豪一役仲有野入手,大家有興趣就留言,我再出文講啦!謝謝!


text:
「生日」
其實人越大,自己對生日嚟樣嘢就越嚟越唔重視,所以無乜話點樣慶祝.細個嘅時候當然希望生日會有一個生日會同一班朋友慶祝,可以盡情玩之餘又有好多禮物收.我諗每個小朋友都會係咁諗.而對上個次我自己同一大班人慶祝生日,我諗都已經係十幾年前嘅事.只不過我當然希望每一年都同郭大少搞生日會啦,因為佢大咗之後佢就會有自己嘅慶祝方法!
「活動」
雖然仲有幾日先至係郭大少嘅生日,不過一浪接一浪嘅慶祝活動就已經開始咗.其實真係唔知佢知唔知發生緊啲乜嘢事,因為佢始終仲係細,所以就算搞生日會同佢慶祝都係屋企簡簡單單咁就足夠.如果唔係佢生日但係佢唔開心咁為乜呢?當然佢大啲嘅時候就會有自己嘅朋友,到時幫佢搞生日會又會係另一回事.不過都係嗰句,最重要郭大少開心就得!
「成長」
當然唔同人心目中嘅生日會都唔同,但係有時如果小朋友得嗰一兩歲,老實講佢哋大個咗之後除非睇相之外,我諗佢哋都唔會記得.所以搞生日會究竟係俾小朋友定係大人呢?當然第一個生日想佢開開心心,熱熱鬧鬧,但係我反而希望多啲時間陪佢做佢鍾意嘅嘢.最起碼希望可以將日常生活放低,同佢影多啲相,等佢大個可以睇返.而做父母嘅可以記錄佢成長嘅每一刻!
Also published on Medium.


text:
今年預算案繼續有議員提出超過一千項修正,當中內容大都係為咗拖延會議,變相令立法會癱瘓,同時令政府唔能夠順利得到撥款,為政府制造麻煩,佢哋美其名係為市民爭取權益,實際上只係為咗增加自己嘅曝光,增加自己嘅政治本錢,希望市民不會被佢哋欺騙.
今次嘅拉布,有議員表明係要爭取全民退休保障,或者每人派一萬,所以就想盡辦法阻礙法案通過,佢哋以為可以企喺道德高地上.不過,佢哋唔好當市民傻仔,無論佢爭取嘅目標係幾高尚,幾偉大,但用咗唔正當嘅方法,政府無可能接受.事實上,從本質上睇,拉布同挾持人質好類似,佢哋其實係威迫緊政府,如果唔肯就範,就令到公務員無糧出,弱勢社群無綜援攞.甚至其他議員都好似被人挾持緊,被迫坐喺度參加一個明知係幫拉布議員出風頭嘅會議,你唔出席就流會,拉布會議又會再被拉長,結果大家要做一個負責任嘅議員,就被迫留喺度開會.拉布嘅議員其實係利用議會嘅機制,挾持緊社會,以至整個政界.
老實講,面對一啲激進手段,政府亦無可能喺咁嘅情況下就範,否則開咗個先例,日後社會日日會有人用盡各種激進手段,甚至破壞社會秩序,去迫政府做嘢,或者向政府爭取資源,本港社會更加無安寧嘅日子.
正如我之前所講,就算要爭取嘅事幾咁偉大,亦應該用正當嘅渠道,唔應該用旁門左道.拉布嘅議員如果對退休保障制度有真知灼見,可以公開向立法會同社會推介,爭取市民支持,如果佢哋嘅計劃係咁正,政府及各大政黨都無可能唔面對,但可惜佢哋嘅建議問題多多,包括要社會長期孭起一個越來越重嘅包袱,所以一個負責任政府一定要詳細研究,拉布議員就用咗挾持呢一招.
我認為,本港完善嘅退休保障制度應是多層次嘅多支柱制度,包括有由政府資助嘅退休計劃,但這些資源必須用於最有需要嘅市民身上,所以必須有資產審查,令到有限資源能夠令有需要嘅市民得到最多嘅援助,而唔係全民式嘅退休計劃,個個有份,但咁多人分,每人分得好少,有需要嘅人根本唔夠生活.
講番拉布嘅問題,拉布議員散布歪理,話開會人數不足,係建制派議員責任,其實每個議員有糧出就有責任開會,邊個不能出席令會議流會,無論佢係建制派定係泛民議員,責任都相同,一樣要負責.但當然最大責任梗係叫點人數,但自己走番出去嘅議員,真係極不負責,重要賊喊捉賊,上次流會明明係王國興議員及時返入會議廳,但長毛走番出去,佢竟然可以話王國興走去飲咖啡,將責任推俾王國興,屈人手法,真係屈得就屈,到咗無所不用其極.
另外一個歪理就係話某官員做得唔好,所以就削減佢幾多人工,講到好似政府唔使跟僱員合約,鍾意削幾多就幾多,如果按咁嘅邏輯,好多議員人工可能要削到斗零都無,如果講到自己咁醒咁偉大,應該先做示範,先削自己人工,以謝天下.
第三個歪理,係講到好似佢哋點出咗好多政府問題,政府錯晒,例如佢哋話流浪狗被人道毀滅嘅數字,政府唔公佈,係靠佢哋幾千條問題至問到出嚟.其實,近年政府已多次公開過有關數字,報紙亦廣泛報導過,而立法會文件及質詢都有列出過,甚至本會都辯論過相關問題,點可能無公開過.我好擔心某位議員講得多,自己都以為係真,精神分裂,繼續走火入魔,脫離現實,亂咁鬧,對公務員團隊極不公道,係極不負責行為.
最可悲係本會好多議員已經多年來溫水煮蛙,對呢啲不公義行為,視若無睹,議員都係人,人性係欺善怕惡,我明白.事實上,邊個敢鬧佢地,佢地就會瘋狂追咬,同埋胡亂叫點人數去發洩,靠大聲,一味靠惡,其實都幾得人驚,但如果怕惡人狙擊就唔敢出聲,可能會明哲保身,但咁做只會助長歪風喺議會越趨越烈,更對社會做成壞影響.
最後,必須講到剪布嘅問題,修改議事規則始終係最正路嘅做法.有泛民議員認為,拉布係核彈,係留番有重大議題先至用,例如23條,但可惜有人一年拉幾次布,已經將核彈變成臭彈,真係神憎鬼厭.我希望泛民議員明白,拉布已經嚴重影響財委會,工務小組,同其他事務委員會嘅運作,現有嘅規則喺多年前訂立,係「防君子,不防小人」嘅,議事規則已失效,令議會淪為少數人嘅娛樂場,市民睇見就眼冤.所以泛民如果乜都唔做,坐以待斃,以為人哋會玩夠就停,回歸現實,想法係太天真,太傻,一定會令到市民對泛民失望,流失選票係必然結果.
我認為,立法會必須要檢討議事規則,提出完善嘅剪布機制,不過,呢個機制一定會有好大爭議,相信需要長時間嘅商討,但有一啲可以盡快去做,包括修改點人數的方法,厘清臨時動議嘅數量等等,即使會議出現拉布,亦可減低有關制度被拉布者利用嘅機會.
(由於梁國雄不斷批評本人之前的發言,本人隨後在會議上作出簡單的發言,如下:)
我唔會中長毛計,幫佢拉布,我指出拉布議員嘅惡行,就預咗佢地會追咬我.但我好希望佢地明白,剛才發言係我肺腑之言,我花咗五,六個鐘頭寫出嚟,正如我剛才發言所講,邊個鬧佢地,佢地就會瘋狂追咬,同埋胡亂咁叫點人數去發洩,剛才長毛即刻表演咗比我睇,但係為咗唔好浪費大家時間,我只係發一個簡短嘅聲明.我係唔夠長毛狡猾,唔夠長毛惡,唔夠佢狼戾.對我嚟講,佢講乜野並不重要,因為大部分係廢話.我相信市民心中自有判斷.同埋,我會同佢講:「行開啲啦!」


text:
(用家分享)倩揚同你分享無憂打印秘技
(用家分享)倩揚同你分享無憂打印秘技
Instant Ink 免費3個月體驗,每月任印1,500頁
Click 入去登記
👉🏻 https://bit.ly/3tDh7fE 👈🏻
疫情雖然緩咗一段時間,但作為一個 SuperMami工作繁忙之餘,亦都要照顧子女學習,雖然而家已經正常復工復課.但其實返到屋企呢,無論子女學習定係自己工作方面,都要打印唔少嘢!
有好多時真係連 Printer嘅油墨都買唔切呀,好彩依家有 HP Instant Ink 全新油墨月費計劃,呢一個月費呢可以及時偵測到你 Printer嘅油墨用量,等你個 Printer 無墨之前,我哋就已經會安排配送服務,就唔使擔心 Print Print 下嘢無哂墨,又或者三更半夜要周圍自己撲墨盒啦!
而且呢一種「按頁數」收費計劃,月費可以低至港幣每個月$8.8,呢$8.8 已經包括咗配送同埋回收嘅服務,無論你係彩色打印定係黑白打印呢!都係劃一收費,比起自己買墨呢,慳咗最少 50%,同埋慳咗唔少時間,呢一個服務係全港首創,我哋知道倩揚已經率先試左,不如呢我就搵佢同大家分享下啦!
Hello 倩揚你好,知道你近排試用左HP Instant Ink 全新油墨月費計劃,聽講幫輕咗你唔少喎!
我諗疫情咗耐以嚟,大家都好習慣小朋友在家上網課嘅時候,都有好多學習嘅資料要 Print,有好多功課及工作紙要 Print,咁通常有時 Print Print 下突然之間先發現無墨喎?!
咁我試用左 HP 全新月費計劃,發現咗一個幾方便嘅地方,就係除左佢係一個價錢啦,無論你 Print 相啦,Print 彩色或 Print 黑白,其實都係果一個月費之外,其實部機好叻.
因為佢 Connect 左 WiFi,咁所以你啲墨用到差不多佢已經知,咁係你無墨之前佢已經幫你 Order 左新一 Round 墨水,就會送到你屋企.
咁而且新一 Round 墨水,佢有一個回收袋比你嘅,就將你用完啲墨,放返落個袋度,咁拎去你屋企附近嘅郵筒或郵局咁就得,我覺得呢個係一個幾環保嘅 Concept.
我跟住同大家分享一下有唔同嘅月費選擇,月費計劃最低 $8.8 一個月就印到喇.
咁唔需要簽任何合約,亦都無任何附帶條件,想幾時改或者想幾時取消自己話到事嘅.
一般家庭嘅話每個月一百頁嘅計劃都應該幾夠用,圍起就五毫子多啲一張,咁如果印彩色嘅話感覺好似仲抵啲.
咁嚟緊如果小朋友考試呀,或者自己都好多 Project 好多活動呀,又或者有時想印下啲食譜,要印嘅嘢都多嘅話,
就可以呢個月調整個高印量的 Plan,完成咗之後呢,
就可以轉返低印量,唔會白白浪費咗啲頁數,聽落真係唔錯喎.除咗屋企一啲印量唔多嘅中小企呢,應該都會啱用呀.
我發現無論公司用啦,家用啦,其實都真係唔錯好方便嘅,因為係完全唔洗理,就有源源不絶的油墨送嚟,
好似我咁啦禽日啱啱收到呢一盒,因為最近印嘅文件比較多黑色墨印得快啲,系統自動安排咗咗兩盒黑色嚟,仲要係比平時街買到嘅大盒啲!
咁佢好似呢真係知道我有唔同嘅需要啦,為我預備充足嘅墨,真係好貼心啊!所以我覺得幾值得推薦比大家,咁依家有 3 個月免費試用服務,每個月可以任印 1,500 頁,
咁你印黑白或者彩色個收費都係一樣,諗諗下想印大大張 A4 靚相,去晒相店要廿幾三十蚊,而家喺屋企點印都得啦!
係呀如果下下咁樣印相,其實真係幾肉痛㗎!其實呢一種用幾多俾幾多嘅服務呢,都會喺嚟緊嘅消費模式,依家 HP 非常之有信心,俾大家免費試足三個月,總共可以印到 4,500 頁咁多,大家都嚟試吓!
記得申請嘅時候呢,要入埋送貨地址,先可以收到油墨嫁!
另外依家仲送埋,培生朗文 Pearson 小一至小六測驗卷連答案,印定幾套出嚟俾小朋友慢慢做都冇問題喇!
Instant lnk 係適用於新系列的 HP DeskJet,ENVY 同 OfficeJet 系列大部份上到 WiFi 嘅 Printer 型號都適用嫁.
睇完倩揚同你分享無憂打印仲唔即時
登記 Instant Ink 免費3個月體驗
每月任印1,500頁
👉🏻 https://bit.ly/3tDh7fE 👈🏻


text:
暑假到啦!暑假到啦!每年暑假我哋都會嚟香港迪士尼樂園玩,如果唔係點叫放咗暑假呀.
今日連個天都鍾意我哋,俾咗個超熱的天氣陪我哋去玩!本來以為星期三唔多人,點知原來暑假真係日日都係星期日.
今年「迪士尼巨星嘉年華 大玩水花」講到明就係玩水啦!不過另外一個亮點就係同今個暑假最Hit的超人特工隊2的超能家族打咭.
所以一入到樂園第一件事就係好似小聰咁衝入去『明日世界』搵超能家族.
雖然人未到,但係得個佈景都已經急住要走埋去打住咭先.
《超人特工隊》超能駕到!
話口未完,超能先生同彈弓女俠出場啦,同埋一樣咁多人鍾意嘅冰條俠都一齊嚟.
話佢哋係粒粒巨星係無錯,因為真係要望住個時間表去排隊,先至可以同到佢哋影相.
拎住迪士尼樂園個APP就可以睇到每一個節目的時間表,我哋同超能家族Say拜拜後,就去到『探險世界』的『樂韻叢林』.
因為要準備去見另一個巨星.
準備要入去睇『魔海奇緣凱旋慶典』,點知俾我哋喺外面撞到慕安娜,梗係要即刻捉住佢打咭集郵啦!(BTW仲好靚女㖭)
兩個一陣間要打呢個非洲鼓,同慕安娜打打氣.
成個Show長 20分鐘,睇完Show就直接去埋『加利布尼巿集』.
巿集裡面有6個攤位遊戲,玩一次要$50,但係一次過買5張飛就會送多1張.可能好多人都同我一樣,覺得$50先玩得一次咁貴,每掉一個波就好似掉咗幾廿蚊落海咁.(有下文)
不過出得嚟玩,預咗要還!我見到佢三獎D襟章咁靚,同埋本住入得嚟玩就唔好慳個一百幾十(總係有把聲喺耳仔邊咁講),於是就快快走去買飛等自己冇得後悔.
雖然係咁...但係原來未出發先興奮,我哋課金咗買6張遊戲飛後,姐姐就叫我哋可以喺度揀6張Postcard.
好靚囉!都仲未完...
嗱!你見到個仔咁開心咁拎住隻公仔大聲嗌你,係咪唔捨得...好難忍到手唔俾錢去玩.(但係我想講中到大獎先有囉!)
拎住D飛,跟住就要諗下玩邊個遊戲喇.
最吸晴又感覺上最易玩的,就係呢個『奇趣咚咚樂』,只要將個波掉入去樽度就有獎.
只要掉中最高個黃色樽就即刻有大獎啦!
但係少年真係太年輕了,因為個波係輕到冇人有,所以原來係超難中!
結果全部唔中,不過當我哋以為咩都冇嘅時侯,居然姐姐叫我哋揀一隻tsum tsum公仔,原來咩都唔中都有安慰獎,即係永不落空啦!哥哥同呀芊都超開心 (其實只係我哋唔留心睇T&C)
之後我哋都冇咩希望咁,近近地揀隔離個遊戲繼續燒飛.今次哥哥問得清清楚楚,等自己輸都輸得明白.
總共有3次機會,有2次送到個木球入洞就可以中大獎.
對哥哥嚟講當然仲係有一定難度,結果3次機會都跌咗個波落去.(大家明唔明望住個仔係咁輸,但又好想出手,同時又知道應該要俾佢嘗試嗰種矛盾感覺)
但係我有D唔係好甘心,覺得好似唔係好難咁,跟住就用多張飛自己玩多次.(亮點係呀芊都好緊張,因為佢好鍾意隻小飛象.)
我一球得一球唔得,得番最後一次機會,好在都俾我送到入去,中到大獎,真係個心都跌咗出嚟.(亮點係呀芊已經第一時間睄住隻小飛象)
好在不負眾望,如果唔係就成為千古罪人.(所以大家記住呢個係其中一個易玩的Game)
之後佢哋開始醒目啦,就係去睇吓邊個大獎鍾意先至去玩嗰個Game.
『加利布尼幸運輪』就可以揀3個圖案,然後轉幸運輪4次,要中哂3個圖案先有大獎.
完全靠運氣的遊戲,都俾哥哥中到個二獎小鹿斑比公仔.
遊戲嚟到呢個階段,我哋手上仲有2張飛,但係都贏咗兩隻大公仔,同2隻 tsum tsum,感覺都已經開始抵番.因為一隻小飛像都值百幾蚊,所以依家有得玩又贏到公仔,都好似算抵玩喎.
最後2張飛我哋就都只係贏到個安慰獎同襟章.
正所謂開心就唔好俾佢停,玩到熱辣辣大汗叠細汗,就買條雪條請埋佢哋食.
諗住休息一陣,點知又見到巨星,忙住要去打咭啦!
然後我哋行番出去美國小鎮大街,參加『Pixar水花大街派對!』
起初以為只係少少水花濕下身,原來真係好勁呀!好似潑水節咁,射到大家全身濕哂.
而且架車好靚呀!知唔知車上面個星星圖案球,係Pixar好有代表性嘅標誌,差唔多每一套Pixar的電影都會有呢個星星波出現㗎!
玩完哂幾個『迪士尼巨星嘉年華–大玩水花』主題活動之後,到小朋友話事時間,佢哋想去邊就去邊!第一個最想去最掛住的,梗係『小小世界』啦!
芊芊話「媽咪,呢個Elsa好似你呀...個肚腩!」(個女幾時變得轉數咁快)
去到夜晚準備要欣賞“We Love Mickey!”大街投影盛演.
一陣間就會有大型投射呈現係兩邊的小鎮牆
見到眼前一個小舞台,好明顯最後會有Mickey走出嚟啦!
跟住我哋仲睇埋巡遊,實行玩到最盡.
今次真係玩到樂園閂門,把握最後幾分鐘去埋最後一場『鐵甲奇俠飛行之旅』.
今次呢個暑期夏日盛事『迪士尼巨星嘉年華』,大家記住帶定多套衫入嚟大玩水花啦!
Photo by Sony A7III FE 28mm F/2
想跟我去體驗其他活動,快D報名親子團,同埋留意專頁公佈詳情啦!


text:
(買股唔係為贏錢為乜?為咗做火棒師?)到而家都諗唔明個 logic 係點,係支持點解唔直接課金?水人去接火棒係乜嘢心態?蝕咗係唔係可以去搵612基金賠?財演衰極都仲會講句投資風險自行承擔,DLLM 而家水人不問價送頭做火炬手做血肉城牆,仲衰 L 過班財演!如果咁好彩畀證監勒令停牌,咁我就真係恭喜你哋呀!#戲子無情#秋風起#為大地帶來大閘蟹
由政治大嬸判發佈於 2020年8月12日星期三
買股票唔係為賺錢,眾籌遊行預左冇結果,你同我講呢班人係為民主?
一個上市公司主席,同佢既股民講,買股票係表態同支持,無埋個本都願意,當係眾籌,當係遊行,無 return 架.呢句說話,聽起上黎有咩問題?就係呢一堆政工作者,周圍同人講,要表態,係連登不斷咁搞人,問人咁你有咩高見,唔通咩都唔做,而家唔做幾時做,於是就係呢一趟買股票風波之中,將小股民既血汗錢,當成係蘋果日報幾日既新聞.外國人點睇你?梗係話你戇鳩啦.你畀法國大革命始祖法國佬睇到,你地講撚到你地咁撚嬲,話警察搜傳媒咁大件事,然後你地既反抗,係買股票,仲要蝕撚左之後畀人話「我地係鳩做呀,吹咩」,喂,我係共產黨我都笑撚到喊啦,咁撚蠢既民族,信d咁撚無恥既左膠教你抗爭?
咩和你抗爭好很快樂?一個住貝沙灣,身家幾千萬,有加拿大護照既上等人;一個老豆係美國人,係度做緊國際遊說既前美國公民(唔知而家回復左身份未啦)既上市公席,同你講到明眾籌,遊行,係冇return既.你以為再叫人「手足歸位」,「出黎話畀港共政權知乜乜乜」,你都要抱住鳩做既心出去,如果你果日得閒,又想打卡話畀人知你好撚愛香港,你咪去下囉.但如果你冇心理準備,遊行之後會好似d黃絲group 咁,講到會畀警察捉入新屋嶺強姦,會畀人用警棍插屎眼,咁你就真係諗下你出唔出去啦.喂,屌你老母,佢講撚到明遊行同眾籌係冇return,係呃鳩你錢.咁羅冠聰你唔撚第一個出黎屌袁彌明?你眾籌緊架,話要搞香港警察丫嘛.不過眾籌祖師,成日話眾籌搞梁振英搞到梁振英日日買蘋果支持黃果既黃世x都搞唔到d咩出樣,羅冠聰都預左係無return架啦?市民都係想畀下錢羅冠聰使,唔會叫你退既,呢d黃世x就唔恨得咁撚多.不過袁彌明都冇講錯丫,有個咩大學生組織,IAD 香港大專學界國際事務代表團都籌左300萬,而家解散左,唔知d錢去左邊呢?都係無return 架啦呵?唔怪得之世澤心理咁唔撚平衡啦,出黎玩幾年,監都冇坐過既張崑陽籌300萬,羅冠聰中意就係英國當香港人提款機咁襟又得,你估真係會搞到港警咩?袁彌明講到明無return,做唔到野又冇人問責,點解x世澤要還錢畀你地班港豬呀?
(香港大專學界國際事務代表團眾籌計劃|HKIAD Crowdfunding Plan)(Please scroll down for English…
一日香港人仲信呢班撚樣,你唔好撚講你好撚鍾意香港.你鍾意香港,信呢班撚人?錢就識呃,野又做唔到,仲要講到明以前日撚日叫人上街遊行眾籌係擺明無return,一堆咁撚無恥既政工作者,呢個世界真係只有香港可以生存到.你同我講你抗緊共?我係林鄭,我笑撚死你啦.
仲有,又話撐蘋果既?點解今日仲有架?梁振英就日日買,你呢?買一日呀?屌.都啱既,你左膠擺明鳩做,市民擺明咪鳩撐.真係姣婆遇著脂粉客呀.


text:
-
ohayo gozaimasu嘅發音發音人 Mikage (男,來自日本) 男,來自日本發音人 Mikage
User information
Follow
1票 好 毋好
添加到喜愛嘅發音裡肚
下載報告
-
ohayo gozaimasu嘅發音發音人 akitomo (男,來自日本) 男,來自日本發音人 akitomo
User information
Follow
0票 好 毋好
添加到喜愛嘅發音裡肚
下載報告
-
ohayo gozaimasu嘅發音發音人 minitan (女,來自日本) 女,來自日本發音人 minitan
0票 好 毋好
添加到喜愛嘅發音裡肚
下載報告
-
ohayo gozaimasu嘅發音發音人 naotokyo (女,來自日本) 女,來自日本發音人 naotokyo
User information
Follow
0票 好 毋好
添加到喜愛嘅發音裡肚
下載報告
-
ohayo gozaimasu嘅發音發音人 casrock (男,來自日本) 男,來自日本發音人 casrock
User information
Follow
0票 好 毋好
添加到喜愛嘅發音裡肚
下載報告
-
ohayo gozaimasu嘅發音發音人 hikari1 (女,來自日本) 女,來自日本發音人 hikari1
User information
Follow
0票 好 毋好
添加到喜愛嘅發音裡肚
下載報告
-
ohayo gozaimasu嘅發音發音人 strawberrybrown (女,來自日本) 女,來自日本發音人 strawberrybrown
User information
Follow
0票 好 毋好
添加到喜愛嘅發音裡肚
下載報告
-
ohayo gozaimasu嘅發音發音人 chiharu (女,來自日本) 女,來自日本發音人 chiharu
User information
Follow
0票 好 毋好
添加到喜愛嘅發音裡肚
下載報告
-
ohayo gozaimasu嘅發音發音人 poyotan (女,來自日本) 女,來自日本發音人 poyotan
User information
Follow
0票 好 毋好
添加到喜愛嘅發音裡肚
下載報告
-
ohayo gozaimasu嘅發音發音人 bauman (女,來自日本) 女,來自日本發音人 bauman
User information
Follow
0票 好 毋好
添加到喜愛嘅發音裡肚
下載報告


text:
迎接Wildcamp季節! 買露營背囊先諗5個問題
望穿秋水嘅露營季節就快重臨大地,任你幾鐘意露都好,夏天去Camp點都冇秋冬去咁舒服.今次一於講下其中一樣最重要嘅露營裝備-就係個露營背囊了.
人最緊要係了解自己,所以揀合適露營背囊,一定要先問問自己4個W 1個H.
01|Where – 通常去邊度露?
唔係講你想喺邊買,係講去邊露營.如果多玩長途跋涉 Camp,所有裝備帶上身,負荷系統就好重要了,如果要負重行30 Km,背負系統唔能夠有效將重量分攤,可以話係一場災難;如果係多玩休閒型,落車落船就到嘅Campsite買個入門版露營背囊,留返啲錢買其他Gear享受下就更理想.
02|When – 季節
咩天氣去Camp對露營背囊大細影響好大,冬天比夏天要多帶嘅一堆厚衫厚褸,地蓆睡袋加加埋埋都佔左半個60L,而且冬季用嘅四季營,禦寒裝備點都會有返咁上下份量.
03|Who – 同咩人去?
通常會幾多人去? 可能更重要嘅係 – 同邊個去.
如果一大班有去開露營嘅朋友去,好多物資都可以Share得到,你鐘意張個營拆開哂一個攞營柱一個攞天幕一個攞蚊帳都唔係話唔得.咁正常就你帶營我帶食具佢帶燈咁啦,大家Share好重量就可以攤分,買個40-50L就可以去個Camp; 如果你鐘意同女友二人世界,又要做暖男揹哂啲野上身,等女友輕輕鬆鬆鄧梓峰式咁玩,就可能要入手70-80L了.
04|What – 鐘意咩玩法
而家見好多巴打絲打玩Ultralight,一個25L就Camp得,真係好勁.另一個極端就係重裝玩法,一個人帶8人大營加又檯又櫈咁,再加個大型焚火台,喺體能所及之下,有咁大買咁大就啱喇.
05|How Much – 預算有幾多?
價錢係一個唔可以亦都唔可能唔理嘅因素,因為呢樣野某程度上反映左負荷系統嘅性能,品牌,耐用度同埋Last but not least嘅美觀程度.露營背囊當然要有返咁上下高可靠性,便用性,以至美觀程度相信各大品牌都有投放資源去研究,要搵返個CP值性價比高的背囊就要做下功課.咁另外更加重要嘅當然係個人嘅經濟能力…同埋為左去露營捨得比幾多啦.
諗掂上面堆野,基本上都對要買個咩背囊都有啲概念了,下次再講埋至關重要嘅Back size,負荷系統等等.


text:
「人生」
好多老人家都講,唔跌唔大,其實真係有啲道理.因為人一生都總有跌倒嘅時候,而最重要嘅係要知道點樣企返起身.其實好多人一生為咗某啲目標而不斷努力,但係有時真係運氣問題,就算付出咗好多都未必得到應有嘅回報.但係有時係唔係個結果最重要?其實有時係個過程,就好似打牌咁,唔係贏咁簡單,而係做牌嘅過程.所以跌低咗唔緊要,因為係一個過程!
「父母」
好多時做父母都好擔心小朋友會跌親同整親,咁當然啦,自己仔女喎!但係有時亦知道小朋友唔跌唔大,因為有啲嘢真係要跌下先至會識!當然講係容易做就難,因為每個父母都係口硬心軟.不過人生總會跌倒,所以就算你今日無試過失敗,其實總有一日都會有機會.所以要學識面對問題,唔好怕失敗,喺邊度跌低,就係邊度起返身!
「創業」
創業有時真係好累,因為真係不斷跌低,不斷起身,有時真係搞到周身傷.但係創業就係咁,唔跌過真係唔好話自己創業.事關唔係個個人都可以一帆風順,創業嘅過程一定會遇到挫折.所以有時跌低咗唔緊要,就算失敗都唔緊要,因為只要起返身就可以再嚟過.就算到最後真係一無所有,最緊要係心態同鬥志.所以跌係一個過程而唔係終點!
Also published on Medium.


text:
感激 blog 友雪藍係七,一回歸紀念日報料,得知 7-11 代售 Sanrio 鐵盒糖第二彈,係一套 24 款當中,竟然有 Pekkle 份,一眾 Pekkle fans 先唔會錯過入貨既機會!係呢度,真係要多謝雪藍!
最初可能貨源唔多,搵左 10 間 7-11 都只係買到一盒,情急之下惟有廣邀親朋戚友幫手,結果原本以 12 盒為〝收購目標〞,最終有 16 盒既成績,超額完成!
望穿秋水,尋日終於都等齊 Pekkle 糖果盒〝回歸〞,可以一家團聚喇!
因為有糖係盒入面,驚會變壞,無奈忍痛要拆哂 d 包裝紙.就係拆開包裝之前,黎張前,後幅對比照先.
拆左都有好處既,就係盒底個 Pekkle 公仔一樣係超得意既...
16 盒既糖拆哂出黎既下場.... 就梗係入左垃圾桶啦!係佢地為左 Pekkle〝壯烈犧牲〞之前,都幫佢地留番個〝倩影〞紀錄低佢地既〝功績〞先!
其實一見到個糖盒,已經覺得熟口熟面,記得之前既 Pekkle products 當中,都有同樣用過呢種『突變』既設計手法,相信各位 Pekkle fans 應該一 d 都唔會覺得陌生啦!
相同既設計分別係 2003 年出品既杯墊,同埋 2004 年出既檯墊.
將佢地擺埋一齊比較下,係唔係好似失散左既兄弟呢?
杯墊同檯墊都係 Grandsmart〔即係 Trendyland〕既產品,而呢個糖盒就係一間叫〝Multizen Asia Limited〞出既,咁究竟係佢地買左 Grandsmart 既 design 再出呢款糖盒?定係當年係呢間公司幫 Grandsmart design 既呢?
不過無論如何,對於我地呢班 Pekkle fans 黎講,源自邊度根本都唔重要,最重要係乜野 products 都要預埋 Pekkle 份姐...


text:
平時我係每晚9點食藥既
頭先下午12點半我就開始痾嘔
想問下會唔會影響功效?洗唔洗補食?
Thankyou
平時我係每晚9點食藥既
補充返食藥已經有2年了
Hello~因為你已經服用咗藥物一段時間(2年),咁身體應該已經建立咗穩定嘅藥效,懷孕風險會好低.口服避孕藥有好高嘅避孕成功率,如果每日按時服藥,冇漏食/食完短時間内嘔吐/嚴重肚瀉嘅話,避孕成功率有99.7%,所以唔配合其他安全措施一齊用,懷孕風險都係好低嘅.但係都想提返你,避孕藥唔可以防止性病傳播或者其他感染(例如念珠菌等細菌感染),如果你想更加安全嘅話,你都可以配合安全套一齊使用.
另外,因為你肚屙嘅情況距離服藥有一段時間,咁理論上粒藥有足夠嘅時間被消化吸收,應該唔會影響藥效嘅,唔需要;但如果痾嘔情況都比較嚴重,咁就可能要問返醫生需唔需要補食,同時都建議呢個星期內發生性行為嘅時候使用安全套,以防藥效受影響導致相對較高懷孕風險.同埋如果你係因為服藥副作用而屙嘔,甚至係因為食避孕藥導致你腸胃更加敏感,可能都要再睇下身體對於呢款藥嘅適應情況,或者諮詢下醫生睇下需唔需要轉藥.如果你係因為腸胃炎所以屙嘔,而你需要食消炎藥/抗生素嘅話,係有機會影響避孕藥嘅,建議兩隻藥嘅服用時間要錯開至少2小時.


text:
[日本東京] 東京站尋味地圖-前言
[日本東京] 東京站尋味地圖-POINT ET LIGNE
[日本東京] 東京站尋味地圖-Freminar 小岩井農場
[日本東京] 東京站尋味地圖-豚捨
[日本東京] 東京站尋味地圖-金華豚料理 平田牧場 極
[日本東京] 東京站尋味地圖-Sarabeth’s Tokyo
[日本東京] 東京站尋味地圖-牛たんねぎし
之前幾個禮拜連續為大家介紹咗四間唔同嘅餐廳,佢哋不約而同係位於東京站丸之內一側~既然應承得大家係介紹東京站附近嘅美食,咁就當然唔係淨得丸之內口嗰邊有美食,八重洲口附近都一樣有!今次就為大家介紹喺八重洲北口附近嘅 Sarabeth’s ~
Sarabeth’s 係美國紐約著名嘅餐廳之一,自1981年成立以嚟得到過唔少稱號㗎,例如係「紐約早餐女王」同「紐約 No.1 甜品舖」等等~佢哋喺紐約有10間分店,近年亦都進軍海外市場,喺日本,韓國,台灣以及阿聯酋都會搵到佢哋!喺日本,除咗東京嘅三間分店之外,去大阪或者名古屋都一樣可以搵佢嚟試試㗎~
今次因為住嘅酒店喺東京站附近,所以我去嘅係東京站分店.如果大家係住新宿或者品川一帶嘅,附近亦都有分店,唔一定要搭車過嚟呢邊先有~東京站呢間嘅位置好容易搵㗎咋,由八重洲北口行出嚟,過咗香格里拉酒店之後就喺正左手邊,馬路都唔使過~餐廳分為兩層,如果大家係早過嚟食早餐嘅話,就只有二樓嘅室內部分可以坐.晏啲過嚟食午餐或者嘆下午茶就可以上到去三樓嘅露天平台坐,又係另一番風味嚟~
過咗9點半之後就會換成全日餐牌,有更加多嘅款式選擇~例如今次試嘅薑味朱古力格仔餅同埋 Buttermilk Pancakes 就係全日餐牌先有嘅~薑味朱古力格仔餅薑味十足之餘,朱古力味又唔會被蓋過或者太甜,平衡得啱啱好.作為配菜嘅焦糖橙片亦都做得非常出色,又甜又Juicy!佢哋仲不時有期間限定嘅產品,例如今次去食嘅時候就係士多啤梨法式多士啦~法式多士應該都係佢哋嘅皇牌之一嚟,因為驟眼睇都有唔少其他食客係嚟食法式多士!
餐牌本身就係日文及英文雙語對照,而且每一個選項都清楚列出佢哋嘅材料,所以點餐一啲難度都無.而且侍應們嘅英文亦都唔錯,溝通上相信唔會有咩問題~佢哋服務亦好周到,就算未齊人嘅時候點餐,佢哋都會等齊人先開始上菜上茶~雖然佢哋係「早餐名店」,不過我覺得大家幾點嚟食甜品都一樣咁適合,尤其係下午茶時段!下次有機會值得試試佢哋嘅晚餐,試完可以再同大家分享下~
下星期就係尋味地圖系列嘅最後一篇,希望大家繼續留意我哋嘅更新啦!大家如果你有任何關於旅遊嘅問題,歡迎您留言或者Inbox問,我會盡力為您解疑難~傾偈交流下心得亦都可以㗎~
Sarabeth’s 官網 (英文):sarabethsrestaurants.jp
營業時間:
二樓室內:
星期一至五:08:00 至 23:00
星期六:09:00 至 23:00
星期日及公眾假期:09:00 至 22:00
三樓平台:
星期一至六:11:00 至 23:00
星期日及公眾假期:11:00 至 18:00
地址:東京都千代田区丸の内1-8-2 鉃鋼ビルディング南館2・3F
交通:由JR 東京站八重洲北口步行約2分鐘即達.


text:
最近揚州炒飯有冇蛋成為咗一個話題,雖然好多人都話揚州炒飯一定要有蛋,但到底點樣嘅配搭先叫真正嘅揚州炒飯?我食過配叉燒粒嘅,又食過用腸仔炒,配搭再唔同都好,個個都叫自己揚州炒飯,個標準亂到得人驚.
同樣女權主義班人嘅標準一樣.
我唔明點解女權開口埋口話佢地追求嘅係平權,平等,但佢地做緊嘅嘢同平等冇半點關係:女廁要多過男廁(係啊我知女人去廁所要耐好多,但依個唔係平等好冇?),比人侵犯一定係女人,咸濕一定係男人,食飯男人比錢係紳士,女人比錢就食軟飯,女人釣到金龜係本事,男人靠女人養係冇用⋯⋯我真係睇唔到平等在哪裡.你話沙特阿拉伯阿聯酋依啲生番國家,女性要爭取要求變我係舉腳讚成,但生活喺香港嘅女人仲有啲咩要爭取?嫌你男朋友今晚請你餐飯埋單唔夠一千悔辱你身份矮化你價值?定係坐地鐵對面個男人唔望你係輕視你但望多過一秒就係想強姦你?你可以話我咁樣講好過份,但我覺得而家香港嘅女權霸道嘅地步已經同佢地口中最討厭嘅父權冇分別,甚至更加超過.
好多女權口中嘅自身弱勢地方已經比佢地用嚟將自身利益冇限擴大,甚至以弱勢為理由,將所有壓力同罪名加落去佢地口中「強勢」嘅男人.試諗下如果話自己被迫同謀,冇殺過人嘅小草係男人,佢又會唔會可以甩到身?又或者如果當年講自己好傻好天真嘅係陳冠希,換嚟嘅會唔會係一堆粗口?咪住先,點解依件閃卡事件受害嘅一定係鍾欣桐張柏芝,而陳冠希就一定係賤人係玩家?咪就係因為女性一直向社會灌輸一種「女人係弱者」嘅觀念,然後喺出事嘅時候乜都推哂比男人,自己係比人害,比人屈——雖然係自己主動影相拍片仲要擺哂Post.
對香港嘅女性嚟講,爭取平權唔但止唔會對自己有半點好處,甚至可以話會令佢地嘔返而家擁有嘅嘢:如果考紀律部隊男女體能要求一樣,如果你同男朋友想結婚反而比男家要求你有樓,更甚係想嫁的你要向男朋友主動求婚,如果供樓你要負責比一半,如果再冇人請你食飯,飲嘢再冇Ladys Night,如果有一日你無啦啦比個男嘅屈你強姦,你又會唔會覺得依個咁男女平等嘅香港,真係你想要?你可以話我咁樣講嘢好難聽,把口好臭,但我可以同你講有更多更過份但更真實嘅嘢我已經冇寫出嚟.
其實香港地最唔想平權嘅就係口口聲聲話要爭取嘅女權份子,所謂嘅爭取只係佢地用嚟轉移視線,唔想比人發現自己先係權利過份膨脹嘅一員.平權?情人節變返女人送花先再講啦.


text:
從頭認識農夫︰由月下思到雙囍臨門
一早想寫篇分享講吓農夫好耐,但小弟懶同埋驚自己文筆唔多好.點解會聽農夫,又係因為我家姐鐘意聽,聽吓聽吓自己又OK接受,依家等小弟由第一隻大碟月下思開始評吓農夫嘅音樂.
《月下思》
C君同6永未搞農夫之前,係system map嘅主音,主要玩nu metal為主,不過小弟對前期system map所知甚少,最近壹週刊有農夫訪問,佢哋講當時indie時期嘅辛酸(佔嘅片幅極少).
有師兄知道多啲嘅可以喺度分享吓,農夫未紅時,係三人組合,有女成員Gigi,音樂大亨隻碟已經離隊,比較可惜.FAMA農夫頌係農夫佢哋自我介紹,訴說自己組合音樂理想,最標誌性一句「農夫呢幾個人無乜大志」.呢隻碟嘅check 2 da sea尤如FAMA農夫頌國際版,搵埋東南亞有名rapper一齊合作,大家分享自己點解做rapper.港人自講批判當時香港社會生態,Rap詞聽到人想移民.菩提本無樹探討hip hop本質,同埋香港rap同hip hop未來走向,寫得幾有意思.
有首咳,係農夫兩個人玩beatbox,夾埋落街無錢買麵包歌詞,玩得相當有型.成隻碟有首最兒童不宜嘅歌,係最緊要扯旗.講男人最唔想講嘅話題︰性無能 ,rap詞寫得抵死同尖酸.no. 10000係成隻碟最沉重嘅一首歌,講一位邊緣青年墮胎,最後guitar solo 帶動到人嘅情緒.成隻碟相對農夫後期大碟係較為hardcore,可惜之後為咗打入主流樂壇呢隻碟嘅風格基本上無哂.
推介︰fama農夫頌,咳,菩提本無樹,no. 10000
《鄭永芝》
同女vocal gigi合作嘅最後一隻專輯,其實得十七年華gigi先有份參與,可能理念不合或者覺得無可能紅到走咗.跟隊唔該充滿玩味,有段農夫兩人扮周杰倫唱腔相當過癮,首歌講籃球場眾生相,多了份嘻笑怒罵.teen power奧運會同跟隊唔該玩得更加盡,過馬路,搭地鐵變成體育項目,偷渡變咗三項鐵人.農夫係你老死同陳奐仁合作,rap詞主旨係同人做朋友唔駛咁多規範,陳奐仁把vocal嘅詞可算係成首歌神來之筆.
十七年華風格上同前一隻碟no. 10000相類似,借少女輕生嘅新聞,批判傳媒同香港人善忘.Rap詞講個少女俾老豆性侵犯但係無人信佢,最後自尋短見,之後同類型歌曲買少見少.
菩提本無異同LMF嘅MC仁合作,相當有火花,係菩提本無樹續集.
成隻EP風格同之前月下思已經大大不同,變得pop咗.額外提提跟隊唔該remix版有陳冠希獻聲,成首歌差唔多rap詞由頭錄過.
推介︰跟隊唔該,teen power奧運會,農夫係你老死,十七年華
《音樂大亨》
應該係農夫佢哋最成功嘅大碟,音樂元素相對前兩隻專輯而言係豐富咗.有folk嘅愛似林一峰,偏jazz風格嘅big band編曲全城盡慶(其實樂器電腦整出嚟).metal嘅i love you bandz,456wing首歌sample咗陳百強首喝采.仲有首同俾人摑幾廿巴嘅王浩信合作嘅Baby Boy,rap詞裡王浩信同農夫三個人一齊俾女人玩.
農夫係你老死喺呢隻大碟係重新錄音,比鄭永芝嘅版本嚟得神秘.編曲加埋Beatbox,vocal變咗第二位女人唱.陳展毅歌尤如之前十七年華,no. 10000嘅灰色調子,不過歌詞相對變得正面同積極.走先係C君懷念佢嘅亡父,感情真摯,難得唔係rap係唱.再見fanz係送俾農夫fans,當時農夫覺得佢哋無出頭天寫到好sad(點知依家真係好似歌詞咁唔再出碟).
成隻大碟風格變得令主流大眾更容易接受,銷情當時好到不得了,好似Beyond出嘅《秘密警察》要轉風格先有人理…
推介︰456wing,陳展毅歌,全城盡慶,愛似林一峰
《風生水起》
呢隻大碟水準同《音樂大亨》比係無咁好,而呢隻大碟開始農夫亦都開始紅起嚟.溫故知新係將之前農夫啲歌重新mix埋一齊嘅串燒歌(係無月下思嘅歌),fans聽到應該會好感動,或者會有人覺得喺度呃鐘.風生水起搵麥玲玲一齊rap,rap詞麻麻地似玩綽頭多.而八無禁忌相對風生水起較為精彩,串盡娛樂圈同埋八卦雜誌寫得就寫,編曲出奇地係粵劇feel.學海無涯同日出而作,rap出打工仔同學生哥心聲,日出而作個feel令人諗起Radiohead No surprises(其實兩者係唔同).十年人事算係港人自講嘅續集,特別搵埋陶傑feat.,歌詞講沙士,金融風暴,仲有懷念羅文,張國榮,梅姐03年逝世,同時有對香港前景嘅憂慮同埋現況嘅無奈.
全民皆估依家聽番,似係諷刺當時香港羊群效應,因為呢首歌出咗之後,嚟個金融海嘯.樂而忘返又同之前456wing玩致敬,今次Sampling羅文首激光中,盡情娛樂卻不能令自己快樂.肉麻無罪係成隻碟唯一一首情歌,陸永唱冧歌算有一手,rap寫得幾肉麻吓.
錯中復習將之前首最緊要扯旗重新編曲同填詞,玩番之前音樂大亨DJ Galaxy’s Dictionary.最後有首志雲悶局,聽完笑到癡線.
推介︰八無禁忌,學海無涯,日出而作,十年人事,樂而忘返
《富甲天下》
唔駛講,最差大碟!農夫有講過08定09年係佢哋最懶嘅一年,可能咁樣成隻碟rap詞寫得好Hea…
富甲天下係金融海嘯後仍然逆境自強,u jump i jump同值到爆有少少交行貨feel.無問題反而係成隻大碟rap詞最好嘅歌,警醒香港人對社會上發生嘅問題別再視而不見.呢隻大碟又係有情歌,水準最好嘅係歡天喜地,歌詞同唱都係相當窩心,編曲係食軟雪糕嘅莊冬昕,正正常常之下幾耐聽.話太普通係國語加廣東話rap詞,我就麻麻地…
run cmd編曲中國風,略嫌太擦鞋.答案有三個同臭朋友係小弟呢隻碟最唔鐘意嘅歌,臭朋友寫得無聊,答案有三個真係好似農夫所講,格硬塞多一首歌入隻大碟.最後隻demo錄音雖然粗糙,但係農夫佢哋唱得好狂野,整隻碟呢首歌最驚喜.
推介︰無問題,歡天喜地,….
《o’fama》
呢隻大碟可以話係農夫回勇之作,搵咗外國音樂人作曲.i believe u can fly rap詞少見狠辣,鬧盡人嘅虛偽,比《月下思》大碟任何一首歌更狠!
眠眠rap詞香港人聽完係會心微笑,平時生活太多嘢忙,無時間瞓.信不信由你借當時兩單新聞道盡世間荒謬,同對香港社會嘅不信任.dream girl未遇到理想情人到找到之後嘅夢醒,略嫌旋律重復無太大變化,就算有陳冠希都救唔番首歌.24對人生嘅反思,農夫寫嘅詞開始成熟.窮得只剩錢,一個失落打工仔同露宿者訴說生活辛酸.娛樂圈殺人事件講娛樂圈制度點樣扼殺人嘅靈魂,只顧著名氣同金錢…
點題歌o’fama對樂壇幫過農夫嘅人致謝詞,後段真係好呃鐘feel.成隻碟水準好過之前富甲天下同風生水起,不過超越唔到《月下思》.
推介︰i believe u can fly,24,信不信由你
《奇蹟》
農夫喺CMD最後一隻大碟,之後同DJ tommy離開CMD.陸永,C君各自一隻CD,講C君隻CD先,偉大航道係大人講俾小朋友成長經歷.吹摯友發生喺酒吧有趣嘅小插曲,同方大同合作.方大同不斷唱「不太熟」(似係C君認錯人),C君不斷吐苦水,效果唔錯.good people講普遍人對自己細路講一套做一套,越聽越唏噓.rap along song,歌詞講農夫依然堅持自己嘅音樂理想.
陸永隻碟略遜於C君隻碟.我要打多支道盡成長時青春一去不復返.寂寞是最無敵,中國風編曲.韓國勁舞權k pop style好似陸永話齋,打入韓國女生市場,歌詞寫得抵死.
愛 不愛我,王苑之唱得幾似王菲,陸永喺首歌訴說被一名女子玩弄感情(陸永話佢首詞諗好耐,王苑之反而五分鐘寫完首曲).
光行紀陰謀論滿天飛,普遍人未必受落.問題兒童,以小孩角度點出成人社會種種荒謬.點題歌奇蹟搵埋黃秋生合作,首歌講乜,家人永遠對自己最好.
推介︰偉大航道,吹摯友,rap along song,愛 不愛我,問題兒童
《雙囍臨門》
成隻碟農夫包辦曲詞,mastering喺美國STERLING SOUND(其實無必要咁做,音效同之前香港做Mastering嘅大碟無太大分野).
重新找到你少有唔rap,唱歌咁樣唱,唔錯嘅嘗試.複製人道出社會制度不容許有獨立思考嘅人,將每個人變成一個個「複製人」.hi auntie引用高登文化,作詞麻麻有少少hea.有型仕dj tommy有份編曲,turntable玩得型.
雙囍臨門結婚擺酒本末倒置,鬧埋玩新郎新娘文化,聽完令人哭笑不得.狼狗羊串盡樂壇將音樂人作品左改右改嘅荒謬,農夫喺首歌扮mc jin,LMF,24味同周杰倫.你的志願講要重拾兒時志願,後段編曲加埋小提琴同埋農夫啲朋友講兒時志願.最後首同伴rap詞向哥哥首stand up致敬,係送俾送俾農夫fans嘅歌.
推介︰重新找到你,複製人,同伴
暫時係咁多,最後兩隻碟我未聽…


text:
我們的桌球大師(傅家俊)第四集
我們的桌球大師(傅家俊)第四集
陳如楓:其實在近大半年有唔同嘅學校,其實個Online Class已經進行得好純熟,基本上好似一個大吹趨勢,桌球可其實可唔可以都用online教?
傅家俊:其實桌球都可以,我哋嚟緊都會設計一套online課程,比小朋友唔需要嚟到我哋實體學校都可以喺屋企學到桌球
點做呢呢件事
傅家俊:我就會設計咗一啲小課程,一些小遊戲,特登會訂造一張再細啲比小朋友可以喺屋企,好適合放屋企玩具,兒童嘅桌球枱
陳如楓:即係居家嘅兒童桌球枱
傅家俊:跟著我嘅課程練習到桌球基本嘅姿勢,基本嘅技術,一啲小遊戲,我係會通過呢個課程教識小朋友,等佢哋可以喺屋企,自己又可以練習,又可以同佢爸爸媽媽一齊去玩,都係一個好好嘅親子活動
陳如楓:一齊去玩,都係嘅,果啲枱其實係唔係都係,求其用一張枱得唔得呢,定係真係要有一國際認可先致係叫做桌球枱
枕手
揸杆
企位
傅家俊:其實我哋學校啲桌球枱全部都係世界桌球總會認可嘅桌球枱,但網上課程當然係會比較唔同,我哋嘅枱就會細啲,但係其實都要果啲動作,平時嘅譬如枕手,揸杆,企位,呢個課程內都會教到小朋友,所以有一張枱係會比較適合一啲.
陳如楓:家長成日都好想知到係咪有幾個級別呢,我讀完一級之後就可以升上第二級,係咪有咁嘅程度分別
傅家俊:係呀~我哋果個課程全部都係由我設計,係有一個升級嘅制度,最開頭當然你基楚班,只有4堂,之後會慢慢升級,就會用桌球嘅顏色去定個級數,唔你叫一級二級三級,我哋叫紅色黃色錄色啡色藍色粉紅色黑色,根據返桌球嘅唔同顏色唔同分數去定個級數.最開頭係白色,一路升最叻就係黑色. 黑色道有三知級別,全部一共有十個級別
好似鋼琴一樣,最高級係演奏級
傅家俊:係呀,夾埋有十個級別,所以由開始頭到最尾要用三年時間學,正常就會完成呢個課程,呢個課程就有香港桌球總會認可,比小朋友同家長知道去到咩程度,仲有幾多會能夠完成,起碼有一個概念去到邊一級,個程度
係呀係呀,望到去到邊,其實依家你好幸福喎,你細個都無咁樣
傅家俊:無嫁,細個都係跟爸爸止桌球室自己打,就你咁樣.
陳如楓:同埋呢件事感覺健康咗好多,因為你知從前細個,媽媽一聽到你去桌球室就會好擔心,會係有人吸煙,唔無咁好嘅啲人,但依家有個好開心嘅環境,呢個好有色彩,好健康呀,令到呢件事更加溶入左係一個基本嘅運動,真係好好,講緊係基本兒童運動.
傅家俊:係呀係呀,無錯無錯
陳如楓:唔係講緊大人當然,所以我覺得你個概念真係好好
傅家俊:係呀 thank you
— 嗚謝 —
嘉賓:傅家俊
主持:陳如楓
場地:Master Snooker Kingdom
拍攝:Edward , Jordy
剪接:Edward


text:
之前去開旺角一間美容院做Laser,本來都冇諗住做埋facial,因為之前講過,已經係屋企附近開左個 course 做 RF.
唔知點解今次做完 laser 佢地 sell 矽針,咁岩我有朋友做開,我都想試下.
美容顧問話而家做緊優惠,我覺得個價錢好似幾抵咁,於是就買左十次「試做」,再送多兩次俾我啦!
前日做完第一次,覺得個效果好好呀!所以係度分享一下!
相關文章:(純分享)做完矽針第四日
做既時候會 feel 到有d拮, 只係好輕微.
做到後期, 即係要清洗時開始就有d痛啦!當然呢種痛都係承受到啦!只不過係比起之前痛D.
之前一直好擔心做完會面紅甚至敏感, 美容師同個顧問都話唔會, 因為佢地用呢隻係靚野: 瑞士的!就算紅都唔係太紅.咁我自己做完之後又真係冇乜點紅到!我諗人人膚質唔同所以會有唔同既反應吧!
剛做完影出黎就係咁啦(鼻側邊係暗瘡印>”<)!
加左少少美顏….但睇到只有少少紅.
做完矽針後只可以用保濕護膚品, 其他都唔可以.
而我只要用手輕輕力掂到塊面都會感覺到有少許痛.
第二日都仲有少少痛, 不過輕微左好多!而且未到夜晚就已經接近完全唔痛.
但我就冇用日光去影相,今日先有影,不過兩日既效果都係差不多!令我十分驚喜!!咩唔同?就係皮膚細緻左,毛孔細左,又白左!
不過白左我就唔太喜歡!因為我黑眼圈好勁!!
下面兩張相都係冇任何效果,當然包括冇用美顏.(好多雀斑….)
美容師同朋友都話做完皮膚會比較乾,可能我本身都乾開,所以做完又唔覺得「特別」乾!!都係一樣,洗完面會繃繃緊果種,要即刻搽返D保濕既野先得.
另外話可能會甩皮,我又完全冇喎!!好奇怪呢~因為我本身皮膚真係好鬼乾果種黎架!!(原來第四日有)
最後要讚一讚美容師的手勢很好, 頗為純熟.佢話有D客以為做完塊面愈紅就愈有效果,可能佢既意思係D人認為愈痛就愈有效.佢就話其實唔係,要因應返個皮膚黎做,唔一定愈痛或愈紅就代表好.我諗呢D就係佢地強調力量同份量既重要性吧!由於我都係第一次做,佢幫我揀左幼D但密D既針黎做.可能就係因為咁,所以就冇咁紅同冇甩皮太勁吧!
如對矽針有興趣想自己買返屋企試下做的, 可以聯絡我呀! 讚好專頁再 INBOX 我啦!
聲明:全屬個人用後感,無任何廣告成份!
相關文章:(純分享)做完矽針第四日


text:
因為YAHOO BLOG關係,令美素佳兒嘅公關姐姐有留意我依個小小嘅BLOG,所以就送我四張入場卷,邀請我入去今年嘅BB展,多謝呀~
其實BB展我都真係好少去,對上一次入都係因為嗰次小小豬有份參加爬行比賽,所以先會入去玩.因為真係好怕迫人嘅感覺,不過今次有免費門票,所以我地就一行五人入去行個圈,睇吓有冇啲平嘢買吓啦~
未入場見到雅培BEAR BEAR,我又點會放過依個機會影吓啦~
得到美素佳兒嘅邀請,當然第一站就要去參觀一吓先啦~
公關姐姐真係好好,雖然佢知道小小豬唔係食佢依一隻奶粉,不過佢都好細心咁向我講解佢地奶粉嘅成份同埋新改良嗰個包裝~
奶粉成份我想都唔洗我點講解返,因為每一位媽咪都有佢地心目中認為好嘅奶粉,所以我就唔多介紹,不過我想講嘅就係佢地個新包裝~
我覺得佢地依個新『保衛蓋』真係做得幾好,入面有一個密實扣,蓋好左之後就會CLICK一聲,咁就可以等我地知道已經蓋好左,唔怕漏氣.另外我覺得設計最好就係可以將個量匙固定係個架,唔洗係啲奶粉入面周圍找個匙,乾淨好多啲.佢地仲引入左日本奶粉嘅設計加設左一塊平片,可以比較易撥平同量奶粉.
整體上新裝都真係唔錯,咁沖奶應該會方便好多,奈何小小豬食唔到依隻奶粉(因為佢啲濕疹仲未清得晒,唔敢隨意幫佢轉呀),所以我就試唔到依個新設計.希望其他奶粉商都可以參考吓啦!依個新設計係八月下旬就會推出,有興趣轉飲或者飲開嘅媽媽記得到時買嚟試吓個新設計啦!
除左介紹之外,公關姐姐仲送左一大袋禮物俾我呀~
真係好豐富呀~
當中仲有陳倩揚親筆簽名本新書添~
啲禮物都真係好多種類,尤其係個媽媽袋,真係好啱用呀!因為有部分係FOR孕媽媽同初生媽媽參考,所以我已經將佢轉贈左俾我朋友.另外,佢仲送左四盒八包嘅3號仔奶粉俾小小豬,不過因為小小豬唔係飲依隻奶粉,所以如果有媽媽啱用,我可以轉贈呀~
不過因為數量都多,我唔想郵寄,所以只可以安排嚟筲箕灣拎,有興趣嘅媽媽請私人留言俾我啦!(有好嘢唔好浪費嘛!)
參觀完美素佳兒攤位,我地就周圍行吓,小小豬仲好留心咁周圍望呀(其實係八卦豬就真)~
我見好多人都一袋二袋,拎左好多贈品,唔知點解我地係冇乜點拎,啲攤位實在太迫人,我地都唔敢迫入去.不過,我地有小小收獲,就係買左十幾包清潔棉花,兩包游水片片,兩盒開奶茶仲有一盒保嬰丹,比出面係平啲,咁都叫做唔空手而回(因為返到屋企已經俾大肥豬收埋晒,所以冇影相呀).


text:
食完飯直落食糖水是常識吧?平時同朋友食完飯,通常都會想搵間糖水舖繼續食,食嘅未必只有糖水,反而係想同朋友相處更多時間.不過,你識咁諗時人哋都係咁諗,好多糖水舖喺飯後時間都係逼爆,人流有時比食晚飯嘅餐廳仲多,等候時間仲長.不妨試吓搵搵位置比較偏僻嘅糖水舖啦,呢間糖水舖係因社運而得悉,雖然睇落好隔涉,實際上巴士直達,而且水準不俗.
糖水舖以小甜將命名,據了解喺上年7月開張,位置靠近沙田圍,附近有沙田城門河同圓洲角公園,各式糖水甜品都大眾化,符合香港人口味,而且價錢相宜,兩個人食好抵食,小店似乎係小品經營,糖水一般等5至10mins左右就上枱.
原個椰皇燉北海道3.6牛乳楊枝甘美露 $60 係招牌之一,價錢已經係餐牌內偏貴嘅甜品,平啲$20至$30都有交易.份量驟眼睇唔算多,不過入口層次感豐富,表面既有芒果粒粒,楊枝甘露,煙韌嘅小丸子,底下更有香甜又充滿奶香味嘅燉奶.燉奶質感滑溜,配搭各種配料好有咬口,而且香甜不膩,食完燉奶,仲可以挖埋椰皇肉嚟食,有三個胃可以一試,睇你挖唔挖得晒啦!
另一款試嘅係榴槤綿綿冰 $45 配搭各種配料如椰果,白玉,粒粒爆珠等,好有台式風格,綿綿冰質感望落好柔軟,軟綿綿好有冰感,加上淋有少量糖漿,互相融合好療癒.小編雖然唔食榴槤,但都聞到上枱時好重榴槤味,鍾意食榴槤嘅朋友可以一試.
室內比平時啲糖水舖狹窄,但座位仍有一定距離,做足抗疫措施以膠片分隔食客,不過分隔完室內空間更不足.附近糖水舖唔多,經過沙田城門河附近不妨拍拖去Sweet一Sweet啦!
E.A.Tips﹕留意外賣自取可享全單85折優惠,如果嫌小店窄,可以外賣返去慢愎歎.
交通﹕從沙田圍巴士總站步行僅2分鐘腳程,從港鐵沙田圍站步行都要10分鐘.


text:
By 搵腳
POSTED ON 17:27 16-04-2022
話說大家都應該知道傑志將會係今晚七時迎接佢哋係亞冠之旅嘅第一戰,迎戰泰國球隊清萊聯.咁到底清萊聯係咩來頭呢?小編依加就嚟個簡單介紹,等大家可以更加了解傑志今晚呢個對手! 話明係清萊聯,佢哋理所當然係來自泰國北部嘅清萊府啦.佢哋嘅有個花名就係叫the beetles,來由正正就係因為佢哋隊徽上面嘅雙角仙.球隊成立於2009年,上季就係泰甲排名第四,僅次於武里南聯,BG巴吞聯同埋曼谷聯. 呢對球隊已經由2019年開始連續三年獲得資格挑戰亞冠盃.雖然佢哋前兩年都係小組賽就出局,但係實力絕對唔可以睇小.佢哋上年係亞冠分組賽就曾經兩度以一比一嘅成績的和來自日本強豪大阪飛腳,可惜最後都只能獲得第三名於分組賽階段出局. 佢哋主教練係Emerson Pereira ,曾經踢過巴西國家隊U20.佢係2019開始喺清萊聯助理教練,並於2020年正式轉任主教練.佢主要用3-4-3或4-3-3作為球隊主戰術. 希望大家睇完會更加了解今晚傑志嘅對手,喺度祝傑志今晚可以順順利利擊敗嘅對手,取得今年亞冠之旅嘅第一個三分!
©2020 搵腳, 保留所有權利


text:
第二步:上網下載一個叫Media Creation Tool,呢個軟件係幫你將個iso檔燒落隻USB手指
第三步:用Media Creation Tool,選擇Windows版本,再選擇USB Drive,等佢下載個ISO檔,燒落去,等Load完
第四步:咁燒完之後,就要用隻手指黎裝啦,咁你將隻手指插落部電腦到.之後用USB 手指就要SET D野.首先既係.起關機狀態下,你開機,只係起開機個時,要狂禁delete制,禁到出現一個好似好多野set既介面.呢個叫Bios,因為每間廠既BIOS介面都唔同,所以只可以同你講下大約既字眼.你睇下有冇d咩boot,first boot之類既野,有就將你隻USB 手指SET到 First boot.之後save and exit,之後你就可以用手指裝windows
第五步:講真.去到呢度已經有哂windows指引.我諗唔係文盲都會識裝.所以唔講啦.只係要講既係.當呢次裝windows既第一次重新開機.你要蚊返隻usb 手指,再入bios set返HDD/SDD做first boot.
第六步.都係跟windows做人啦.入到windows 都係裝driver如主機板,顯示卡等


text:
保障缺口
咩叫保障缺口?保障缺口就係指對於我地自己或家人嘅保障唔夠.根據保險業監管局係2019年3月9日發出嘅研究報告指出,而家香港成個社會整體嘅保障缺口大概$6萬億港元,而平均每一個在職人士都有大概$167萬港元嘅保障缺口.換句話講,有咩事起上黎(Touch Wood)除左我地嘅資產之外,我地嘅債務(假設係$167萬港元)都會比左我地嘅家人,而同時如果我地係家庭嘅經濟之柱嘅話情況就更嚴峻.因為當家庭裏面有一個人走左嘅時候,家人要面對除左失去至親嘅痛楚之外,更大嘅難題係要面對經濟上嘅困難.試諗下,有事嘅時候,銀行會唔會因為你家庭嘅狀況而唔追你還錢?絕對唔會!反之佢係會用盡一切辦法要你還錢.所以我地唯有做好自己嘅保障,保護好自己嘅屋企人(可以參考我地點解要買保險嘅文章).但係我地又點知自己有冇身故嘅保障缺口呢?而睇緊呢篇文章嘅你又係咪其中一個有身故保障缺口嘅人?
點知道自己有冇保障缺口
大家會唔會覺得好似買極保險都唔夠?當然啦,因為人生每一個階段所需要嘅都唔同,隨住年紀越黎越大,我地需要會越黎越多.但係到左我地老嘅時候就會相反,需要嘅就會越黎越小.所以人生唔同階段需要嘅都唔同.但係我地又點知自己嘅保障係咪足夠?會唔會有缺口?呢一樣野並唔係Agent話你有你就有,而係有數得計.係保監局嘅文章中都提到每名在職人士平均都有大概5.4倍年薪嘅保障缺口.但係每個人嘅情況其實都唔同(年齡,家庭狀況,財務狀況等),所以亦有以下計法.
首先保障缺口係我地嘅保障需要(如:父母及家庭家用(以年計,按照如果突然過生會想能夠繼續比幾多年家用),子女教育費用(同樣以年計,通常計到大學畢業),負債等)減去我地嘅可以動用嘅資產(如:存款,股票,MPF等),如果得出黎嘅答案係負數,果個就係你嘅保障缺口.(我地InMAP嘅計算機好快上線架啦,到時如果想簡單啲知道自己保障夠唔夠,可以用InMAP嘅計算機同保障組合去計下)如果係正數嘅話,大家可以暫時放心.但係可以借呢個機會Review下自己嘅保障係黎自存款定係有真係足夠嘅保障.
有保障缺口點算
若果我地有保障缺口,係咪啫係要買人壽?答案係,係嘅.但係筆者認為可以通過買定期人壽去加大自己嘅保障額.唔一定要買有分紅嘅人壽保單,因為有分紅嘅人壽保單雖然有紅利拎返但係相對會貴(如果大家想知唔同保障嘅分別可以參考以下文章:保險的種類及用途).定期人壽雖然冇紅利拎返,但佢勝在價錢平同時保障額大 – 高槓桿.我地而家目的係要解決自身或家庭嘅保障缺口,而唔係儲錢.所以筆者會推薦定期人壽,但係當然人人情況唔同.大家可以根據自己嘅財務狀況去揾適合嘅計劃,亦都可以係揾解決辦法時,問下專業Agent嘅意見(大家可以去InMAP平台問下專業顧問嘅意見).另外,大家記得留意返定期人壽嘅保障年期,因為有啲並唔係保一世,同埋隨住年齡嘅增長會越黎越貴.大家投保前記得了解左隻plan先或者問清楚顧問.
References﹕
- 保險業監管局《香港保障缺口(身故風險)研究》


text:
踏入六月,各地疫情開始漸見好轉,以為係好開頭?不過對 Cisco(思科)嚟講就唔係咁順喇,除咗因為美國示威持續,令到本來六月頭舉行嘅線上年度大會「Cisco Live」要延期再搞.啱啱上個禮拜佢哋又發出一則安全公告,內容係話佢哋旗下一款產品Nexus switches (一款用嚟建立資料中心架構,為企業提供網絡資料同步,API 自動化同簡化運作等服務嘅產品),喺 NX-OS 軟件發現漏洞(CVE-2020-10136),遠端攻擊者可以利用呢個漏洞,繞過目標系統嘅保安限制,甚至導致服務中斷. Cisco 發現呢個漏洞係因為部分裝置喺未有隧道設定(tunnel configuration)嘅情況下,會將機器配置嘅 IP 地址收到嘅 IP-in-IP 數據包(Patch),意外地解封同處理,所以未通過認證嘅攻擊者,就可以傳送特製嘅 IP-in-IP 數據包去受影響裝置,導致網絡排程崩潰甚至要重啟,繼而俾佢哋有機會乘虛而入.IP-in-IP 隧道協議存在呢個嚴重漏洞,令到黑客可以繞過 Access Control…
Browsing: 進化
© 2022 - wepro180 All Rights Reserved.


text:
(武當太極十三勢)動功和吐納運氣融合,感覺完全不同,內外合一,提昇了太極的層次!加上招式應用和拳理講解,終於認識到太極的真諦! - 黎國雄,髮型屋老闆,180124
詳細文字版
大家好,我叫黎國雄(髮型屋老闆).
武當太極十三勢,咁佢令到我嗰個步法呀同埋嗰手勢呀都有所改變. 因為我跟師傅之前都學過少少太極, 咁呀, 睇返我自己學之前同埋跟左師傅學呢個十三勢之後呢, 咁呢套基本功夫就令到我個對呢個功法呢係,係了解多左呀, 對太極依個功法,(如)每一步,手勢呀, 步法佢都教得好清楚呀, 即係令到我對太極依一樣野係更加深入了解左囉.
咁最重要佢, 師傅教識左我點樣去學識嗰個吐納運氣去個功法嗰度, 咁你令度個練出係呢係嗰個感覺唔同既,係內氣同埋嗰個動功結合, 令到嗰個, 做出黎嗰種感覺係完全唔同既. 因為同之前呢, 我無用呢個吐納嗰個運氣呢, 咁去玩太極, 係一個好, 好, 好唔實在既野囉. 咁當師傅教識左我內外合一果時呢,係完全係感覺係兩回事黎既,!之前我去玩太極嗰時呢, 我好似係一個表層去做一樣野咁樣既,咁係完全呢係感覺唔到果套功法嗰存在感既. 當我, 師傅教識左我運氣呀, 吐納呀, 將內外結合果時呢, 佢每一個動作同每一個細節呢都有去分析比我聽, 去點樣樣去(應)用呀, 咁樣點樣去處埋嗰個動作呀, 咁係個感覺係完全唔同囉! 因為每一下都可以呢知道嗰個動作係啲咩野野黎既, 同埋呢, 個運氣係應該去到咩野位置, 咁係, 令到嗰樣野係層次係提升左呀. 依樣野係好好既體驗囉. 嗯, 最重要佢令到我對太極呢門功夫呢係更加有興趣去學習.


text:
用得 VPN,除咗用嚟翻牆,或使用一啲有地區限制嘅服務外,唔少用家仲會用嚟隱藏自己嘅網上行蹤.不過,如果只係安裝免費應用程式,咁個人私隱其實都未必有保障喎!好似分別喺 iOS app store 及 Google Play Store 都有提供免費 VPN 俾人用嘅 Sensor Tower,就俾傳媒踢爆暗中採集旗下 VPN 及 ad-blocking 應用程式用家嘅數據,受影響用家多達 3500 萬!…
Browsing: Free
成日話免費軟件唔係免費,原因就係咁,因為你喺用嘅同時,其實係付出緊某啲代價,例如要睇廣告,喺社交平台分享資訊等等,更嚴重嘅代價,就係有可能被黑客入侵,盜取個人私隱,Android免費版本嘅應用軟件 CamScanner 就係最佳例子. CamScanner 第三方供應商偷藏後門 CamScanner 係一隻可以將影相製作 PDF 嘅應用軟件,由於好方便用嚟製作電子書,所以係一隻大受歡迎嘅 app,單係 Android 版本嘅下載量已破億,雖然免費版會有水印,亦唔支援 OCR,但都唔影響佢嘅受歡迎程式.不過,Kaspersky 網絡安全專家發現 Android 版 CamScanner 內藏後門,可以俾黑客暗中遙距安裝惡意軟件,盜取個人私隱或進行網上購物. Kaspersky 專家話首先發現…


text:
「電訊」
相信每個香港人都會有至少一個手機號碼,而我用咗而家個電話號碼同電訊商十幾年.由以前公司電話,個個月幾千蚊到成萬幾蚊電話費到而家自己每個月俾幾百蚊,點都算係一個長期嘅客戶.但係而家啲電訊商嘅服務質素就每況越下,次次都要打電話上台鬧一餐.最好笑嘅係我合約到期,問佢我有乜嘢選擇,點知講埋晒啲廢話,我要嘅係你話俾我知我作為一個客戶你點幫到我,而唔係照住張傳單讀囉!
「煩惱」
又係到咗手機合約到期嘅時候,又係一個超級煩惱嘅問題.當然而家無咗無限上網嘅套餐,但係啲收費真係貴得離譜!服務差唔在講,而家仲要越收越貴.俾多啲錢唔係問題,不過同地鐵一樣,選擇真係少之又少,而且服務質素又唔見得好咗好多.但係都係個句,可以轉得去邊間呢?到其時轉完仲差又係攞嚟搞.所以到呢刻都仲未知去或留,因為對而家嗰間越嚟越失望!
「服務」
雖然明白公平使用條例,亦明白而家係要靠數據服務先至有錢賺,但係條數點計都貴咗好鬼多.我一部電話,一部平板電腦,而家四百蚊無限,但係新服務就要比多百幾蚊仲要兩邊分.好啦問你有乜選擇,竟然同我講要出兩個號碼,加埋要近成千蚊先有無限.你真係有無病呀?其實係唔係出隻蛋,日日帶出街先至最划算呢,不過就真係超麻煩囉!唉,唔知可以點,完全擒住嚟搶!


text:
「平靜」
之前無辦法去支持大家已經有啲過意唔去,不斷擔心訓醒香港唔知變成點!終於忍唔住都要親身出去睇吓我出生嘅香港.如我所料,香港人好自律,好和平同好有條理咁表示佢哋嘅訴求.需然我只係去咗銅鑼灣,但係已經好感動!感動嘅係無需因為乜嘢活動或者乜嘢人先出嚟抗爭,而係因為「香港人」呢個身份!睇驗真正港人治港!
「風暴」
表面睇好似好平靜,但係暴風前夕唔係都係咁咩?從晏晝到夜晚,竟然一個警察都見唔到,感覺好奇怪.一日之前先出暴防隊,胡椒噴霧同好多好多嘅催淚彈.個政府咁得意嘅,可以 180度改變佢哋嘅態度?如果你問我,我一定唔信佢會俾我哋咁玩落去.十一國慶就在眼前,唔通唔放煙花就無事?可以平息我哋呢班香港人?佢哋諗乜我唔知,我只係想發表自己嘅睇法,就係佢哋一定等我哋平靜啲之後一定有動作.
「擔心」
呢個係我自己嘅諗法,所以唔需要任何人嘅認同.認真的感覺今晚會有事,因為當大家將抗爭嘅活動變咗嘉年華,無警察做嘢,提防心降低,體力下降嘅情況下,我哋以為贏咗少少嘅時候,嚟個就係清你袋嘅時候!感覺令我諗起 89.6.4...希望大家事事小心.唔想一生人見兩次呢個畫面!繼續和平抗爭,靜靜咁坐係度就得㗎喇!唔好俾人跣動或者懶型!
Also published on Medium.


text:
相信大家睇完「天水圍的日與夜」後,都覺得「悲情城市」呢個名形容得好貼切,其實天水圍好多野值得睇值得玩,一定會為你帶來歡樂.想搵新嘅吃喝玩樂地帶?今個weekend一路北上啦!
欣賞香港現存唯一嘅古塔
大家有無聽過聚星樓?位於天水圍嘅聚星樓喺明朝洪武十五年興建,屏山鄧族第七世祖鄧彥通深信可以用古塔來鎮水災同改善地方風水.至於名稱嘅來源,鄧彥通聲稱佢發夢時見到啲星星聚埋一齊,然後跌落同一個地點,所以就喺嗰個位置興建古塔.
去Bookaccino嘆杯咖啡
香港人好鐘意飲咖啡,一得閒就會去cafe嘆杯咖啡,即刻post將latte相上Instagram,羨慕死人.雖然香港島成百幾間cafe,但大部份都濟滿人,好無mood.想享受cafe嘅寧靜舒適環境?一於去位於天水圍嘅Bookaccino嘆杯咖啡,食個蛋糕啦!呢間咖啡店喺商務隔離,啱晒啲書蟲!
試下室內露營,有得嘆冷氣
大家試過透明波露營未?位於天水圍嘅名樂漁莊提供香港唯一嘅透明波露營.呢個室內露營專為香港人而設,透明波設備齊全,包括雙人床同冷氣,啱晒香港嘅炎熱夏日啦!露營之外,探訪者仲可以喺名樂漁莊玩下射箭,充氣彈床同草地太空球!
去香港濕地公園親親大自然
香港又逼又細,難免會患上城市焦慮症.大家趁假期得閒,去天水圍嘅香港濕地公園透透氣啦!政府喺1998年興建濕地公園,目的係為咗保護罕有嘅濕地同提供一個自然觀賞景點.香港濕地公園咁多靚景,最適合影畢業相或同你嘅另一半影返張合照!
去嘉湖新北江商場食紫薯雞蛋仔
紫薯雞蛋仔,試過未?有興趣試食嘅人士可以前往位於天水圍嘅嘉湖新北江商場.除左紫薯,仲有好多唔同嘅味道,例如oreo,紅豆同綠豆.食飽後順便行下街,買返啲潮衫.男士仲可以去上海式理髮店剪返個復古髮型!


text:
根據考評局的數據顯示,2022年報考英國文學嘅學生只係得267個,佔總報考人數的0.4%,可謂少之又少.可能大家都覺得佢係一科好難觸摸嘅科,又冇固定答案,啲英文詩都唔知點溫.Tutor Circle 尋補小編嘅呢篇文章希望能夠同大家分享一下 DSE英國文學應該點讀好!
目錄
DSE英國文學 點讀好?
根據Wisdomite Education 嘅人物訪問,18歲的Francesca認為讀英國文學對學習英語嘅幫助好大.喺文法同英語技巧上,修讀英國文學係一個好有效嘅途徑令學生大量閱讀同寫作,令學生熟習英語文法同語句.英國文學涉獵嘅範疇好廣:睇書可以提升學生嘅閱讀速度,睇英文影可以訓練學生嘅聆聽和理解能力.但2022年得總共267個人考DSE英文文學,可謂少之又少,點解嘅呢?可能大家都覺得佢係一科好難觸摸嘅科,又冇固定答案,啲英文詩都唔知點溫.Tutor Circle尋補小編呢篇文章希望能夠成為每一位讀呢科嘅人嘅溫書策略,
希望大家一齊考好呢一科,入到自己想入嘅大學😍😄!
更多考生人數資訊
見到呢幾年讀英語文學 (English Literature) 嘅朋友仔越來越少,
唔知係咪因為太多人覺得英國文學呢科好難讀呢?
小弟一路有自己嘅秘技去溫,
所以喺全級排名攞到一直穩守頭三,
希望以下我嘅分享可以幫到修讀英國文學嘅你啦!
DSE英語文學1. 每日最起碼睇一篇未見過嘅文學篇章
要提升睇文學性poems 既語感,無論你鍾意佢定唔鍾意佢都好,
但係我認為每日睇一篇文學作品,不論係長到幾版紙或者短到一頁就無,
起碼可以增加你係呢方面嘅語感,
對poem嘅認知都一定會日積月累,
特別係嗰啲修辭同埋唔同作者寫詩嘅手法.
DSE英語文學2. 睇每一篇故事或者poem之前都睇一睇作者嘅背景
呢個方法係我老師教我的,因為你睇咗作者嘅背景之後,你對佢會有更加深嘅認識.
再者,英國文學好睇重情感上嘅感悟㗎!
而且明白佢點解會作某一題材或者某一感情嘅詩.
例如Sylvia Plath因為自身家庭同失敗嘅婚姻關係,所以佢嘅poems都比較黑暗同埋悲傷.
又或者好似Robert Frost,佢本身住喺郊野地方,所以佢比較鍾意用大自然事物,寫出人與人同大自然之間嘅關係,或者抒發自己對人生嘅睇法.
Copyright © 2022 Tutor Circle 尋補. All rights reserved. 此文章未經許可,不得轉載.
Copyright © 2022 Tutor Circle 尋補. All rights reserved. 此文章未經許可,不得轉載.
DSE英語文學3. 自己一定要整番一份屬於自己嘅notes
要包括咗每一個會考嘅故事,小說,poems …etc.
無論係喺電腦入面打嘅,或者自己手寫嘅
(推介用電腦打,始終手寫嘅話要寫好耐),
裏面盡量包含曬自己所有唔識嘅,唔熟嘅地方.
可能係人物關係,修辭技巧,或者一啲故事深層嘅內容.
咁樣嘅你可以一考試或者測驗之前就一次過溫曬一份專屬於你自己嘅notes,
如果你未做過屬於你自己嘅文學notes,你可以趁而家考試前做呢一份功課,
當係畀一個機會自己做一個學年總結!俾嘅機會自己重新審視英國文學!
DSE英語文學4. 自己寫番一份包含所有英國文學包含嘅修辭技巧清單
由初中(如果你學校有強制初中學生要學英國文學嘅話)
至高中你起碼學過超過一百種唔同嘅文學,修辭甚至拍攝技巧,
如果你唔寫低嘅話,一定會好易唔記得曬.
就算宜家求其問你一個文學修辭手法,你可能都已經唔記得咗佢究竟係咩意思.
更何況見到一篇你完全唔識嘅文學作品,問你佢有啲乜嘢特別嘅手法.
如果你肯畀心機寫一份專屬嘅英國文學notes,
然後包含曬你學過嘅一百幾種文學修辭手法,
我相信就算你遲啲懶得唔溫,
你最後都會去攞份notes(係咁以睇兩眼).
因為係你自己付出過血汗同時間寫,
我相信咁樣對你溫英國文學黎一科會有好大幫助!
DSE英語文學5. 有時lunch可以同一齊讀英國文學嘅朋友仔交流下
大家可以互相總結一下自己溫嘅文學作品或者notes,同時可以畀大家refresh下.
之後再針對某個大家都覺得好難嘅文學作品,睇下有冇啲乜嘢唔明嘅問題.
如果到最後冇人可以教得明其他人,
咁就可以將嗰幾條唔明嘅問題寫喺張便條紙,
然後將佢畀老師,等一個更加專業嘅人去解答.
希望我以上呢五個方法都可以幫到讀呢英國文學嘅朋友仔更上一層樓,
如果你有啲乜嘢高見嘅話,歡迎你同我一齊分享,希望大家一齊可以喺英國文學都考到5**!!!
延伸閱讀:
(IELTS私人補習)考ielts你可以點準備?需唔需要私補?
(通識補習)補習名師選擇 & 話你知溫習小竅門!
(HKDSE Maths)究竟DSE數學點讀先高分?
(DSE Maths Cut Off)有效温習大計!
我係個讀緊中五嘅肥婆,我嗰班都叫我梁豬豬.我嘅選修科係英語文學同宗教倫理.呢兩科都係我好鍾意讀嘅科.最鍾意嘅主科系英文,最憎嘅科目係數學,由出世已經開始憎佢.平日得閒最鍾意瞓覺,睇下書.最鍾意睇嘅類型係,哲學,心理學,人生勵志.好希望我嘅投稿可以畀到一啲啟發你.kuku


text:
今日我哋打算去游個水,我哋都揀咗去一個未去過嘅新海灘,但係知道沙灘上面有個地方可以去睇吓 - 就係「機場核心計劃展覽中心」喇!
我哋如常番完教會
先喺屋企食個晏
休息一陣之後就出發去深井
喺的士影出去見到嘉頓廠房
(等佢哋大個D我就會同佢哋去 ^.^)
全程的士用咗$130由元朗去到機場核心計劃展覽中心
人哋叫呢度做「白屋」
好似話呢度前身係別墅有人住
之後俾政府買咗(聽人講好似象徵式用$1就買到)
依家評為三級歷史建築
呢張相係臨走既時侯影既!
(因為當時芊芊喺的士瞓著咗)
呢度建築好靚!
感覺有少少似薄扶林伯大尼教堂
黑白格仔既樓梯好有復古味!
個招牌應該唔駛跟住復古卦
有少少殘咗D囉
入到去裡面係一個大圓型的空間
兩邊放有好多展板
介紹10項核心工程
有D掣喺個Panel度
撳落去就睇到該項計劃既路線
Hysan就梗係當佢係打機咁亂撳啦
>.< 如果整壞咗你就慘!!!!!!!!
我要順帶一提呢度既職員好好
因為見到老婆抱住一件瞓緊覺
我又一抽二褦(因為之後我哋打算落海灘游水)
所以職員叔叔俾我放低所有嘢喺佢哋個位度
到我哋要離開嗰陣先拎番
轉左入到嚟重點項目機場喇
呢度放咗個大大地既模型
最壯觀就係有呢隻大飛機掛咗喺頭頂
實在太多文字
我哋都冇心機逐項同小朋友講解
我諗如果呢度可以多番D互動性質既設備會吸引D
再行入去見到個青馬大橋既模型
呢度可以望番出去頭先門口一入嚟個圓型空間
個模型都幾靚
佢仲有仔細介紹番橋既構造
其實我本人覺得建築真係一樣好偉大既職業
都唔明點解人類可以起出咁大型既建設
繼續行其實兜番個圈出番去
隔離有個影院咁既地方
不過都冇開
我估係指定時間放映短片
點知呢度變咗一個玩伏匿匿既地方
我同Hysan隔住圥玻璃
佢行去一邊我就行去另一邊!
當然我哋好斯文咁玩冇影響其他參觀既人啦
行番出去館外
即影院隔離
有條路行出去洗手間
你會見到有條樓梯
原來可以行上去天台
呢個時侯妹妹都瞓醒啦
上到嚟冇咩特別設施
不過望過去青馬大橋個VIEW真係好靚
好開揚好舒服!
呢度有兩支望遠鏡可以俾人睇
但係天氣太熱
熱到支鏡都好熱.....隻眼放埋去都要好小心唔好掂到支鏡
之後我哋再落番去涼涼冷氣(主要目的)
就出發落去海美灣!
Photo by CANON 5D Mark III, Len | EF 35mm f/1.4L USM
呀劍評語: 超級細, 冇咩睇! 多文字圖片, 沒有互動設施, 裝修都沒有甚麼特別, 全部都係模型之類! 如果唔係順路可以唔駛專登去, 如果真係去反而係為咗去欣賞呢楝三級歷史建築!
機場核心計劃展覽中心 簡介
機場核心計劃展覽中心是一座別具風格的單層建築物,一般稱為「白樓」,現被評為評為三級歷史建築.
開放時間
10時00分 - 17時00分(逢星期一休息)
費用
免費入場
巴士乘搭234B,53
小巴 乘搭 96,96M
電話
2491 9202 / 2491 9227


text:
男人的Fantasy (六十)白紙.夢
圖片來源:互聯網
我哋喺呢個世界上,每過一日,其實就代表我哋對呢個世界嘅新鮮感減少一分.新鮮感係自製美夢嘅必要原素,好多人都認為,新鮮感就好似鬼揞眼咁,只要藥力一過,擋住喺你哋眼前面嘅鬼手一鬆,皇宮會變破廟;龍床會變返棺材.
愛情亦都係一樣,我哋永遠記得第一次戀愛時,仲有新鮮感包圍嘅嗰一種感覺.所有嘅事都係新奇,所有嘅過程都係刻骨.到咗我哋年紀漸大,重重覆覆一啲似曾相識嘅人和事,我哋嘅記憶開始重疊,我哋嘅情路上亦再見唔到好奇同埋神往.
就好似知道一個又一個曾經演過嘅劇本一樣,對方幾時會開心,幾時會失落;幾時會疏遠,然後幾時會消失.
我哋會由傷心,之後係失落.慢慢變到麻木,最後剩返習慣.
人活到一個年紀,如果最後連愛情世界都變得無晒動力,我哋嘅人生又點會唔攰?
生無可戀可能大概就係呢個意思,人去到一個年紀,手上可以押出去嘅已經唔多.面對了無生氣嘅情感,我哋仲可以點樣做?
可能正正就係已經變成習慣,所以好多人都覺得,既然程序有寫,而時辰又到,最後係未開戰就已經認輸,仲未搵出原因就認命.
生活已經磨人,邊個仲有心情去談情說愛?但求應付到生活,應付到身邊所有人,惡性循環之下,我哋又點記得,當年係點樣對待我哋曾經珍而重之嘅愛情?
其實所有事,都不外係「相信」呢兩個字.
我哋年輕時相信愛情,相信得義無反顧,相信得要生要死.最後我哋屢屢遍體鱗傷,大叫過癮,但我哋卻從來冇於愛情中死去.
我哋會用盡手上嘅籌碼,去賭博去闖關.我哋唔知自己想做咩,但情呢一件事本來就係,你從來掌握唔住,但只要沐浴於外,就會覺得非常快樂.
就好似一張白紙,冇過去亦未有將來,該愛就愛,跌倒就企返起身;亦都好似一個夢,你未必可以搵到,但我哋必須要追趕.
唔好等自己嘅愛情慢慢咁枯死,要死就死喺你自己決定嘅愛情賭局上面.
薛可正Facebook Page
http://www.facebook.com/sithoching


text:
區家祠
區家祠,亦叫區氏宗祠或區公祠,可以係:
廣東:
- 林石家塾,喺廣州越秀區芳草街
- 寶岡區家祠,喺廣州海珠區寶岡直街三姓祠
- 南田區家祠,熾昌堂,喺廣州海珠區南村
- 南田區家廳,喺廣州海珠區南村中興街
- 靄芝區公祠,喺廣州海珠區南村聚源里
- 區氏宗祠,喺廣州黃埔區雙崗村平陽大街92號
- 區氏大宗祠,喺廣州黃埔區滄頭中路始祖二房大街
- 耕隱區公祠,喺廣州黃埔區滄聯社區四房大街
- 文昭區公祠,喺廣州黃埔區滄聯社區四房大街
- 南墅區公祠,喺廣州黃埔區滄聯社區四房大街
- 士能區公祠,喺廣州黃埔區雙沙社區雙崗村漱芳里5號
- 純齋區公祠,喺廣州黃埔區雙沙社區雙崗村平陽大街44號
- 粵昌區公祠,喺廣州黃埔區雙沙社區雙崗村平陽大街30號
- 粵政區公祠,喺廣州黃埔區雙沙社區雙崗村平陽大街10號
- 友松區公祠,喺廣州黃埔區雙沙社區雙崗村福壽里20號
- 直夫區公祠,喺廣州黃埔區雙沙社區雙崗村平陽上街12號
- 梅巒區公祠,喺廣州黃埔區雙沙社區雙崗村平陽大街74號
- 鹿沙區公祠,喺廣州黃埔區沙步社區沙涌大街十五巷8號
- 廣大區公祠,喺廣州黃埔區沙步社區沙涌大街16巷1號右側
- 區岳伯大宗祠,喺江門市潮連鎮洪聖公園內


text:
「數據」
數據係一面雙刃刀,如果用得其所係可以改變世界,但係亦都可以好恐怖.科技嘅發展將大部份嘅設施電子化同網絡化,因此從中可以取得大量嘅數據.如果再加上人工識別功能嘅話,基本上無時無刻你都會被監控.當然咁樣係會觸發私問題,只不過即使你住係一個荒島,其實某程度上都有機會俾人搵到.如果唔想俾人搵到嘅話,分分鐘真係要搵個地下深淵先至得.
「監控」
其實大家有無諗過究竟今時今日我哋身邊有幾多電子儀器係無時無刻咁監察緊我哋每個人嘅一舉一動呢?當然有啲係為咗保障大家嘅性命同財產嘅安全,但係有啲你以為係自己嘅私人物品,不過或者某程度上亦都係監察緊你.雖然你會覺得係唔係有啲誇大咗,不過事實係咁,除非你與世隔絕.任何人如果可以掌握嚟啲資料同數據嘅話,相信無一個人可以逃出佢嘅法眼.
「政府」
當然好多政府都想利用科技去監查社會每一發生緊啲乜嘢事,如果係用嚟打擊罪惡,改善生活嘅話就當然係好啦.不過如果用嚟去打擊異己嘅話問題就大了.例如中國政府就建造緊一個被視為全球最大嘅監控系統!依家全中國現已有一點七億個監控嘅鏡頭,而大部份已經有人面嘅識別功能.而計劃未來三年佢哋再會安裝大約四億個新鏡頭.你都咪話唔驚,因為一出門口就俾人監控住!
Also published on Medium.


text:
有時去到外地人生路不熟,急起上嚟都幾緊張,唔知邊度有廁所.喺日本嘅話,比起商場廁所,更多人會選擇去便利店廁所,因為梗有一間喺左近~搵便利店絕對方便快捷過你搵公廁.
不過,大家又知唔知其實唔係每間便利店嘅廁所都可以隨便用呢?原來便利店嘅廁所使用權限係有分以下幾種:
「ご自由にお使いください」請自由使用
「スタッフに一声おかけください」請先請示店員再使用
「トイレの無断使用禁止」禁止使用本店廁所
「当店にトイレはありません / お貸しできません」本店沒有廁所 → 其實即係有,但只係畀員工使用
如果廁所門明明貼咗要先向店員請示再使用,但你又冇咁做嘅話;或者你使用咗員工限定嘅廁所,根據日本律師所講,係可以構成「建造物侵入罪」㗎!(即係好似香港嘅擅闖他人物業罪)
日本律師東山俊就話:「日本便利店嘅廁所係店長管理嘅,如果無視指示直接使用係違反店長嘅意思同店內規則,足以構成建造物侵入罪!」
更加重要嘅係,因為只要你係有違法嘅目的去前往一個地方,就足以構成定罪.所以只要你嘅目的係要無視店內規則去廁所,就算你無去到,但你係抱住呢個目的入店嘅話,一樣可以告你架!
只不過唔使擔心,一般你入店都唔會知道你係想去廁所,所以只要人哋唔知你係呢個目的,都唔會引起咩問題嘅.但大家記住,如果見到廁所門口有指示牌就千祈要遵守,做個負責任嘅遊客喇~


text:
Smart Traveller Airport Rewards(Arrture)環亞機場貴賓室積分
好多舖頭都會叫人入會儲分換嘢,其實去貴賓室都唔例外.環亞貴賓室(Plaza Premium Lounge)都有個會員計劃,只要裝Smart Traveller Airport Rewards(又稱Arrture)呢個App就可以免費入會.每入一次環亞貴賓室就可以儲100分,無論係用信用卡,Priority pass定係畀錢入Lounge,只要出示手機Qr Code就可以儲分,每進入一次可以儲到100分,係全球超過七十個國際機場嘅環亞貴賓室都可以儲到㗎.
例子:一次台北來回賺Smart Traveller 800分
首先,你要有一張無限入環亞貴賓室嘅信用卡,例如美國運通白金卡(細頭),然後有張去台北嘅來回機票.
- 香港機場總共有四個環亞貴賓室,除咗Plaza Premium First要加錢入之外,亦都有3個普通環亞貴賓室,上機前各入去一轉,就儲到300分,如果加錢入埋Plaza Premium First嘅話,就總共400分.
- 然後台北有4個,回程上機前又每個去一次,就儲到400分.留意番台北桃園機場每個Terminal各有2個環亞貴賓室,位置相距甚遠,所以要預留足夠時間.
只需要去一程台灣Trip,就可以儲到總共800分!另外除咗入貴賓室,Smart Traveller都有其他方法儲分.
消費儲Arrture分
Arrture積分可以換乜?
- 最低門檻係1000分沖涼30分鐘,如果本身已經可以入Plaza Premiun Lounge嘅話,就唔會考慮換呢一項.
- 1400分可以換30分鐘肩頸按摩,如果本身有AE CX Elite其實都可以去Wellness按摩,所以都唔算實用.
- 2500分換Plaza Premium Lounge Voucher,如果本身可以無限入嘅話,可以留番畀親朋戚友用.
另外都仲有好多嘢換嘅,但都需要唔少積分.當中比較吸引嘅係1500分換Plaza Premium First Hong Kong Voucher,配合埋本身入PPL嘅Quota就用到,平時要畀250蚊先Upgrade到㗎,入去仲可以儲埋嗰100分添.
Arrture會員有咩優惠?
Arrture會員除咗可以兌換禮品之外,惠顧下列商戶更可享特別優惠:
Arrture積分無法入帳可以點做?
透過進入環亞貴賓室獲取嘅Arrture積分,有時會即時入帳,有時亦都會隔幾日先入帳,建議大家入貴賓室可以保留收據,如果遲遲未入帳嘅話,可以打上客戶服務查詢,又或者電郵聯絡.
最後留意番,Arrture積分有限期3年,成件事好明顯係畀啲真正Frequent travellers用嘅,所以抵唔抵,好大程度係睇你係真Frequent定假Frequent囉.
–


text:
接前一篇《手機外接鏡頭係咩嚟?鏡頭種類有邊啲?》入面簡單介紹咗而家最hit嘅手機影相配件—手機外接鏡頭同鏡頭種類之後,呢一篇要嚟整理有關手機外置鏡頭嘅購買要點,無論係自己買嚟用定係當成禮贈品,考慮到真實嘅使用情形,先可以將買入手嘅手機用鏡頭發揮到最大功用.
目錄
鏡頭係固定式定係活動式(可替換)?
外接鏡頭可以分為固定式鏡頭,可替換鏡頭,前者係一體成形,裝到手機時方便又快捷,亦唔洗擔心鏡頭跌落嚟,但如果你要用到幾種唔同功能嘅鏡頭嘅話,就一定要買好多個,帶出門就唔係好方便;後者可替換鏡頭嘅設計,只要一個鏡頭固定基座便可以搭配唔同鏡頭使用,慳番啲重量,但相反,要用啲時間喺替換同安裝鏡頭上面.
鏡頭嘅外接方式好重要!
-
夾式
大部分常見嘅手機外接鏡頭都係用夾式,唔理你嘅手機殼有幾厚,係咩牌子嘅手機,佢都可以夾實,適用範圍大而且安裝簡單又方便.
-
磁吸式
磁吸式手機外置鏡頭通常係喺鏡頭窿上面嘅金屬轉接環,鏡頭入面有個磁石,咁樣就可以輕輕鬆鬆裝上手機鏡頭.
-
同可以調整支架結合
鏡頭座係拆卸式裝備,可以額外搭配攝影支架等等,外接鏡頭亦有幾種類型可以換,影出嚟唔會輸畀專業相機嘅高品質作品.
-
同手機殼結合
市面上除咗有鏡頭同手機殼一體成形嘅款式,亦有可以自由搭配鏡頭,加裝有關配件嘅款式.可以保護手機之餘又可以延伸拍攝可能性嘅手機殼係唔少手機攝影發燒友嘅首選.
附加功可以令手機拍攝更順利
-
結合補光燈
針對鍾意用手機自拍嘅人,兼具補光燈嘅手機外置鏡頭,一定用過就會愛上佢!唔洗再多帶顆補光燈出去,手機外接鏡頭直接同補光燈合埋一齊,的適又方便帶.
-
其他配件
除咗鏡頭本身,其他有關配件可以令使用者更加方便.好似係清潔布,鏡頭收納嘅盒或袋,保護鏡頭嘅鏡頭蓋等等.


text:
(編按:廢青?邊度青呀?睇過~~?)
其實呢單野應該已經好多人講過,但無野格,從經濟學101角度,又可以新角度分析多次.第一,乘客根本就無人知邊個先最需要個位.正所謂無人係全知架嘛?即係Information Asymmetry 啦?就算渣住拐杖,都唔一定想坐,因為可能佢下一個站就落車,而且佢好近門口唔想郁,你夾硬要佢坐,即係佢呢個旅程以外另外疊加成本,對佢黎講,係無Utility Gain,即係佢唔會開心.
第二,讓座果條友,本身坐低,你就唔知佢係咪只係見吉位就坐,定係真係好有需要而坐.如果好似上述所講,雖然佢唔係大肚,唔係傷殘,唔係老人,但係其實成個車廂無人比佢更加需要呢個位,但結果就係因為佢表面同正常人一樣,而要讓位俾一個其實亦都唔需要坐既人,結果,就係雙輸.咁樣點會係Economically efficient?
留意仲有 Spill over effect.因為依家個問題係,好多膠人鍾意做網路判官,你坐左個位,隨時就出Post寫衰你,當中牽涉到你個社會成本可能大到痴線.你隨時因為咁俾你潛在僱主覺得你無愛心,你因為咁無左份好工,你成條Lifetime consumption path都會受影響.正因為咁,所以關愛座位到最後既Equilibrium 就會係,無人敢坐.
結果就會衍生一個情況就係,假設坐係一定會好過企,所有人見到一個關愛座空左出黎,都無人坐.只要有一個人坐,都係有一個人叫好左(better off)而其他人無覺得感覺差左(worse off),係福利經濟學,呢個係一個Pareto Optimum(好似係).但依家就因為潛在既代價太大,大家寧願繼續企.坐已經唔再係Pareto efficient.
千祈唔好睇少空出黎既位.有位唔坐,就係徙;徙,即係變相更多人企;更多人企,就係迫;迫,就更多人上唔到車.呢個會直接影響港鐵既營運(雖然無人Care),同埋各種交通工具之間既Trade-off.Anyway,我都唔明,其實只要平時當果個係普通位,但如果你有需要,出一句聲,讓座,然後其他人唔好懶醒,做判官,咪已經天下太平囉.
但Sorry,人類世界太複雜喇.都係一齊落地獄罷啦!


text:
廣州塔站 (地鐵)
廣州塔站(粵拼:gwong2 zau1 taap3 zaam6;英文:Canton Tower Station),之前嗌過赤崗塔站(cek3 gong1 taap3 zaam6;Chigang Pagoda Station),係3號綫同埋APM嘅轉車站,位置喺海珠區濱江東路同埋閱江西路南邊嘅地底,因附近有廣州塔而改成噉嘅名.但兩邊嘅月台開放時間都唔一樣,其中3號綫喺2005年12月26號開放,而APM喺2010年11月8號開放.
佢係廣州地鐵第一個為咗觀光而需要起嘅地鐵站,重可以通到去廣州塔嘅觀光隧道出入口.喺2010年11月12~27號間,由於廣州辦亞運會,期間列車唔停呢個站.
結構[編輯]
樓層[編輯]
呢個站一共有3層樓嘅地下區域,其中地下1樓係站廳,有票務設施,客務中心同商鋪;地下2樓係APM嘅月台同3號綫嘅站廳收費區;地下3樓係APM嘅月台.同大多數嘅3號綫同APM車站一樣,冇休息室同廁所響度.
打掂[編輯]
打橫[編輯]
站廳[編輯]
呢個站有2個站廳,其中APM綫喺地下一樓,3號綫喺地下二樓.同動物園站一樣,3號綫嘅地下一樓係出入口去到站廳嘅緩衝層.其中緩衝層係俾個站廳嘅中庭隔開咗.而地下一樓嘅緩衝層同APM綫站廳嘅聯絡通道就喺車站嘅南北兩邊.而站廳入面啲柱方面,其中3號綫係圓角四棱柱;APM綫係圓柱.
呢個站有好多部專用𨋢,扶手電梯同埋樓梯去到每個站廳同月台之間,雖然話3號綫嘅專用𨋢可以喺月臺度直接去到緩衝層,但係緩衝層係唔收錢嘅,如估乘客要用專用𨋢,一定要向工作人員講清楚先至可以用.
月台[編輯]
呢個站嘅3號綫同APM綫都係島式月台,喺藝苑路同閱江西路嘅交界東南邊(廣州塔嘅地面廣場西邊)嘅地底.其中APM綫喺地下二樓,3號綫喺地下三樓.
商鋪同自助服務[編輯]
出入口[編輯]
呢個站一共有4個出入口,分別係A同B,廣州塔一組.其中廣州塔嗰組有兩個,而且同地鐵站互通.
車站歷史[編輯]
呢個站嘅3號綫喺2005年12月26號開通,而APM綫喺2010年嘅廣州亞運會期間唔停呢個站,一直到2010年11月28號嘅亞運閉咗幕之後嘅第二日先至開通.
改名[編輯]
爾個站2005年12號26號開通嗰陣,離個站比較遠嘅地方有地標性建築明代古塔——赤崗塔,所以叫「赤崗塔站」.後來廣州塔起好變成附近新地標.2013年12月28號個站改名做而今嘅「廣州塔站」.
報站語言[編輯]
呢個站喺舊時嗌「赤崗塔站」嗰陣,月台廣播試過長時間凈係得普通話同英文就冇粵語廣播,直到2013年12月28號個站改咗名嗌「廣州塔站」嗰陣先至加咗粵語廣播上去.
利用狀況[編輯]
廣州塔站係廣州地鐵入面嘅其中一個比較出名嘅車站.呢個站附近冇幾遠就係啲住宅區,重有喺濱江東或赤崗嗰帶住嘅居民都會兜過客村站嘅理由,坐巴士嚟呢個站度坐車.廣州塔嘅地標性建築就喺呢個站附近,所以呢個站嘅人流都係轉車啲人同住喺呢度嘅居民,遊客.喺上落班高峰期,重有好多3號綫嘅南邊路綫嘅乘客喺呢個站轉APM綫去珠江新城嗰頭.平時啲客流都一般下;但一到咗節假日,好多遊客喺呢個站落車跟住去廣州塔或轉呢兩條綫,所以客流量都好多下.尤其係附近有大型活動嗰陣(例如大除夕嘅倒數儀式),客流重多個天河區入面嘅地鐵站成幾倍都有.講得巴閉啲,甚至搞客流控制都有.
轉車須知[編輯]
呢個站嘅轉車方面,APM同地鐵3號綫之間係唔可以直接行站廳入面嘅樓層或坐䢂嚟轉車.而係必須要喺呢個站出咗站之後,行過去夾層嗰邊再重新畀錢入去先至得.


text:
最近日日喺屋企,冇街出又唔駛見人,係咪好多人都冇乜動力洗頭呢?咁又係嘅,洗頭對於好多女仔嚟講都真係幾麻煩,尤其係有把長髮嘅朋友.不過大家要注意,太耐唔洗頭都可能會引致脫髮問題!因為我哋嘅頭皮始終會分泌油脂,而且都會有外來嘅污糟嘢依附喺上面,長期唔洗就會好易令毛孔堵塞,然後導致脫髮危機㗎喇.
相信好多女仔都對 dry shampoo 唔陌生,因為佢可以即時將「油頭」變得乾爽啲,簡直就係懶人恩物.但用太多 dry shampoo 都係有機會引致脫髮問題㗎,因為 dry shampoo 嘅主要成份係澱粉,澱粉都係會令毛孔堵塞,所以唔好太過依賴使用 dry shampoo喇~
有啲人就會日日洗頭,一日唔洗個人都唔舒服,不過洗得太密都唔係件好事啊,雖然唔會導致脫髮問題,但因為每次洗頭都會導致毛鱗片張開,毛鱗片從張開到閉合,點都會造成一啲損耗,所以都係建議頭髮唔易變油嘅朋友唔好洗得咁密.
另外小編有啲洗頭小貼士同大家分享,等大家都可以有把健健康康嘅頭髮~
1. 下晝1點到夜晚10點前比較適合洗頭,因為夜晚10點後到凌晨2點係頭皮細胞再生期同活躍期,喺10點前洗就可以促進頭皮細胞再生.
2. 洗完頭之後最好抹返乾啲頭髮,唔好由佢完全自然乾,因為我哋洗完頭嗰陣頭髮嘅毛鱗片係打開嘅,一啲塵埃,細菌,污糟嘢就會乘虛而入,所以洗完最好先抹返乾啲,促進毛鱗片閉合,咁就冇咁傷頭髮.
3. 啱洗完頭嗰陣唔好濕梳頭髮,因為毛鱗片仲係打開緊嘅狀態,呢個時候係咁梳頭,就會造成明顯的毛鱗片受損,頭髮乾晒之後就會變得好乾燥㗎喇.


text:
「數據」
如果你問我點解過去嗰十年都無轉過行,點解我開口埋口都淨係講數據,點解到呢刻都仲未放棄係香港推動數據分析嚟個產業?因為我仍然相信香港係嚟方面有優勢,而且可以發展成為一個相當重要嘅產業.當然想做嘅太多,而時間太少,我只係盡自己有限嘅能力去推廣數據分析嚟個行業.雖然香港個市場好細,但係數據分析係無地域限制所以唔應該局限香港嘅市場.
「潛質」
其實我好多年前講過,我相信香港係有潛質作為一個數據分析嘅樞紐.數據分析嚟個行業係易學難精,因為所涉及嘅範疇特別廣,特別闊.雖然數據分析會牽涉到資訊科技層面,但係香港有好多數據分析師,只不過佢哋係金融業.未來半個世紀嘅發展,其實都會環繞數據,而如果無人去翻譯數據嘅話,俾你有再多嘅數據都無用.依家香港呢個產業仲係起步階段,所以應該係由教育做起!
「發展」
其實講咗咁多年,好多人都覺得數據係好有用,但係又唔知點樣開始.其實本地已經有幾間公司已經做得好好,如果可以分享多啲,交流多啲,唔好淨係講啲表面嘢,其實我相信好多公司都會投資落去聘請人才.但係可悲嘅係,香港大部份嘅公司仲未開始轉型,好多時都係好短視,所以數據對佢哋嚟講唔係一樣必需品而係奢侈品.咁你話嚟個產業點可能發展呢?
Also published on Medium.


text:
一家大小見天氣唔錯就緊係想出去BBQ 吸收下郊外既新鮮空氣啦! 不過有架車要係周末搵個位就真係難少少.尤其西貢既泊位同爐位真係話咁快就爆, 要一個個燒烤場搵位真係幾麻煩嫁! 今次小編就推介下係西貢附近既馬鞍山郊野公國, 地方夠大爐頭夠多之餘重有一大個空地比大家泊車! 一齊望下岩唔岩你心水啦!
駕車前往方法
- 馬鞍山郊野公園位置
由九龍方面經高速公路駛到恆安附近
就會見到迴旋處有一個牌寫住’馬鞍山村’, 就可以駛入去
之後一直沿良友路上斜, 要小心留意呢度係單程路.由於拍攝當日係公眾假期, 上到終點附近已經有好多車泊係度啦.
行去到終點就會見到一大塊泊車空地
燒烤爐位多,唔怕無得BBQ!
位於新界東部既馬鞍山郊野公園成立於 1979 年, 位置於西貢半島中部.由南部的飛鵝山起,包括馬鞍山的主要部分 ; 而公園總佔地約 2,880 公頃.筆者強推呢個郊野公園既原因就係唔洗將加車泊到老遠,泊車空地同燒烤地點都好近的, 咁拎野BBQ 都方便啦
今次我地到訪既係馬鞍山村燒烤場, 可能係假日關系, 已經一早爆曬場啦! 當日去到重有好多印尼姐姐係度一齊開party 添!
小編一眼望埋去, 燒烤爐至少30個, 爐位集中而且好多都係平地上面, 所以係呢度搵位絕對無問題.而燒烤爐係屬於舊式石做既檯凳.
燒烤場入面既洗手間都係附近, 要洗野去廁所都好方便
不過唯一不太方便既地方就係呢度夜晚係無街燈既, 所以夜晚上黎燒烤既話記住自己帶照明工具啦!
設施一應俱全! 夠曬你玩一整日!
附上郊野公園地圖一個, 首先等大家可以睇下入面有咩設施
燒烤場既地方好大, 有幾處空地可以比小朋友玩飛碟同跑跑跳跳
一大個涼亭座落係公園中間
健身區加埋石春路, 真係見到都痛lol
呢度既家樂徑都非常易走, 全長0.44公里, 行15分鐘就會去到最高點既觀景台.去到觀景台重可以飽覽吐露港海口至城門河一帶景色添.
觀景台風景
-
總結
馬鞍山郊野公園算係一個燒烤爐比較集中既地方, 除左地方較大之外, 出面既路口亦都比較容易泊車, 唯一既小弊處就係夜晚無燈; 所以覺位朋友記住自己帶多幾支燈去BBQ, 咁就唔洗成日拎住電話照住D野咁狼狽啦!
-
泊車
無指定泊車位置, 但公園外面有一大片空地可以泊車
行山去馬鞍山昂平睇靚景野餐打卡
沿著馬鞍山郊遊徑車路一路行就可以去到 拍戲地點天外天.呢度一路步行上山就可以去到馬鞍山昂平, 睇住靚景野餐啦.
前往方法:
沿馬鞍山郊野公園方向繼續直行
去到地圖天外天位置路段會變成爛路,落雨之後泥土會比較鬆散,或者有泥氹,底盤較低私家車自己要注意
上到去會有地方掉頭及暫時停車
停好車後一路向山路方向行大約個零鐘就可以到達馬鞍山昂坪
野餐之後記住保護環境,將自己垃圾帶返走


text:
丹尼士獵鷹
丹尼士獵鷹(Dennis Falcon)係英國丹尼士車廠喺1980至1993年出嘅後置引擎單層巴士.
丹尼士曾經出過三款獵鷹,包括用V形引擎嘅Falcon V以及用臥置式直列引擎嘅Falcon H同埋Falcon HC.其中Falcon H嘅波箱擺喺尾軸前面,引擎動力跨過尾軸入去波箱,再行返轉頭推尾軸;而Falcon HC嘅波箱係緊貼住引擎.不過去到1980年代尾三款獵鷹只係得番Falcon HC重出緊.
三款獵鷹嘅引擎都係打直擺喺車尾,Falcon V係用Perkins V8或者平治引擎,而Falcon H同埋Falcon HC就係用吉拿6HLXB或者6HLXCT引擎.三款車都係用Voith DIWA自動波箱.
Falcon V可以整成客車或者雙層巴士.英國National Bus Company喺1982至1983年引入咗10架Falcon V客車去行National Express長途線,不過丹尼士車廠唔夠時間同佢哋做測試,因此呢啲獵鷹客車並唔可靠,兼且喺National Express線行咗唔係好耐.至於Falcon V雙層巴士亦只係出咗6架.
至於Falcon H同埋Falcon HC通常都係整成單層城市巴士.呢款獵鷹有幾間英國嘅市營巴士公司買,去到1990年代亦有幾間British Bus Group(即係後來嘅Arriva)旗下公司買.另外香港嘅九龍巴士喺1985至1986年引入20架Falcon HC冷氣客車,佢哋係唯一一批出口嘅獵鷹,用一副吉拿6HLXCT引擎嚟行車同埋行冷氣,配都普金屬部分車身(設計源自都普Laser),用嚟行啟德機場巴士線.
丹尼士獵鷹停產之後俾丹尼士長矛取代.而丹尼士獵鷹嘅總產量係140架,包括一副發展用底盤.
之前嘅「丹尼士獵鷹」[編輯]
丹尼士喺1930年代尾至1950年代出過一款叫Falcon嘅前置引擎單層巴士.


text:
每逢半夜就痕到爆, 自己抓到損左又瞓唔到
-
debbbby_53 last edited by
呢排d皮膚真係好唔掂! 明明沖完涼已經即刻搽lotion但到半夜就痕到爆
我瞓左自己抓自己唔知大力, 一野就抓損左…醒左開燈睇, 係抓到皮損滲血, 之後又瞓唔到!
有冇人試過? 係咪一定要去睇醫生?
-
bonningng last edited by
皮膚痕都有好多原因…可以係本身有皮膚敏感,又或者用嘅潤膚露唔啱用
其實樓主你係咪濕疹底?
-
evonnene last edited by
@debbbby_53 見到你呢個post,我諗起以前用過一隻有玫瑰花香味嘅lotion,之後就發生同樣嘅事,皮膚痕到不得了
-
faimifammy last edited by
如果本身皮膚比較薄弱或者敏感,用有香味或者加咗香料嘅潤膚露其實真係好易刺激到皮膚
最好用返啲冇香味同埋醫生開嘅潤膚露比較穩妥
-
debbbby_53 last edited by
@bonningng 係呀, 有少少濕疹
-
cmkkwong last edited by
@debbbby_53 said in 每逢半夜就痕到爆, 自己抓到損左又瞓唔到:
@bonningng 係呀, 有少少濕疹
咁你唔好再用啲加咗香料或者化學成份比較多嘅潤膚露
不如試吓用舒特膚,佢有隻PRO AD專係保護濕疹皮膚,我個女有濕疹,用咗一個月已經好返好多,起碼有覺好瞓
-
sharon777 last edited by
舒特膚隻PRO AD好好用,我連埋沖涼一set咁用,真係睇到效果
-
sabiacmy last edited by
試下搽QV, 呢隻無香料嗰啲化學野, 我用完唔會再乾到痕, 所以我成家都用埋佢隻沖涼, 好大支, 已經唔想再轉其他brand
-
X-Rex last edited by
如果持續要睇醫生, 可能生蛇.....
-
Anonymous last edited by
@debbbby_53 濕疹其實係同免疫系統有關,可能可以試下食啲益生菌調理一下免疫系統.
-
blackpinkyyyy last edited by
之前轉季好痕 搽左少少類固醇, 之後去左買益生菌咀嚼片食 希望搞好佢


text:
(2021下半年)飛機杯10大熱賣款式 滿意度大調查!
2021年話咁快又過咗大半,除咗4年一度嘅奧運賽果塵埃落定之外,今年新出嘅飛機杯排行榜都有結果喇!2021下半年十強競爭十分激烈,由動漫飛機杯(オナホ)同飛機杯(硬殼/電動)平分秋色,要人設有人設,要高科技有高科技,老實講識玩真係唔會悶!除咗由年頭紅到年尾嘅幾款明星級飛機杯繼續榜上有名,亦有夏天先推出嘅新貴,甫登場就引發海嘯級好評,幾乎可以預見呢十強嘅熱潮會一路延續到年尾聖誕,若然今個聖誕想買份禮物好好犒賞自己或者送畀死黨好友,以下呢10大熱賣飛機杯各位紳士就要好好認識一下.
(2021下半年)飛機杯10大熱賣款式
- 淫之呼吸~ 鬼滅的八重
- Flip 0 (Zero) 神級旗艦自慰杯
- Spinner 自動迴轉飛機杯 - 03 Shell 圓盤盾
- Sam Neo(強力吸啜 + 震動功能 + 影片互動)智能遙控飛機杯
- 溫泉欲情 2 & 展望欲情
- R-20 第三代
- Reluxe Alpha 透明飛機杯 - Distortion 歪曲 (刺激度 8/10)
- 天下一穴四代 崩緊觸感 動漫飛機杯
- PEACH TOYS 20 Hand
- LOSCUL 後輩小姐是小惡魔!硬版 大型動漫自慰杯
淫之呼吸~ 鬼滅的八重
「淫之呼吸——口之型!」舊年鬼滅劇場版打破哂各地嘅票房紀錄,連帶一眾角色好似炭治郎,彌豆子都成為家傳戶曉嘅人氣角色,亦造就咗呢款「淫之呼吸~ 鬼滅的八重」動漫飛機杯一推出就封神!
由年初食正熱潮推出以來,一直都長據銷量榜之上,試過有外國人來舖頭見到櫃台上擺咗一隻,都立即噏得出「Oh nezuko!」,所以話有妹妹加持,呢隻飛機杯又點會唔Hit中一眾「餓ni桑」嘅心?
龜滅的八重齒由日本Tamatoys推出,特點係妹妹+鬼牙,將兩樣好似好錯嘅嘢放埋一齊結果又畀佢負負得正,啲犬齒設計嘅鬼牙忠實還原原作,又滿足到唔少紳士對於人外(じんがい)嘅性幻想,夠哂曳.
有客人問過啲吸血鬼牙會唔會好硬好痛?放心,啲鬼牙採用彈性物料製造,質地柔軟,有撞擊感之餘,又唔會整傷龜頭,當然高敏感人士另計.嚟緊年尾鬼滅續集上映,相信呢款又會賣到斷嗮貨!
Flip 0 (Zero) 神級旗艦自慰杯
「飛機杯業界龍頭 Tenga 出嘅飛機杯多到數唔哂,但真正係群雄割據嘅飛機杯市場中留得低嘅,除咗要有新鮮感,同時都好需要一個獨特嘅定位,或者一種非佢莫屬嘅設計.
Flip 0 (Zero) 可以話係 Tenga 嘅得意代表作,推出以來一直維持高人氣.大根博士第一次見到佢嗰個 Flip 雙翼連體開合設計時,都真心佩服日本人呢份纖細,因為一個好嘅飛機杯除咗舒服,容易清洗,保養同埋長玩長有都十分重要.
Flip 0 (Zero) 亦以性價比見稱,頂部嘅單向排氣可以令咩 Size 嘅巨龍擺入去都做到真空吸吮效果;內部嘅高密度凝膠體都有質感上嘅驚喜,老實講如果人生只可以買一個飛機杯,又想可以同佢發展 Long term Relationship, Flip 0真係唔會令你失望.
*大根博士Tips: Flip 0 (Zero) 嘅雙翼開合關節位比較脆弱,大家打開清洗/落KY時記得溫柔啲,唔好太大力喔~
Spinner 自動迴轉飛機杯 - 03 Shell 圓盤盾
又係Tenga!Spinner 呢個系列其實幾癲,因為正當唔少電動飛機杯都主打緊「旋轉」,「扭紋」呢啲快感嘅同時,佢就橫空面世,而且唔洗電,無錯係 Unplugged! 單係上下手動都可以做到扭扭樂嘅刺激感,夫復何求?
Spinner系列有6款紋路設計,留意番今次入圍嘅係Shell圓盤盾,刺激度同硬度都屬於6隻之中相對高,佢嘅紋路有啲似日本青島波嘅扇形狀,用落會有深淺不一嘅變化,唔似得其他款好似Pixel同beads就主打密集磨擦,唔通九淺一深呢個道理係真嘅!?
Sam Neo(強力吸啜 + 震動功能 + 影片互動)智能遙控飛機杯
有用開飛機杯的紳士們,相信都唔會對呢隻美國品牌 Svakom 出嘅 Sam Neo 感到陌生!大根博士評核電動飛機杯,通常都會睇三種「力」,一係吸啜力,二係震力,三就係馬力(無電乜都係假!).Sam Neo 之所以成功爆紅,主要係因為佢係吸啜力同震力上面都有極佳之表現,當你啟動之後,部機就會模擬肌肉收縮一樣產生強烈的貼服感,從而令內部每一毫米嘅肉粒紋路都緊貼著肉棒,之後震動同吸吮雙管齊下,自然會爽到升天.外國更有唔少網紅都有拍片展示呢款飛機杯嘅「榨汁級」取精效能,爽成點大家可以自己去片!
另外,Sam Neo 仲有一個幾有趣的功能,就係可以無線連接網上嘅指定影片平台(例如 P 站),用家一邊睇片,Sam Neo 就可以一邊根據影片中的動作,帶來聲畫同步嘅實時刺激體驗,滿足哂一眾老司機嘅幻想,堪稱科技帶畀人類最大嘅福祉.
溫泉欲情 2 & 展望欲情
Toy's heart 欲情系列嘅兩個王牌款式,分別以「溫泉旅館」同「展望浴場」(日本睇飛機升降嘅VIP浴場)兩個場地為主題.紋路同材質歷來都係 Toy's heart 嘅強項,呢兩款勝在夠創意之餘,用落嘅快感亦相當札實,所以推出以來一直都長駐日本嘅飛機杯銷量榜,唔會話得個噱頭,過眼煙雲.
特別推介「溫泉欲情 2」呢款高刺激度嘅飛機杯!內裡佈滿山坡一般嘅密集坑紋,而且愈入愈密,肉棒抽插嘅過程中,會慢慢因為磨擦而自然產生暖感熱力,營造出「泡溫泉」嘅神奇舒暢感(而且是泡浸你全身最敏感的地方喔~).以幾百蚊嘅價格,做到不插電但可以做到愈用愈暖嘅溫泉效果,都真係服咗日本人嘅創意!
R-20 第三代
如果世上有一款飛機杯,係出名到成為「飛機杯」嘅代名詞,用家個個都話「用過返唔到轉頭」,相信唔單止今年會無懸念上榜,未來十年都會繼續榜上有名——無錯,講緊嘅就係鼎鼎大名嘅 R-20 喇!R-20 至今出到第三代,每次有新一代推出,都會旋即掀起港,台,日三地嘅熱烈討論.無論係台灣 PTT 版,香港 連登都好評如潮,但凡有人問到「新手飛機杯買邊款好?」,幾乎都會有人秒回「R-20」.神級地位,國民飛機杯之名非佢莫屬.
R-20 之所以風魔各地,全因佢極之強大嘅緊緻吸吮感,以及縱橫交錯嘅肉壁紋路,每一代都令各位紳士火速繳械!最新出嘅第三代不負眾望,結合一代,二代嘅特性,係肉厚,緊緻,深入,刺激之中取得絕妙之平衡,係追求高刺激快感嘅不二之選~
包括R-20第三代在內,R-20 每一代都會在尾段設有一個形似子宮頸嘅窄門設計,抽插時會有一種「頂到頂到」嘅酥麻快感,為龜頭帶來無發言喻嘅激烈快感,一個唔留神真係會隨時擦槍走火,絕對對得起「神器」之定位.
Reluxe Alpha 透明飛機杯 - Distortion 歪曲 (刺激度 8/10)
Reluxe Alpha 透明飛機杯系列一推出就出夠6款,刺激度由 2 到 10 度應有盡有,紋路,緊緻度都有所不同,全面滿足唔同紳士嘅需要,認真貼心.如果大家有留意近年嘅飛機杯都市場嘅話,都應該會留意到唔少品牌都開始玩「透明化」,以往閉門造車固然有爽度快感,但如果抽插時可以睇到嘅內部肉感動態,嗰種聲畫同步嘅視覺效果,絕對會令成件事生色不少~尤其係當有人幫手玩,一邊袖手旁觀,一邊睇住肉棒在汁液交纏底下被玩弄於他人股掌之中,爽度直奔MAX!
6款透明杯顏色分明,各有千秋,今次上榜嘅係橙色嘅 Distortion 歪曲,定位屬於刺激度較高嘅款式(最高快黑色極緊嘅CAPTURE 捕獲),特色是入口緊緻,內部佈滿密密麻麻嘅肉粒,肉厚感同重量感兼備.加上潤滑液嘅濕潤後,睇住跨下肉棒點樣被個飛機杯「夾實唔放」,一縮一吸嘅敏感度都會幾何級躍升~
天下一穴四代 崩緊觸感 動漫飛機杯
Ride Japan 的天下一穴系列最新出到第四代,係香港人氣雖然不及 Toy's heart,但其實係日本嘅名氣都相當高,Ride Japan獨有嘅Bungee Touch 素材,其黏性與柔軟度都是一般TPE素材無法與其相比,難怪深受厚肉感愛好者嘅青睞~
呢款「天下一穴四代 崩緊觸感」主打巨大的肉塊同波浪型的通道,結構雖然係單層式,但就沿用系列歷來好評嘅招牌子宮設計,吸吮龜頭的緊緻感無與倫比,驚喜感十足!
大根博士私心最中意「天下一穴四代 崩緊觸感」嘅入口設計,忠實模擬女性陰道口包括陰唇,陰蒂等部位,令插入時無論係視覺同觸覺都有巨大嘅滿足感,實際用過就會知,魔鬼在細節!呢個入口細節位極有心思,令成件事昇華到另一個層次,肉感同像真度亦令佢自成一派,有別於其他同類型嘅動漫飛機杯.
PEACH TOYS 20 Hand
PEACH TOYS 20 Hand 名器不時都賣到缺貨,人氣旺盛!單睇包裝會見到貓耳娘嘅人設,最大嘅賣點係先軟後硬嘅層次變化,前2/3主打柔軟,以櫻桃色的柔軟素材讓褶皺纏結,帶來舔舐莖身嘅爽快感;後1/3則是相當硬淨嘅高彈性材質,對龜頭進行全方位嘅徹底刺激.一個飛機杯,帶來兩種唔同軟硬度嘅快感體驗,性價比同新奇度都相當亮眼!
值得留意 PEACH TOYS 20 Hand 名器 另外仲有一款床置式「PAD20」,今次登上人氣榜的為手玩款,手玩式都同樣有 PAD20 好評嘅褶皺通道結構,而且在陰唇造型下更加設可愛後庭小穴裝飾,高達550g嘅重量感亦係令人心動嘅一大特點!
LOSCUL 後輩小姐是小惡魔!硬版 大型動漫自慰杯
介紹咗咁多款輕量型手持式嘅飛機杯,最後當然係壓軸重頭戲喇!
LOSCUL 後輩小姐是小惡魔!硬版 大型動漫自慰杯作為今次 "Best Seller Ranking" 之中最大,最足料,最實淨嘅大型飛機型,外形夠哂Mega,包括腰身,屁股到部分大腿一體成形,可以成個置放係床上,雙手同時按實屁股猛攻,傳教士式,狗仔式通通都可以實現!
此外,整體重量高達2.2kg,集實淨,厚肉,軟彈,受力於一身,撞擊時會有回彈巨尻嘅絕妙快感,對於鍾情日系「美尻」嘅紳士們,用落嘅抽插快感分分鐘更勝真人~
「重」係飛機杯界之中有好多唔同涵義,最直觀嘅講法,就係重量了!重身,厚實嘅大型飛機杯,用落同手持式飛機杯係兩個時空嘅體驗,而且好多都會同時備有雙穴設計.LOSCUL 後輩小姐是小惡魔!硬版 大型動漫自慰杯同樣有雙穴可以玩,陰道與後庭兩穴嘅內部構造各有特色,皆參照人體工學而設計,最特別是可以體驗一邊被柔軟大腿夾緊,一邊插入的超爽快感,俘虜唔少紳士的跨下巨物.
無論係「獨孤一穴」嘅信徒,抑或是玩下又想轉下嘅新鮮感型玩家都可以搵到 Right hole.惟一可惜嘅係一分錢一分貨,呢款飛機杯價格門檻較高,達4位數以上.但觀乎目前嘅人氣指數,相信價錢亦無礙一眾有要求嘅老司機的情熱慾望!


text:
第四代嘅福士 Caddy Maxi Facelift 車型推出至今已經有五年,一至深得中小企使用做客貨兩用車,亦有重型運輸公司選擇用嚟做領航車或者工程車.自 2017 年起更加被政府垂青,購入成為警察部車隊嘅成員.嚟到 2020 年,福士終於推出全新一代 Caddy,新車基於車廠嘅 MQB 平台開發,喺外觀設計上同第八代Golf 一樣,使用全新設計語彙嘅家族面譜,令外觀更富時代感.
雖然上一代嘅 Caddy 都已經好時髦,但新一代就一改以往圓潤嘅設計風格,外型變得更加銳利.鬼面罩運用打橫嘅線條,令入風口同燈組融為一體.而泵把嘅大面積網形設計更加係第四代 Caddy 嘅特色!
車輛嘅側面比上代車型有比較明顯嘅變化,不過腰線同側滑門仍然採用四平八穩嘅設計,令人仲記得佢係一部裝得人之餘,仲可以裝到貨嘅客貨車身份.車尾嘅造形就比較方正,不過重新設計嘅尾燈組唔單只辨識度高,而且LED發光燈帶設計令燈組毫無商用車味道.最特別係福士嘅圓形車章首次改放喺尾玻璃嘅水撥上面,相信會係往後同廠嘅設計方向.
至於車內部份,新一代 Caddy 可以話有顛覆性嘅改變!新車採用類似第八代 Golf 嘅表板設計,全液晶表板加上大尺寸中控台顯示屏,科技感可以話比上一代提升咗唔少.而車廂佈局可以選用兩座,五座,同七座等多種設置,同時由於採用高頂設計,車內空間一啲都唔焗束.
講到動力,上一代香港版本嘅 2.0 公升柴油Turbo 引擎仍然會提供,馬力達到120匹.另外廠方都提供 1.5 公升汽油 Turbo 引擎,1.6 公升柴油 Turbo 引擎,以及一款 2.0 公升天然氣引擎.波箱方面比較驚喜,因為喺傳統 6 前速手動波箱之外,車主仲可以選擇 7 前速 DSG 雙離合器自動波箱,比上代 6 前速 DSG 波箱仲多咗一個波段.而部分車型更配備 4MOTION 四驅系統.
不過喺香港市場上,因為落後,條文具針對性嘅法例,7座柴油版應該唔會出現.雖然兩座同五座喺香港要用客貨車身份出牌,會有十五年嘅大限,但小編對新一代嘅 Caddy 依然抱有期望!希望喺新車到港之後可以有機會同大家去試一試車啦!


text:
我知睇完個標題一定好多人答我「邊個唔想吖」:有靚老婆,有事業,有仔女,人生贏家佢一定係其中一員,單單係四千呎比華利山已經可以令人高潮幾廿次.
但唔好唔記得佢曾經比人笑佢應該跟老婆姓謝,笑佢淨係識靠老婆,難聽啲講即係「冇撚用」.
十個男人九個要面,比人話食軟飯唔多唔少都會覺得難受.一嚟好似自己靠女人先生存到咁,二嚟自己結咗婚唔可以親手比到老婆幸福,比著我會好想煎巴自己.有啲男人為咗「彰顯」自己地位,會對住老婆發爛渣甚至郁手——愈係覺得自己比人睇唔起,愈要搵地方去表現霸氣,結果愈搞愈衰.但張繼聰受嘅閒言閒語就算比普通人高千百倍都好,只要睇佢早兩日講嘅嘢就知佢依然放老婆感受係第一位.自己比人笑唔緊要,佢依然出嚟為老婆支持打氣.
認低威對男人嚟講真係好難,證明佢真係好愛謝安琪.
好啦,比人笑足幾年,終於靠無線上位,由拍節目劇集到而家代言電影都撈埋,謝安琪都開始收山等老公養,證明張繼聰終於搵到足以令一家人好好生活嘅收入.張繼聰冇一朝得志,冇對住老婆也文也武,繼續做佢嘅廿四孝老公並以自己老婆為榮,亦都會喺網上反擊針對謝安琪嘅網民,仍然視佢做掌上明珠一樣.兩公婆經歷咁多風風雨雨都恩愛如初又接近零緋聞,羨慕死人.
有咩開心得過有一個男人以令自己過得更好為目標,而最後又將依個承諾做得咁完美?
當然唔係個個都有機會發圍到搵嘅錢多到你租間四千呎大屋,但張繼聰對謝安琪嘅心態絕對係身為男人應該有嘅.唔一定大富大貴,但起碼唔洗餐搵餐食餐餐清.對女人嚟講安全感唔洗好多,但一定要有.望住而家嘅張繼聰,你會明白咩叫苦盡甘來.
「所以你話,人生幾美好,根本就冇衰嘢」依句由佢口中講出嚟特別有說服力.當然啦,張繼聰有今時今日,謝安琪都功不可沒.做男人應該要學張繼聰;而做女人最好就要學下謝安琪.
即係點?比啲時間你身邊嗰個,唔好想佢一夜成功囉.


text:
#ParentLicenses1841
睇到 #ParentLicenses1837 嘅分享,令我忽然回想起中學時代嘅一件事
想當年我啱啱升上中一,同學仔都好鍾意畫畫,經常會互相畫喺隔離位嘅書簿.咁當然唔會遮住課文內容,都會揀空白地方嘅
嗰時,我有個份人好隨和嘅坐我隔離位,佢一向都冇話介意我哋畫花佢啲書,連佢自己都有畫
聽啲識佢好耐嘅同學仔講,佢有個青梅竹馬嘅男仔同佢一齊長大,所以同學仔時不時都會開玩笑式咁抽下水(你知啦,青春期都係鍾意傾情情塔塔嘅主題),而佢每次都會係笑笑口半認半唔認咁
話說,有次派返份測驗卷,貪玩嘅我就喺隔離位份卷背面空白地方寫咗啲字,畫咗個心咁
不過老實講唔知有冇記錯,畢竟事隔多年,反正就係暗示邊個同邊個拍拖咁上下.當時隔離位都係繼續微笑應對
然而,有日我返到屋企,收到有個電話打嚟搵我,原來係隔離位嘅媽媽
佢喺電話鬧我畫花晒份卷,話要留返俾妹妹讀,好惡咁鬧咗我幾個字
咁我都知自己多手,喊晒口講對唔住,但佢都繼續鬧我.咁啱當時父母都唔喺屋企,我又唔敢cut線,唯有硬食
收線之後,我都繼續驚到爆喊,再有電話都唔敢聽.直至爸爸返嚟,我先講返成件事佢知
爸爸安撫完我就打返俾果位家長解釋,同叫我返學校向同學親口講對唔住
雖然我到而家都唔知佢媽咪咁嬲,係因為我畫花咗份卷,定係因為我暗示佢囡拍拖,但我深深體會到俾人鬧到狗血淋頭而又孤立無援時係幾咁傍徨同無助
剛上初中嘅中學雞尚且如此,更何況再細啲嘅小朋友.父母緊張自己仔女係正常不過,但炳人鑊甘之前,係咪都要睇返當事人年齡同事件嚴重性?如果唔係牽涉到人命傷亡,人哋都道咗歉就無謂咄咄逼人啦!
P.S.:隔離位最後同青梅竹馬拉埋天窗
圖片來源@那些年,我們一起追的女孩
讀者投稿@中學雞


text:
今年農曆年特別早到!
2022年岩岩先開始,但係原來今年農曆初一2月1 日就係! 各位係咪已經諗好晒點著衫去拜年? 以為農曆新年咪又係幾日假期? 原來著衫拜年都係重要個人品味指標! 主人家同作客衣著原來都有區分! 英倫洋服嘅Jacky Tam就同大家講下拜年著咩衫唔會失禮人啦!
拜年切忌牛記笠記 得失主人家亦失禮自己
如果過年去人家作客,就千祈唔好牛記笠記咁出席啦! 因為拜年唔同一般假期,而係一個禮數幾講究嘅節日,你去人地家拜年,穿得肆正少少係對自己同埋主人家嘅一種尊重,著返件西裝上衣絕對會讓人對你留下一個好形象.
唔係人人都適合大節著full suit
講到著full suit,無非都係想尊重個場合同埋你拜訪嘅人姐! 但係有無諗過呢個其實係一個幾高章嘅節日衣服穿搭? 如果你本身係一位後輩,打開衣櫃,幾套西裝都無一套係有點特別(灰藍黑居多,或者得兩套直條)嘅話,就算你真係著,都盡量唔好著到打埋條Tie! 你以為好尊重人,原來只係適得其反,令人覺得你俾人「無限返工壓力」!
唔著又話失禮,full suit又話返工壓力,即係點?
講到尾其實只係要攞到個平衡.去拜年,無話唔著得牛仔褲,亦無話一直唔可以穿西裝.之但係如果你已經著左牛仔褲,上身就最好著返件西裝褸點綴一下,過年俾人一個官仔骨骨嘅印象!
相反,如果你已經著左西裝上衣同埋西褲,就可以收返起條Tie,同埋響件恤衫度落下心思,唔一定要穿白恤衫,反而一件有pattern嘅恤衫正好穿去拜年! 一來唔易令人聯想起你件返工衫,二來亦令自己在人前煥然一新!
過年想著新衫? 簡簡單單一件blazer 其實夠玩一個新年
新年個個都想著新衫,但係可唔可以唔好太重皮先? Tailor-M就知道,1月份英倫洋服做緊個單褸優惠,一件單褸HKD 4,000就有交易,響Tailor-M預約佢地造衫仲送全綿恤衫一件! 一件單褸+一件恤就可以著住新衫過新年,平時買件褸加件恤好多時都HKD 5,000起,筍價入手嘅野就唔洗諗咁多啦!


text:
一直都幾鍾意澳門呢個地方,一來近啦,一個鐘船程好快;二來有勁多好野食,葡撻豬扒包魚翅麵水蟹粥木糠布甸雪糕三文治好多好多;三來有好多葡式建築,係影相好地方;四來仲有好多靚酒店,大型度假村,沒有最豪華只有更豪華;五來有機會發達......(好似係)所以我一年最少黎澳門一次,兩日一夜週末鬆一鬆好開心.
今次又黎到澳門,入住金沙城中心的假日酒店,非常值得推介!!乘搭金光飛航去到氹仔碼頭,一出碼頭就會見到黃色的酒店接駁車,免費架,大約10分鐘就到金沙城中心.澳門地方細細,但酒店總係好大型,大到會迷路個隻.簡單介紹一下先,金沙城中心係一個大型度假村,旗下有3間飲酒店,分別係假日酒店(Holiday Inn),康萊德酒店(Conrad)同喜來登酒店(Sheraton).而據我所知仲有一間新酒店將會落成.大家好熟悉的威尼斯人同四季酒店都屬於同一集團,就係對面,行過去約5分鐘.
金沙城中心除左有3間酒店,仲有個大型商場,有好多好多名店同餐廳,成個又一城甘!!另外仲有賭場同一個以夢工場卡通做主題的花園廣場禦桃源.
3間酒店各自有自己既check in counter,假日酒店的counter好大,同時間有10幾個職員做野,都幾快手.
上房啦!!今次住的係高級客房,我幾鍾意間房的設計,好明亮同好新淨!張床好大好舒服,勁好訓,訓到唔想起身!!重點係第一次見到枕頭有分軟同硬,任君選擇,好周到啊!!
浴室都一樣好光猛,而且有浴缸又有淋浴間,空間都幾大.盥洗用品齊全,我想讚下個風筒,好大風,我最鍾意!而最特別係見到有個音量控制,原來天花板有個擴音器,房間既電視聲可以係浴室播,可以一路浸浴一路聽下電視聲,正呀喂.
我覺得間房好乾淨,成個感覺都好舒服好relax.雪櫃有好多野飲,mini bar仲有杯麵同朱古力,不過要收費架.
睇完間房,再睇下係酒店4樓的泳池同健身室.假日酒店個室外泳池區好正,有成6個泳池,仲有3個按摩池!!其中一個係恆溫泳池,所以冬天都可以游水.因為實在太多泳池,所以唔會好多人迫埋係同一個池,有時甚至可以獨霸一個池,好開心啊~想邊曬太陽邊飲野就可以去pool side bar.而對唔太識游水既少女黎講,最正係有免費借用的浮板,哈哈.泳池係望威尼斯人景架.
健身室我冇用,不過入去睇左一下,都幾大同埋幾多機,仲有桑拿浴室.
重點來了!!大家有睇史力加,荒失失奇兵,功夫熊貓嗎?而家金沙城中心舉辦緊「體驗夢工場」活動,除左頭先提及的夢工場花園廣場外,仲有好多同夢工場有關的活動.其中一個推介就係同夢工場卡通人物一齊食早餐!呢個係我參與過最歡欣的酒店早餐啊!!首先個場地佈置已經靚到令人嘩一聲!早餐場地在假日酒店4樓的烏魯木齊宴會廳,個場好大,成個場都充滿七彩繽紛的夢工場裝飾,一路播住幾套卡通電影的主題曲,派對氣氛非常濃厚!
早餐係自助形式,食物選擇非常多,中式西式都有,每個種類都有好多選擇,蛋,包,粥,麵,點心,穀物,乳酪等等都有好多款可以揀,多到冇可能樣樣都食到.比較特別係有茶葉蛋,咖哩薄餅,粥檔有油炸鬼,仲有卡通造型的食物包括功夫熊貓阿寶的豆沙包同薑餅人!好打耳~
當你仲煩惱緊食咩好的時候,一班夢工場卡通就逐一出場啦!!佢地會先係台上跳下舞,之後會落台同大家影相.基本上佢地每一枱都會去,同曬全場人影相先會走既,所以唔駛驚影唔到架.大家食住等佢地行過黎就得,佢地好活潑,會同大家互動,無論小朋友定大人見到佢地都好開心,少女都好開心呀~~我最鍾意係荒失失奇兵的獅子阿力啊!!(抱)
成個早餐的氣氛都好開心,係其他酒店從未體驗過的,所以非常推介大家一齊參與啊!而除左早餐,都仲有其他機會見到呢班卡通人物,包括每日4點在2樓商場的大巡遊同功夫熊貓學堂等.佢地仲會不定時出現在花園廣場禦桃源同大家影相,要捕捉佢地唔難啊.


text:
-
melanzana嘅發音發音人 Laloha (女,來自意大利) 女,來自意大利發音人 Laloha
User information
Follow
2票 好 毋好
添加到喜愛嘅發音裡肚
下載報告
-
melanzana嘅發音發音人 Gialvo (男,來自意大利) 男,來自意大利發音人 Gialvo
User information
Follow
1票 好 毋好
添加到喜愛嘅發音裡肚
下載報告
-
melanzana嘅發音發音人 gfl87 (男,來自意大利) 男,來自意大利發音人 gfl87
User information
Follow
1票 好 毋好
添加到喜愛嘅發音裡肚
下載報告
-
melanzana嘅發音發音人 fefe (女,來自意大利) 女,來自意大利發音人 fefe
0票 好 毋好
添加到喜愛嘅發音裡肚
下載報告
-
melanzana嘅發音發音人 DM96 (男,來自意大利) 男,來自意大利發音人 DM96
User information
Follow
0票 好 毋好
添加到喜愛嘅發音裡肚
下載報告
-
melanzana嘅發音發音人 AlexAlek (男,來自意大利) 男,來自意大利發音人 AlexAlek
User information
Follow
-1票 好 毋好
添加到喜愛嘅發音裡肚
下載報告
-
melanzana嘅發音發音人 KaIrOsS (男,來自意大利) 男,來自意大利發音人 KaIrOsS
User information
Follow
-1票 好 毋好
添加到喜愛嘅發音裡肚
下載報告


text:
旅行,環遊世界係唔少人既夢想,但對於大部分假期唔多既打工仔嚟講,只容許你去一兩個星期,如果想話去1,2年咁耐,可能真係要辭咗份工先喇.講到辭工去旅行,唔係個個都有勇氣同決心專心環遊世界,但其實只要做到以下呢9樣野,喺心態上,行動上都做足功課,咁就可以辭工去旅行而不失霸氣!
1. 精簡你既生活
如果要去一個咁長時間既旅行,最緊要係識得精簡自己既生活,即係好似你以前住開一啲六七百呎既屋,去旅行租地方住既時候,就應該睇住自己個budget,降低自己要求唔好住咁貴,要屈就吓住細小小.
2. 少啲出街食貴嘢
要嘆,嘗盡世界美食,好多人會選擇出去夠哂特色既餐廳食飯,出街食飯可以話係一種享受,有人煮埋,遞到你面前同執手尾,相對地你要付出更多錢;所以如果你有計劃去環遊世界,就記得由而家開始打消你出街消費食飯既習慣.
3. 食當地人食既嘢
咁原本出街食既錢可以用喺邊呢?除咗旅費,啲錢最好用喺品嘗當地食物上面.不過,當然並非所有地方既地道小食都係平既,但起碼叫做食返當地人食既野,感受當地文化.
4. 旅行vs度假
人人對旅行既定義都唔一樣,所以安排行程嗰時都會有所出入.如果你既目標係打算環遊世界,就唔好再抱住度假既心態出發,例如好似住5星酒店,豪食豪玩呢啲想法就唔要得,反而要認真諗吓啲錢用喺邊,例如住啲平少少既地方,或者慳交通費行路感受個城市.
5. 當俾自己一個承諾
要實現夢想最需要既其實都係堅持,由你決定辭職嗰刻開始就要下定決心,再將環遊世界轉化成俾自己既一個承諾,咁就等於俾自己一個最大既動力.當自己有呢種心態之後,你就可以有決心係自己既日常生活上作出調整,幫助自己實現夢想.
6. ban哂反對你既人講既說話
放低自己本身有既野再作一個新開始,並唔係人人都有勇氣,有時甚至會被身邊既人ban你既諗法;但如果你已經決定咗的話,最好都係跟返自己個心去做喇,話哂人一世物一世,最緊要自己唔會後悔就得,其他人點諗,或者否決你既諗法?聽完咪算囉.
7. 邊旅行邊工作
萬一旅費唔夠,手頭上又唔夠錢用的話,除咗節衣縮食,最好就係邊旅行邊返工.呢個賺錢方法,最啱一啲從事寫作,設計既人,或者可以的話;所以去旅行記得帶埋部電腦去,隨時準備邊旅行邊賺錢,咁先有足夠財力維持你既夢想.
8. 儲定筆錢「回到現實」
旅程就算再美好,都一定有結束既一日,所以出發之前記得先儲定一筆錢,咁到你玩完返到嚟,即係所謂「回歸現實」嗰陣,起碼仲剩返啲錢,應付日常生活使費.
9. 用你既所有完成夢想
好多野都應該趁自己仲有氣有力,後生既時候就做,尤其是去旅行,都應該趁後生出發見多啲睇多啲.但亦有人會諗,想等自己賺到多啲錢先出發,咁玩起上嚟都可以放啲,但其實行程既野可以自己遷就同安排,平亦有平既玩法.


text:
啱啱幾日前,蝠setup咗可以喺澳門屋企唱K(喺日本唱過之後個人太講究,一直都搞唔到一個滿足嘅環境完全冇心機唱,終於set到個OK㗎啦!),當然入咗大量嘅こぶし同汁汁唱到講唔到嘢XDD
唱完一堆hello之後,都會唱下其他歌,咁我識唱嘅,不外乎之前鍾意過嘅48系,坂道.好多以為自己好熟嘅歌,結果唱唔到.但同時好多以為已經遺忘咗嘅歌,原來記憶好深.
然後發現,蝠飯48嘅時代同飯46嘅時代,鍾意過好多成員(幾乎去到亂推狀態w),但而家過後再聽返(唱返?)啲歌,原來兩個時代分別係會有一個人喺回憶入面特別閃.於是又… 突然有啲嘢想講下.
48系入面,嗰個人係なったん(HKT48松岡菜摘).in fact其實佢都未算係「回憶」,因為我而家仲會望下佢.不過當聽到48係嘅歌,諗起嘅唔係好多鍾意過嘅AKB,都唔係自己跟れなちゃん跟到佢畢業嘅SKE,居然係自己冇乜自覺有跟貼嘅HKT.有少少surprise不過未至於估唔到.記憶同情緒緊扣,對一個member情緒波動都強嘅時候(無論good or bad),記憶特別深都唔出奇.因為如果你問我飯idol咁耐最痛苦嘅邊個我可以即答你係なったん.嗰時蝠同周圍喺關於佢嘅事上面好多情緒上嘅問題出現咗,呢個同我最後退出HKT都幾大關係.但鍾意嘅始終都係鍾意,唔推都想遠遠咁守護佢w 或者因為咁啦,到而家聽到48啲歌,諗返起嘅都係佢.
至於坂道… 就全部都係ひめたん.唔嚴格嚟講蝠係跟咗ひめ走.當時好多本來好有興趣嘅嘢喺佢走咗之後突然變得沒趣,當時我又有hello睇,所以就直接抽走埋.ひめたん同上面なったん一樣,係有好多情緒跟住.我記得當然有人同我講過,ひめたん嘅飯一跟咗佢就唔會走,一係唔鍾意(唔了解)佢,但一旦鍾意咗佢就唔會放手.當時聽咗就算,但而家好似有啲明XDD 同なったん唔同嘅係蝠推ひめ嘅時候唔係自己嘅痛苦,只係成日都會被佢嘅情緒拉住走.ひめ飯大概唔多唔少都知道佢當時都幾牛角尖,被佢影響到同佢一齊開心一齊唔開心,呢個大概係點解ひめ會留咗係蝠個心度.同なったん一樣,ひめ都唔係銷聲匿跡,要稍微留意下佢都仲有途徑.
蝠一向現役(i mean我推嘅現役)優先,去者不留.但係以上呢兩個人我諗到我死嗰日都仲會住喺我個心入面.


text:
因為呢隻game d野好複雜
新玩會太多野唔知應該做咩,咩野優先做咩野緊要,點做先有效率
我住美國玩美服只識英文名,台服d野基本上音譯,斷估試下讀出黎就會知講緊咩(結果睇黎唔係,仲似乎有人自卑心覺得用英文字係笑緊佢咁)
識玩係唔洗一日玩24個鐘,多數時間AFK都可以做到
只需要用efficient既方法
隻game係外國既community好大,基本上任何野一查就有
Spreadsheet, website, data, 乜都有
呢度我諗多數淨係識睇巴哈因為連登只係用黎9up同埋好多人一定要睇中文
個post根本就冇人咪拋下磚show d特別d既野出黎睇下有冇人討論下囉
例如隻馬咁,隻馬要整都好複雜,同埋如果有心整有d野要早開始去做(好簡單既日任),冇人討論,睇黎個個都冇興趣
整船都好複雜,正常而家都冇咩人會整但難得有個巴打有興趣咪講下d重點有咩要注意囉
呢隻game有好多打怪以外既賺錢方法,千幾億唔係靠打怪賺返黎,係靠升裝賺返黎
升裝又係另一樣好複雜既野黎,但你識點搞係最快可以賺到最多錢既方法,冇人討論,睇黎個個都只想打怪
簡單講,呢隻game太多野太複雜
有唔少野隨時玩幾年都唔知咩黎
所以如果咁啱我知而呢度僅有幾個巴打有興趣,我會講得盡量詳細 (但我唔會走去查台服點音譯法,會假設你明或者唔明會問)
點解會嘈係因為
呢隻game既攻擊力上面有個設定係到左特定數字以上會有額外加乘
有巴打講話要儲百幾億去買一件裝,攻擊力只係比另一件多1,但貴一倍60-70億
呢隻game現時黎講靠打怪一般可以賺到5-8億/hr
佢隨時要刷多10個鐘去買貴成倍但只多1攻擊力個件
所以咪問下點解要咁做囉(真係純粹問下睇下有冇咩特別原因)
本身佢話為左個額外加乘仲想提下佢最近有個新方法好平就可以做到差唔多效果,而家我諗佢都唔好意思
結果有另一條友走出黎搭咀話我美服姐,先差20億
一黎我唔係問緊佢
二黎佢好唔客氣,好似美服得罪佢咁(佢覺得美服咩都平都易btw)
咁咪叫佢查下美服個兩件差1攻擊力既裝都係差緊一倍價錢
結果原來佢句”你美服姐,差20億咋”係講緊台服
而且係攞緊另一件
同樣係低1攻擊力,只係多100血既裝黎比較(呢隻game一般血量5千以上btw),呢件個100血貴同攻冇加血個件幾十億,唔係個個人覺得值
跟住佢開始講endgame裝(最先提個巴打唔係離endgame裝仲有好大距離)
話低1攻擊力冇加血件野冇人會用,同無啦啦唔高興我中英夾雜(我舊時住香港好多人都係咁,從來冇人會酸)
咁我咪問d問題睇下佢其實知唔知呢1攻擊力係endgame裝黎講個實際影響有幾大囉
點解要咁問係因為個額外加乘係越高攻越少,去到某個位以後一般都唔會話特別緊要,純粹係睇對件野有冇情意結, 或者why not咁既心態
佢講緊個攻擊力範圍係額外加乘已經去到好少d range,咁咪懷疑佢唔知實際個額外加乘係幾多,唔知邊度聽返黎話要呢樣要個樣就信晒
跟住佢拋浪頭話自己玩左5年乜乜物物慘豬豬
咁講真如果玩左5年都唔知其實個1攻擊力只係加緊total 4既攻擊力 (講緊total 600幾攻入面既4,唔到1%既分別),純粹唔知邊度d人話好緊要所以就盲信
咁佢呢5年真係白白浪費自己時間,花心機時間去追佢以為好有意義既野(但其實冇意義)
之後就突然一堆幾個月黎從來冇入過個post既人
一味話個1攻擊力好重要,全世界都係咁(俾唔到source btw,我都想知出處)
呢班人冇一個係對緊題,只係靠人多口多手多
我問佢地個1攻實際分別係幾多(答案係4攻,google 2秒就搵到)
冇一個答到
一味話極之重要
Ok要google太難佢地唔識答唔緊要,用個簡單d既例子黎show俾你睇如果個1攻係咁緊要,咁有另外2樣分別加6攻 (好容易做)同6-13攻(唔易做)既野,既然個1攻(實際4攻)係咁重要既話,咁6攻係咪重要極多呀?
冇一個明我用意,全部以為我同緊佢地鬥裝
我就覺得突然之間一班從來冇係個post上水既走入黎,全部一樣係完全唔明我講緊咩,為屌而屌,件事好鬼囉
而上個post雖然冇左,但印象中後尾有公會discord定咩group私怨又係突然之間一班人入黎
有理由相信係同一班人或者類似情況call馬
我就好睇唔起呢d小學雞童黨既
句句九唔搭八,文盲一樣,字都唔識睇,說話又聽唔明,以為疊馬就可以惡晒
加上呢班垃圾真係玩左幾年而唔知隻game既基本設定mechanics
全部加埋玩左隻game幾十年但連d我只玩幾個月已經知既野都唔知
如此人間垃圾我見到真係笑到gap gap聲
仲有其實佢地唔係真心黎討論
睇下個post幾多個月前開,一直冇影,佢地好快都會深潛,就好似上個post咁
佢地只係想enjoy下互含同聲同氣個種快感
我更加睇唔起呢d廢物,會繼續同佢地玩


text:
無禮貌Email,如何回覆?
無論你做邊行或咩職位,Email禮儀都好重要.根據Sanebox最近的一項研究,一般人用上28%工作時間睇email同覆email,所以寫得一封大方有禮嘅好email非常重要.好多公司將email通信作為一種白紙黑字嘅記錄,即係你係email所講嘅嘢,之後可以畀自己,畀人搵返出黎.好似當你請人地幫你做一件事,就黎deadline你去問佢幾時有嘢畀你,人地先話你無畀過,咁哩個時候email record就有關鍵作用喇! 但收到公司同事或街外人嘅無禮貌email,你會點處理?我收過大量無禮貌兼粗魯嘅電郵,緊記一點:你要冷靜同佢地溝通.如果大家鬥惡,覆就覆得爽,之後問題升級就大鑊. 深呼吸聽落做咩都深呼吸搞得掂?係真嘅,有啲人好容易受到一封電郵影響,挑起佢嘅怒火或帶來好心情.你深知唔考慮清楚就send email會點,所以當你收到一封發脾氣email,calm down!問問自己以下問題: 咩原因令對方send封無禮貌嘅Email?點解sender要咁嘅tone講嘢?我做左令佢咁燥?除左話返佢轉頭,仲有無其他嘢可以做?思考完以上問題,應該可以搵到哩封電郵嘅前因後果,同埋要點覆先最幫到件事.處理電郵時總要盡量保持禮貌.要嚴肅,但唔好粗魯.試吓將電郵中諷刺或批評嘅部分放埋一邊,然後用專業方式回覆,同時CC埋上司等有咩事都有多個人知情. Send前停一停,諗一諗電郵入面有「草稿」...


text:
崙頭-生物島-大學城隧道
落成時間改
呢條隧道係喺2005年10月開始喐手,2010年6月1號完工,2010年9月1號通車[1].
長度改
長度大概2448.568米,雙向四車道.
歷史改
喺呢條橋起好之前,市民從海珠區崙頭嗰邊去到廣州大學城嗰邊或者係官洲島,都要坐船先過到去,即使係廣珠高速公路或者係地鐵4號線開通都係好麻煩(因為廣珠高速公路喺官洲島嗰邊係冇出口嘅),係要行到新洲碼頭坐船去到長洲島再行返轉頭,或者係行到萬勝圍站坐地鐵先至可以去到大學城同埋官洲島,呢個唔單止路程遠,重要嗮好多時間.所以廣州市政府決定起呢條隧道嚟解決市民出行難嘅問題.喺呢條隧道開通咗之後,唔單止將生物島入面嘅路網同埋廣州市區嘅主要幹道都接埋一齊,重將崙頭同埋官洲島,大學城三個地方都加咗一條地面通道.喺呢條隧道開通咗之後,已經解決咗廣州東邊嘅官洲島成日冇地面馬路行車嘅問題.重有呢條隧道重係接埋大學城入面嘅9個亞運場館嘅重要通道.
事件改
自從大學城西南邊嘅小洲便橋因爲係危橋喺2014年3月4號封閉咗之後,搞到好多喺大學城讀書嘅學生同埋喺大學城入面住嘅當地居民出入唔方便,要兜好遠嘅路先至出到市區.喺封咗橋呢幾日,有好多踹(jaai2)單車嘅市民成日嚟逼爆呢條隧道,同啲汽車嚟爭位搞到好多人都話擔心.所以拜客廣州就計劃向交通部門建議喺隧道嘅出入方向都開一條臨時嘅單車路畀人方便踹單車入去或者係出去大學城同埋官洲島[2].後嚟呢單嘢直到2014年8月20號嘅小洲便橋重新開放之後取消[3].


text:
其實由年Con開始,我已經越戴越懶,而家基乎只戴One Day Con,連洗Con都慳返XD
但我最愛試唔同既Colour Con,無計啦,豆豉眼嘛,緊係要彌補下不足之處啦:)
今次就試左呢隻日本品牌LIL MOON彩色隱形眼鏡 (價格 $169/10片).
分別係Cream Beige色同Chocolate色.
著色直徑 巨目效果13.80mm
含水量 中高38.00%
度數 0.00-6.00
配戴周期 1日
呢個產品最特別既地方就係巨目效果,有成13.80mm架.
不過個個品牌計個Size既方法都唔一樣,同埋都唔係越大越好架,有時太大反而會令對眼細左,所以個Size都係用黎參考下,實際都係試上眼最實際.
我幾鐘意佢開盒個位,一禁就開,唔洗工具.
先試左個Cream Beige色先.
望落個網紋好有層次,通常Colour Con最外圈係最深色既,但呢隻既外圈反而淺色返少少,可以令眼珠同Con既接合位更自然融和,加埋整體偏淺既色Tone,真係好有混血感>v<
戴上眼Size好Fit,有增大效果得黎又唔會冇哂眼白,同眼珠融和得好自然,深到淺好有層次,成個立體感好出,對眼即刻好似波子咁.
我化返日常妝,成個感覺都已經有少少異國風情,而且唔覺誇張,唔一定要化到好行先襯到對Con.
跟住就試埋呢個Chocolate色,呢隻係天然系既感覺,色澤帶棕,比較實色感,就算唔化妝就咁戴都可以做到自然放大既效果,放大感呢隻會比Cream Beige色再大多少少.
呢款戴上眼有種傻更更,呆呆地既感覺,最岩用黎扮可愛.
比較下素眼就知道其實兩款Con既增大效果都好唔錯,舒適度Nice,戴足一日都唔覺乾.
加上無乜走位情況,至於揀邊隻色就好是乎你想要咩感覺.
平均$3X對,我會傾向揀特別款,所以個人比較推薦Cream Beige色,佢個網紋真係做得好靚,仲可以Mix到本身眼珠.
Chocolate色都靚,但相對之下就比較容易搵到代替品.
希望之後有機會再試多D唔同款既Colour Con啦:)


text:
政治 經濟 文化都係世一
歌影視文化:
當時韓流未入侵,本地十幾廿歲啲後生仔基本上全部都追本地明星
本地歌手隨便都up得出幾首名作,廿年後而家仲唱緊
英皇歌手雄霸樂壇,追捧程度全盛時期同而家mirror有得比
當時仲未有太多合拍片,港產本土電影大放異彩,經典無間道唔提,龍咁威,頭文字d呢啲經典睇到識背
TVB都仲未淪落到而家咁,當時求其一套劇都會成為話題,間中有金枝慾葉,溏心風暴呢啲佳作甚至會成為全城焦點
娛樂方面:
PSP, PS2, NDS陪伴左好多中學生渡過年青時期
當時放學活動就係去同學屋企開ps2打winning, 又或者去M記圍埋屠龍
再唔係去機鋪放低幾蚊玩seed d, gvg
女仔就用nds玩孖車
除此以外仲有好多創意爆棚嘅game, FF, 塊魂…
相反而家PS5 switch時代,先唔講啲game千篇一律,你有幾耐冇同fd聚埋一齊打機?
機鋪而家已經變成廢老賭馬同煲煙嘅聚集地
網上文化都係呢個時候爆發
高登高質之餘每日都有笑料,大量高手改圖改歌
加上2.0興起,google youtube技術成熟
多人用bt, 版權意識又未有而家咁高
基本上每日打開電腦已經可以接觸全地球,獲取全世界嘅娛樂
政治方面:
03年人民政治覺醒趕走老董,市民開始了解人民嘅力量
曾蔭權無為而治,當時都有人屌但又未去到天怒人怨嘅地步
人民有充分嘅遊行示威言論自由,上至共產黨下至局長任鬧唔嬲
當時mla仲有首歌叫donald tsang please die, 我地實上街,基本上冇人譴責
你試下而家寫首歌叫pikachu(真名) please die, 第二日應該即刻有警察上門
但當時香港人都未有而家咁熱衷政治,至少政府當時係尊重市民,市民冇咩事都唔會反政府,寧願花時間炒股炒樓
總括黎講,00年代嘅香港人應該係最快樂嘅


text:
撰文:Wantedly編集部
相信有follow開Wantedly嘅大家,都知道Outward Bound一直都用Wantedly去請Outdoor Instructor.筆者就諗:與其每次都講佢哋嘅「100日訓練」,點解唔講吓成為被選中嘅小孩之前嘅「14日考驗」呢?
於是乎,筆者就捉咗兩位同事 ── Lincoln同Tiffany去實行呢個「一日苦行計劃」,等大家以第一身視角去睇吓究竟Outward Bound呢14日嘅Instructor Development Course有幾甘!
畀少少背景大家先,Outward Bound為咗發掘有潛質既trainee進入之後嘅training course,呢14日嘅「野外計劃」只可以話係頭盤.你冇睇錯呀,大家係要喺野外唔同嘅地方共度14日,以學員嘅身份體驗Outward Bound嘅教育哲學同理念,就連電話都要沒收,好似《魯賓遜漂流記》咁.
喺Outward Bound嘅training裡面,獨木舟嘅位置非常重要,因為好多programme都需要Instructor去帶住啲學員一齊划艇.所以為咗令Lincoln同Tiffany唔會苦行一日而冇咗條命,佢哋首先要學識點樣划獨木舟,仲要學埋萬一反艇應該點算.(佢哋連生死紙都簽埋㗎,其實筆者都要……)
▲ 喺苦行嘅前一日,Outward Bound特登搵嚟資深Instructor阿John幫兩位嚟個速成班~
學完反艇,咁就梗係要實戰啦,除咗要學識點樣向前,轉左,轉右之外,仲要學埋點樣向後,U-turn,走8字,真係少啲功力都唔得呀!
筆者就順便問吓阿John覺得Lincoln佢哋學成點:「都幾快上手呀!聽日出到海應該死唔去嘅.」不過眼見Tiffany隻手已經震晒,真係替佢擔心.
喺佢哋上緊速成班嘅時候,筆者就問咗阿John(原來佢由18歲開始就已經成為Outward Bound嘅Instructor),其實Outdoor Instructor即係要做啲咩.佢諗咗一陣就咁答:
「如果籠統啲講就係教好啲人,所謂教好其實又可以話係改變啲學員,而大自然就係個媒介.」當阿John見到筆者一頭霧水嘅時候,佢補充:「簡單啲講就係會令每一個人參加完Outward Bound嘅course之後會有得著:有啲可能會知道原來自己嘅能力係去到邊,有啲可能會學識咩叫team work,有啲可能會克服咗某啲恐懼等等.」
而所謂媒介就即係一班Instructor會通過攀山涉水,划艇露營之類嘅途徑,令一班學員面對大自然畀佢哋嘅挑戰,從而克服各自遇到嘅困難,之所以點解會有唔同嘅programme,crisis,事後嘅debriefing等等.
(講起阿John,原來佢只會喺香港Outward Bound做一年,因為佢原來一直都用緊單車周遊列國,而香港係佢已經數唔到第幾站……)
▲(相信阿John!唔驚!)大家冷靜啲,隻手只係阿John示範緊萬一反艇應該點算咋!
呢個歷時兩個鐘嘅訓練去到呢度就告一段落,可能大家會諗:join一日姐,已經又反艇又濕身,做Instructor咁辛苦我做嚟做咩?
但辛苦都有分值唔值得:筆者見到呢度既Instructor唔知點解全部都好享受呢份「辛苦」.你而家係唔係日日鬱喺office受氣,「執屎」,過緊啲唔知自己做緊咩嘅生活?如果可以跳出嚟做自己想做嘅野,改變自己之餘,同時可以改變身邊嘅人,你又會唔會係其中一個呢?
留意:(Outward Bound一日苦行計劃)後續...


text:
(網頁備份)
根據 Visa Rule 1.5.5.1 條,以及MasterCard Rule 5.12.3 條,Visa 同埋MasterCard 嘅付款渠道都唔能夠設立最低消費.
一直以來,我哋其實都接唔少市民投訴,我哋facebook嘅PM 都經常收到對於商戶違規嘅投訴,咁如果幫到佢哋,我哋多數都會協助處理嘅.
面對著商戶違規嘅話,要為商戶嘅違規行為去作出投訴又係比較困難嘅,因為要作出投訴必須要向負責商戶收款嘅收款代理或者Visa/MasterCard (下稱 V / MC )作出投訴,但係投訴過程就真係可以好煩,因為有啲收款代理完全唔會理任何違規投訴.我想感謝有部份收款代理真係會好認真處理我哋嘅投訴,但係有啲直頭係完全唔理,而向V / MC 其中一個作出投訴嘅時候係直接拋咗個波俾收款代理,而另一間就以前會覆,而家唔知點解無回覆.
咁既然投訴咁麻煩,好多時都接近處理唔到,我哋可以點做?經過咁耐嘅經驗所得,如果商戶使用嘅收款代理係會處理投訴電郵的話,我哋會直接搵該收款代理處理,但係面對住已經知道商戶嘅收款代理,而明知該收款代理係會無視投訴,我哋搵到一個新嘅處理方法,就係「電子支付違規關注組」直接打俾商戶查詢,通常啲商戶聽到「電子支付違規關注組」呢個名,就算唔識我哋都好,我哋溝通了解完之後,最後嘅結果都係,最低消費呢條規矩會消失咗.咁都係解決咗個問題啊.但係以下就有單非常難搞嘅商戶,態度仲非常頑劣,我哋完全處理唔到,唯有公開問下咩事.
早排接到一個投訴係指向一間大型酒樓集團「季季紅風味酒家」話佢涉嫌違規,為 Visa/MasterCard 付款渠道設立咗最低消費額$ 200 先至可以使用.當我哋去處理投訴個陣,就開始著手搵下佢係用邊間收款代理,而我哋係發現佢用緊嘅收款代理係唔會處理投訴,唯有由「電子支付違規關注組」打電話問下有無違規啦.
首先要講下一啲關於呢個投訴嘅資料先,投訴人向我哋講,就話商戶(季季紅風味酒家)違規設立最低消費,投訴人係一度有企硬同收銀處職員嘈過佢哋違規嘅,而收銀處嘅職員係話「(最低消費)呢條規矩係寫字樓定架,唔好難為我哋啦」,咁之後投訴人無再嘈落去,繼而向我哋作出投訴.
基於我哋認為商戶嘅收款代理未必會處理投訴電郵,只好由「電子支付違規關注組」打電話問下,我哋就打過去寫字樓問,以下係我哋嘅對話.(電話內容重點部分節錄)(節錄大概內容,唔係電話對話嘅exact word)
季季紅(下稱季)
電子支付違規關注組(下稱電)
季:你好,季季紅
電:你好啊,我哋係電子支付違規關注組打嚟架
季:係,有咩事呢?
電:我哋早前收到個投訴,話你哋涉嫌違反……(都係重複我上面寫嘅嘢)
季:係咩?有啲咁嘅事?首先我哋寫字樓唔係幾清楚分店有用咩收款喎
(啊姐,收銀處嗰個職員話寫字樓定規矩喎,你哋唔知有咩收款渠道?)
電:你哋有收 Visa/MasterCard 喎,點解你哋……(都係釐清條問題)
呢度中間啲對話都係同商戶釐清返啲基本嘢,唔詳細覆述啦,但係之後有啲對話係令我哋跌咗響度咁滯
電:咁你哋係咪違規為 Visa/MasterCard 付款渠道設立最低消費啊?
季:咁佢要俾幾錢先?
電:十幾蚊
季:咁咪係囉, Visa/MasterCard 嘅手續費係邊個俾先?
(又話寫字樓唔知分店有咩付款渠道)
電:咁有冇手續費我哋毋須要理啊.
季:咁你都可以用其他付款渠道㗎嘛?
電:你哋係咪違規先?
季:咁我哋都要了解清楚先,我哋唔清楚有無違規…… (一大堆諗住帶我哋遊花園嘅藝術對話)
電:你哋會唔會撤回呢條規則?
季:嘩,你哋咁惡嘅,一打嚟就話要人哋撤回規則,都要比我哋……
(又係一大堆諗住帶我哋遊花園嘅藝術對話,今次加埋賣慘)
電:Visa/MasterCard 一直都有呢條規矩,你哋無得扮唔知架
季:咁你都唔係一打嚟就話要人撤回…… (再次賣慘)
電:咁我哋直接搵收款代理去處理?
季:咁惡嘅,一嚟就要(又再次賣慘)
(然後又係一大輪賣慘言論)
電話最後係我哋主動收線,因為商戶死性不改,犯規仲大大聲,兼瘋狂遊花園,重要賣慘,真係好難頂.
我哋表示對於呢個商戶嘅違規行為我哋處理唔到,本身諗住搵收款代理跟進,無諗住寫呢篇嘢,但係商戶態度係前所未有咁惡劣,唯有咁樣作出公開查詢.
講開又講,一直以嚟我哋態度都比人話非常強硬,對商戶毫不客氣,我哋嘅回覆係,如果我哋溫柔嘅話,比機會你食住我哋啊?公然違規重要咁大聲?冇嘢啊?對於違規行為仲想有機會,有時間或者有空間俾你去作出修改?我哋只會最後問你一句,而家會唔會立即撤回?唔會嘅話,我哋唯有直接去搵收款代理處理.
PS:當我哋調查佢用邊間收款代理嘅時候,就發現佢哋嘅收款代理異常複雜,我哋表示好少見到咁嘅情況,要時間處理,而一開始就可以話,商戶使用嘅收款代理唔會覆電郵,係因為只有少數收款代理會覆我哋電郵,其他一概唔會覆,呢個商戶唔係用個啲會覆我哋投訴電郵嘅收款代理,所以先話唔覺得會覆投訴電郵.
*收款代理係指一啲公司為商戶提供Visa/MasterCard 收款服務,Visa/MasterCard 無直接向商戶提供商戶收款服務,如果商戶要為自己旗下店舖提供Visa/MasterCard收款渠道,就係要搵呢啲收款代理嘅公司.


text:
閩南話維基百科
閩南話維基百科(閩南話:Wikipedia Bân-lâm-gú)係維基百科協作計劃嘅閩南話版,用白話字寫,2004年5月開張,到2021年12月有超過四十萬篇文,響各個唐文維基百科排第二,後過中文維基百科,前過粵文維基百科.
閩南話維基百科本嚟文章增長唔快,到2015年6月(大約十一年時間)都係得萬三篇文多啲,但由嗰個月開始用機械人寫文,結果唔使兩個月文章數量已經翻咗超過一倍,喺同年7月,8月同9月先後過咗兩萬,三萬同四萬大關.而家已有至少400,000篇文章.
特色[編輯]
閩南話維基百科主要係由十幾個熱心嘅維基友嚟寫嘅,雖然人少,有時啲字句拼錯咗冇人發覺,不過整體文章未至於有失偏頗.佢啲文章好多寫閩南同台灣嘅文化,亦都寫下化學,生物同埋唐話嘅文.除咗開閩南文化,世界各國同中國大都市嘅文都佔番咁上下.
畀人鬧嘅地方[編輯]
有啲人質疑閩南話維基百科,例如用嘅字.
漢字化觀點:
- 用拉丁字母寫嘢,畀人話想脫漢或者去中國化.
- 閩南話屬於唐話,應該用漢字.
- 識白話字嘅人少得滯,可能寫出嚟嘅嘢唔夠中立.
- 好少深筆字話係閩南話讀唔出而其他唐話就讀得出.
- 漢字系統本身有造字呢味嘢,如果唔識寫正字,都可以作個字落去.
- 漢字能夠容得落唔同音,如果寫白話字會令同一個字係唔同口音嘅閩南話方言中拼出嚟嘅字唔同,而且令閩南話維基百科變成「漳泉話維基百科」,搞到同樣係閩南話一種嘅潮州話好難寫入去而去開多一版(潮州話版曾經開過測試版,不過而家已經夭折).
- 外來語,外來譯名,科技名詞呢啲閩南話訓讀音可以表達出嚟,冇話讀唔出.
- 用漢字寫唔出唔代表冇字可寫
拉丁化觀點:
- 閩南話目前重未有統一用字,就算有字好多都係借音字,唔係本字.
- 用漢字會引發寫邊隻字先算啱嘅命題,反而移開視線.
- 白話字都用咗好耐,連鬼佬都要用呢種字學閩南話,冇理由自己學唔好.
出面網頁[編輯]


text:
梁烈唯奸出好「錢」途
之前幾年曾發表愛國言論嘅梁烈唯(唯唯),畀某部份網民強烈排擠,令佢呢幾年來喺香港嘅人氣都麻麻.
不過,唯唯最近喺無綫劇集《飛虎之潛行極戰》中,飾演行為癲喪兼且變態嘅前海豹突擊隊成員,以超高IQ同警方鬥智鬥力,令人眼前一亮.聽聞,佢為咗做呢個大反派,確實下咗唔少苦功,單喺外型方面,佢就特登操到爆晒肌;至於演繹方面,佢亦都邪氣十足,眼神同笑容都做到成個魔鬼咁款,令人不寒而慄.唯唯演活咗呢個大奸角,即刻得到海量香港及內地觀眾嘅激讚.
其實,唯唯喺內地一向都幾受歡迎,食住呢套劇嘅人氣,當然要去登台吸金.早排,東姑暗訪內地一間酒吧,當晚大會就請咗唯唯去唱三首歌.雖然佢只係着簡單嘅服裝,又冇跳舞表演,但係啲內地粉絲一見到佢,即刻非常之興奮,猛咁揮動手上支巨形螢光棒,當正唯唯係超級巨星.啲粉絲咁落力,唯唯就準備咗小禮物慰勞佢哋啦!
即使只係親筆簽名相一張,但係啲粉絲見到偶像派禮物,火速全部擁到上台前,令唯唯都受寵若驚,呆咗一呆!
當晚,唯唯做嘉賓表演唱歌,搞到酒吧座無虛席,佢嘅受歡迎程度可想而知.
為搶偶像嘅親筆簽名相,一眾粉絲蜂擁到台前大聲尖叫.
唯唯嘅一舉手一投足,都令粉絲情緒高漲,不停揮動手上嘅巨形螢光棒.
其實,唯唯喺內地一直都幾受歡迎,所以大把機會返去登台掘金.
唯唯喺劇集《飛虎之潛行極戰》飾演恐怖份子Kenny,邪氣十足.
舊年唯唯同老婆Tina生咗囡囡Karina,做咗爸爸嘅唯唯只要唔使開工,就會陪住囡囡.